Dharivarunnah bainal aqvaamee fenvarugai gina furusathu thakeh hoadhai dhevijje: Bright way School | Mihaaru\nބޭރުގައި ބޭއްވި ޕްރޮގްރާމެއްގައި، ބްރައިޓްވޭ އިންޓަނޭޝަނަލް ސްކޫލުގެ ދަރިވަރުންތަކެއް ބައިވެރިވަނީ.-- ފޮޓޯ: ބްރައިޓްވޭ ްސްކޫލް\nދަރިވަރުންނަށް ބައިނަލްއަގުވާމީ ފެންވަރުގައި ގިނަ ފުރުސަތުތަކެއް ހޯދައިދެވިއްޖެ: ބްރައިޓްވޭ ސްކޫލް\n18 ސެޕްޓެމްބަރ 2019 - 14:33 16 comments\nމި އަހަރު އެ ސްކޫލްގެ ދަރިވަރުންނަށް ބައިނަލްއަގުވާމީ ފެންވަރުގައި ގިނަ ފުރުސަތުތަކެއް ހޯދައިދެވިފައިވާ ކަމަށް ހުޅުމާލޭގައި ހިންގާ ބްރައިޓްވޭ އިންޓަނޭޝަނަލް ސްކޫލުން މިއަދު ބުނެފި އެވެ.\nއެ ސްކޫލް ހިންގާ ކޮލިޓެޓް އެޑިއުކޭޝަންގެ މެނޭޖިން ޑިރެކްޓަރު މޫސާ ރަޝީދު ވިދާޅުވީ ސްކޫލުގައި ދަރިވަރުންނަށް ފޯރުކޮށްދެމުން އަންނަ ތައުލީމާ އެކު ބައިނަލްއަގުވާމީ ފެންވަރުގައި ފުރުސަތުތައް ތަނަވަސްކޮށްދިނުމަކީ މައިގަނޑު އެއް އަމާޒު ކަމަށެވެ. އެކަމުގެ ތެރެއިން ކާމިޔާބު މަސައްކަތްތަކެއް ކޮށްފައިވާ ކަމަށް ވިދާޅުވި އެވެ.\nއަދަދުތައް ވިދާޅުވަމުން އޭނާ ފާހަގަކުރެއްވި ގޮތުގައި މި އަހަރުގެ މިހާތަނަށް ދަރިވަރުންނަށް 86 ފުރުސަތު ހޯދައިދެވުނެވެ. އޭގެ ތެރޭގައި ހިމެނެނީ މޮޑެލް އިސްލާމިކް ކޮންފަރެންސް އާއި ސިންގަޕޫރު މެތުސް އޮލިމްޕިއާޑާއި ވަންޑާ ސައިންސް އޮލިމްޕިޔާޑާއި އޭޝިޔާ ޕެސިފިކް ޔޫތު ރޮބޮޓިކްސް ކޮމްޕެޓިޝަންގެ އިތުރުން ވޯލްޑް ސްކޮލާސް ކަޕެވެ.\n"ﷲ ގެ ހެޔޮ ރަހުމަތުންނާއި ދަރިވަރުންނާއި ބެލެނިވެރިން އަދި ސްކޫލް މަސައްކަތުން ރަނގަޅު ނަތީޖާތަކެއް ވެސް ދަރިވަރުން ހޯދާފައިވޭ،" މޫސަ ވިދާޅުވި އެވެ.\nބޭރުގައި އޮތް ޕްރޮގްރާމެއްގައި ބްރައިޓް ވޭގެ ދަރިވަރުންތަކެއް ގައުމީ ދިދަ ހިފަހައްޓައިގެން -- ފޮޓޯ: ބްރައިޓްވޭ ސްކޫލް\nބްރައިޓްވޭގެ ދަރިވަރުން ވަނީ އޭޕްރީލް 12-15 އަށް ތުރުކީގެ އިސްތަންބޫލްގައި ބޭއްވި މޮޑެލް އޯގަނައިޒޭޝަން އޮފް އިސްލާމިކް ކޯޕަރޭޝަންގެ ކޮންފަރެންސް އޮތީ އެޕްރީލް 12-15 އަށެވެ. ޖޫން 21-26 އަށް ޗައިނާގެ ބެއިޖިންގައި ބޭއްވި ވޯލްޑް ސްކޮލާސް ކަޕްގެ ގްލޯބަލް ރައުންޑުގައި ބްރައިޓް ވޭގެ 24 ދަރިވަރުން ބައިވެރިވެ ރަނގަޅު ކާމިޔާބީއެއް ހޯދި އެވެ.\nއޭގެ ތެރެއިން ދެ ޓީމު، (ހަ ދަރިވަރުން) ވަނީ އަންނަ ނޮވެމްބަރު މަހު އެމެރިކާގެ މަޝްހޫރު ޔޭލް ޔުނިވަސިޓީގައި އޮންނަ ޗެމްޕިއަންސް ރައުންޑަށް ހޮވިފަ އެވެ.\nސިންގަޕޫރުގައި ޖުލައި 6-8 އަށް އޮތް މެތްސް އޮލިމްޕިޔާޑްގައި 14 ދަރިވަރުން ބައިވެރިވެ ދެ ރަންމެޑަލާ އެކު ޖުމްލަ ހަތް މެޑަލް ހޯދި އެވެ.\nމެލޭޝިޔާގައި ޖުލައި 26-29 އަށް ބޭއްވި ވަންޑާ ސައިންސް މުބާރާތުގައި 16 ދަރިވަރުން ބައިވެރިވެ 12 މެޑަލް ކާމިޔާބުކުރި އެވެ. އަދި ސިންގަޕޫރުގައި ޖުލައި 26-27 އަށް ބޭއްވި އޭޝިއާ ޕެސިފިކް ޔޫތު ރޮބޮޓިކްސް ކޮމްޕެޓިޝަނުގައި 19 ދަރިވަރުން ބައިވެރިވެ ރަނގަޅު ކުރިއެރުންތަކެއް ހޯދި އެވެ.\nސިންގަޕޫރުގެ އިރުޝާދު ޓްރަސްޓާއި ކޮލިޓެޓް ގުޅިގެން ސިންގަޕޫރުގެ މޮޑެލްއަކަށް ހިންގާ ބްރައިޓް ވޭގެ އަމާޒަކީ މި އަހަރަށް ވުރެ ހުރިހާ ގޮތަކުން ވެސް ފުރިހަމަ އަދި ކާމިޔާބު ނަތީޖާތަކެއް އަންނަ އަހަރު ދަރިވަރުންނަށް ހޯދައިދިނުމެވެ.\n"ފުރަތަމަ އަހަރަށް ބަލާއިރު ނަތީޖާތަކާ ދޭތެރޭ ހިތްހަމަޖެހޭ. މުޅިން ތަފާތު މުބާރާތްތަކަކަށް ދަރިވަރުން ތަމްރީން ކުރާއިރު ދިމާވާ ދަތިތަކެއް ހުރޭ. އަނެއްކާ އާ ސިސްޓަމެއް،" މޫސަ ވިދާޅުވި އެވެ.\n"ދަރިވަރުންނާއި ޓީޗަރުން އަދި ބެލެނިވެރިން ހޭނެން ވަގުތު ނަގާނެ. އަޅުގަނޑުމެން ސިންގަޕޫރުން ޓްރެއިނަރުން ގެނެސްގެން ވެސް ތަމްރީން އެބަ ދެން. އަޅުގަނޑު ވަރަށް އުފާވޭ ދަރިވަރުން މި ފުރުސަތުތަކަށް ދޭ ސަމާލުކަމާއި ޝައުގުވެރިކަން ފެނުނީމަ."\nބޭރުގައި ބޭއްވި ޕްރޮގްރާމެއްގައި ބްރައިޓް ވޭ ދަރިވަރުންތަކެއް ބައިވެރިވަނީ -- ފޮޓޯ: ބްރައިޓްވޭ ސްކޫލް\nއޭނާ ވިދާޅުވި ގޮތުގައި އެހެންމެ ޓީޗަރުންނާއި ބެލެނިވެރިންގެ އެއްބާރުލުން ވެސް ވަރަށް ރަނގަޅެވެ. އޭނާ ވަނީ އެ ހުރިހާ ފަރާތްތަކަށް ވެސް ޝުކުރު އަދާކުރައްވައިފަ އެވެ.\n"ދަރިވަރުންނާއި ޓީޗަރުންނާއި ބެލެނިވެރިން އަދި މެނޭޖްމަންޓުން ކުރާ މަސައްކަތަށް ބަލާއިރު ކުރިއަށް އޮތް އަހަރު މި އަހަރަށް ވުރެ މާ ފުރިހަމަ ނަތީޖާއެއް ހޯދޭނެ ކަމަށް ޔަގީންކުރަން. އިރާދަކުރެއްވިޔާ ލިބެން ވެސް ލިބޭނެ،" މޫސަ ވިދާޅުވި އެވެ.\nދުނިޔޭގައި އެންމެ ފުރިހަމަ އަދި ފެންވަރު ރަނގަޅު ތައުލީމެއް ފޯރުކޮށްދޭ ސިންގަޕޫރު މޮޑެލް ސްކޫލެއްގެ ގޮތުގައި ބްރައިޓް ވޭ އިންޓަނޭޝަނަލް ސްކޫލް ފެށީ މި އަހަރުގެ ދިރާސީ އަހަރާ އެކު އެވެ. މިހާރު އެ ސްކޫލުގައި 800 އަށް ވުރެ ގިނަ ދަރިވަރުން އަންނަނީ ތައުލީމް ހާސިލްކުރަމުންނެވެ.\nބްރައިޓް ވޭ ހިންގުމުގައި ކޮލިޓެޓާ އެކު މަސައްކަތްކުރާ އިރުޝާދު ޓްރަސްޓަކީ ސިންގަޕޫރު، މެލޭޝިޔާ، އިންޑޮނޭޝިޔާ އަދި އޭޝިޔާގެ އެހެނިހެން ގައުމުތަކުގައި ފުޅާ ދާއިރާއެއްގައި ތައުލީމު ފޯރުކޮށްދެމުން އަންނަ ކުންފުންޏެކެވެ.\nއިތުރު ލިޔުންތައް ތައުލީމް އެޑްވަޓޯރިއަލް ބްރައިޓްވޭ އިންޓަނޭޝަނަލް ސްކޫލް


130 ކިލޯގެ މަސްތުވާތަކެއްޗާއެކު7މީހަކު ހައްޔަރުކޮށްފި\nރިފާޢަތު 14 އޮކްޓޯބަރ 2020\nމިމަހުގެ 12 ވަނަ ދުވަހު ހިންގި އޮޕަރޭޝަނެއްގައި ކަނޑުމަގުން ރާއްޖެއަށް އެތެރެކުރި 130 ކިލޯގެ މަސްތުވާތަކެއްޗާއެކު ބަޔަކު ހައްޔަރުކޮށްފިއެވެ.\nފުލުހުން ބުނީ ޑްރަގް އެންފޯސްމަންޓް ޑިޕާޓްމަންޓާއި ފުލުހުންގެ އިންޓެލިޖެންސް އަދި މެރިން ޕޮލިސް ގުޅިގެން މިމަހުގެ 12 ވަނަ ދުވަހު ހިންގި މި އޮޕަރޭޝަނުގައި ހައްޔަރުކޮށްފައިވަނީ ހަތް މީހެއް ކަމަށެވެ. މި7މީހުންގެ ތެރޭގައި ހިމެނޭ6މީހުންނަކީ 25 އަހަރާއި 48 އަހަރާ ދެމެދުގެ ފިރިހެނުންނެވެ. ދެން ހިމެނެނީ 18 އަހަރުން ދަށުގެ ކުޑަކުއްޖެއް ކަމަށް ފުލުހުން ބުނެއެވެ.\nދިވެހިންގެ ބަޔަކު ބޭރުގެ ބަޔަކާއި ގުޅިގެން ދިވެހިރާއްޖެއަށް ކަނޑުމަގުން ގިނަ އަދަދެއްގެ މަސްތުވާތަކެތި އެތެރެކުރަން އުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާއި ގުޅިގެން ކަނޑުމަތީގައި ހިންގި މި އޮޕަރޭޝަނުގައި މަސްތުވާތަކެތި ރާއްޖެއަށް އެތެރެކުރުމަށް ބޭނުންކުރި ދޯނި ފުލުހުންގެ ބެލުމުގެ ދަށަށް ގެނެސް ބަލައިފާސްކޮށްފައިވާއިރު، އެދޯނިން ގިނަ އަދަދެއްގެ މަސްތުވާތަކެތި ފެނިފައިވާ ކަމަށް ފުލުހުން މައުލޫމާތުދެއެވެ.\nއަދި މި އޮޕަރޭޝަނުގައި މިހާތަނަށް ހުޅުމާލޭގެ ތިން އެޕާޓްމަންޓަކާއި މާލޭގެ ދެ ގެއެއްވެސް ބަލައިފާސްކޮށްފައިވާ ކަމަށާއި މި އޮޕަރޭޝަނުގައި މިހާތަނަށް ވަގުތީ ބަރުދަނުގައި 130 ކިލޯހުރި މަސްތުވާތަކެތި ހޯދާފައިވާ ކަމަށްވެސް ފުލުހުން ބުނެއެވެ.\nހޯދާފައިވާ މަސްތުވާތަކެތީގެ ބާވަތްތަކުގެ ތެރޭގައި މެޓައެމްފިޓަމިން އާއި ހެރޮއިން ހިމެނެއެވެ.\nމިތަކެތި ރާއްޖެއަށް އެތެރެކުރުމުގައި އިސްކޮށްހުރި ފަރާތްތަކަކީ ގއ. ވިލިނގިލި/ލައިޓްހައުސް، ޝަހީބް އިބްރާހިމް (42އ) އާއި ހއ. ހޯރަފުށި/ ވައިލެޓްވިލާ، އަހްމަދު މޫސާ (48އ) އެވެ.\nމި ދެމީހުންގެ ތެރެއިން ގއ. ވިލިނގިލި/ލައިޓްހައުސް، ޝަހީބް އިބްރާހިމް (42އ) އަކީ 2019 ނޮވެމްބަރު މަހުގެ ތެރޭގައި ރާއްޖެއަށް މަސްތުވާތަކެތި އެތެރެކުރާކަމަށް ތުހުމަތުކުރެވޭ މައްސަލައަކާ ގުޅިގެން ރާއްޖޭގެ ކަނޑުގެ ސަރަހައްދު ތެރެއިން ފުލުހުންގެ ބެލުމުގެ ދަށަށް ގެނައި އިރާން ބޯޓުގެ މައްސަލައާ ގުޅުން އޮތް ފަރާތެކެވެ.\nމަސްތުވާތަކެތި ރާއްޖެއަށް މަސްތުވާތަކެތި އެތެރެކުރަން އުޅުނު ކަމުގެ ތުހުމަތުގައި ހިފެހެއްޓި އިރާން ބޯޓުން ހައްޔަރުކުރި7މީހުންނާއި ޖާމިނު ވެފައިވަނީ ޝަހީބް އިބްރާހިމްއެވެ. އެމައްސަލާގައި ޝަހީބް އިބްރާހިމްއާއި އީރާން7މީހުން ކްރިމިނަލް ކޯޓުން ވަނީ ބަންދުން ދޫކޮށްލާފައެވެ.\nފުލުހުން ހިންގި މި އޮޕަރޭޝަނުގައި މަސްތުވާތަކެތި ރާއްޖެއިން އެތެރެކުރި ދޯނިން ހައްޔަރުކުރި މީހުންގެ ތެރޭގައި ހިމެނޭ ކުޑަކުއްޖާގެ ބަންދަށް ޖުވެނައިލް ކޯޓުންވަނީ 10 ދުވަހުގެ މުއްދަތެއް ދީފައެވެ. ޝަހީބް އިބްރާހިމްގެ ބަންދަށް ކްރިމިނަލް ކޯޓުން 15 ދުވަހުގެ މުއްދަތެއް ދީފައިވާއިރު އަހްމަދު މުސާގެ ބަންދަށް5ދުވަހުގެ މުއްދަތެއް އެކޯޓުންވަނީ ދީފައެވެ. މިމައްސަލާގައި ދެން ހިމެނޭ ހަތަރު މީހުންގެ ބަންދަށް ކްރިމިނަލް ކޯޓުންވަނީ 15 ދުވަހުގެ މުއްދަތެއް ދީފައެވެ.\nމިމައްސަލަ ޑްރަގް އެންފޯސްމަންޓް ޑިޕާޓްމަންޓުން ދަނީ ތަހުގީގު ކުރަމުން އަންނަ ކަމަށް ފުލުހުން ބުނެއެވެ.\nއަރުޝީފަށް ނެގީ 14/10/2020 13:38\nއެންމެފަހުން އަޕްޑޭޓްކުރީ 14/10/2020 13:38\nމުޙައްމަދު ޝާނިފް 43 މިނެޓު ކުރިން\nމުޙައްމަދު ޝާނިފް 44 މިނެޓު ކުރިން\nމަރިޔަމް ހިމްނާ (ހިމީ) 48 މިނެޓު ކުރިން


"Munnabhai 3" Boman Irani konmhen ves role eh beynun | Mihaaru\nބަމަން އިރާނީ (ކ) އަދި ސަންޖޭ ދަތު "މުންނާބާއީ" ސިލްސިލާގެ ފިލްމެއްގެ މަންޒަރެއްގައި\nބަމަން އިރާނީ "މުންނާބާއީ 3" އިން ރޯލެއް ބޭނުންވޭ\n21 މާޗް 2017 - 06:04 1 comment\nޑައިރެކްޓަރު ރާޖް ކުމާރު ހިރާނީގެ ހެއްވާ މަޖާ "މުންނާބާއީ" ފްރެންޗައިސްގެ ތިން ވަނަ ފިލްމު އުފައްދާކަން ހިރާނީ ވަނީ އިއުލާން ކޮށްފަ އެވެ. އެއާ އެކު ފިލްމުގައި ބައިވެރިވުމުގެ ޝައުގުވެރިކަން ވަރަށް ގިނަ އެކްޓަރުން އަންނަނީ ފާޅުކުރަމުންނެވެ.\nމި ސިލްސިލާގެ ކުރީގެ ދެ ފިލްމުގައި ވަރަށް މުހިއްމު ރޯލުތަކެއް ކުޅެފައިވާ ބަމަން އިރާނީ ވެސް ކޮންމެހެން ވެސް "މުންނާބާއީ 3" ގައި ބައިވެރިވާން ބޭނުން ކަމަށް އޭނާ ވަނީ ބުނެފަ އެވެ.\nބަމަން ބުނި ގޮތުގައި ހިރާނީ އޭނާއަށް އަލަށް ފަށާ "މުންނާބާއީ" ފިލްމުން ރޯލެއް ނުދޭހާ ހިނދަކު އޭނާ ފަހަތުން ނައްޓާވެސް ނުލާނެ އެވެ.\nބަމަން، 57، ފިލްމީ ދުނިޔެއަށް ވަނީ ވެސް ހިރާނީ އުފެއްދި "މުންނާބާއީ އެމްބީބީއެސް" އިންނެވެ. އޭގެ ފަހުން އެ ސިލްސިލާގެ ދެވަނަ ފިލްމު "ލަގޭ ރަހޯ މުންނާބާއީ" ގައި ވެސް އޭނާ މަސައްކަތް ކުރި އެވެ. އަދި ހިރާނީ ފަހުން އުފެއްދި "3 އީޑިއަޓްސް" އާއި "ޕީކޭ" ގައި ވެސް އޭނާ ވަނީ މުހިއްމު ރޯލެއް ކުޅެފަ އެވެ. އެހެންކަމުން ހިރާނީ "މުންނާބާއީ"ގެ ތިން ވަނަ ބައި އުފައްދާކަން އިއުލާން ކުރުމުން ބަމަން އެ ފިލްމަށް ޝައުގުވެރިވީ އެވެ.\n"އަހަރެން މިހިރީ އެ ފިލްމަށް ވަރަށް އުންމީދުކޮށްގެން. ސާކިޓް އާއި މުންނާ އަކީ އާ ފިލްމުގެ ވެސް އޮޓޮމެޓިކް ޗޮއިސް އަކަށް ވާނީ. ނަމަވެސް އަހަންނަކަށް އޮޓަމެޓިކަކުން ރޯލެއް ނުލިބޭނެ. ސަބަބަކީ އެ ފިލްމުގެ ތިން ވަނަ ކެރެކްޓާ އަކީ އަބަދުވެސް މުޅީން އާ ކެރެކްޓާއަކަށް ވާން ޖެހޭތީ. އަހަންނަށް ޔަގީނުން ވެސް އެ ފިލްމުން ކޮންމެވެސް ކެރެކްޓާއެއް ކުޅެން ލިބެން ޖެހޭނެ. ހިރާނީ އަށް ބިރު ދައްކައިގެން ވެސް އަހަރެން ރޯލެއް ލިބޭތޯ މަސައްކަތް ކުރާނަން،" ސަމާސާ ކުރަމުން ބަމަން ބުންޏެވެ.\nމިވަގުތު ހިރާނީ އުޅެނީ ސަންޖޭ ދަތު ހަޔާތުގެ މައްޗަށް އުފައްދާ ފިލްމުގެ މަސައްކަތުގައި ވަރަށް ބުރަކޮށެވެ. "މުންނާބާއީ" އާ ދޭތެރޭ އޭނާ ވިސްނާނީ ސަންޖޭ ދަތު ބައޮޕިކް ނިންމާލުމަށްފަހުގަ އެވެ.\n"މުންނާބާއީ"ގެ ފުރަތަމަ ފިލްމުގައި ބަމަން ކުޅެފައިވަނީ ޑރ. އާސްތާނާ ކިޔާ މީހެއްގެ ބަ އެވެ. ދެ ވަނަ ބައިގައި އަޑި ނޭނގޭ ވިޔަފާރިވެރިއެއް ކަމަށްވާ ލަކީ ސިންގްގެ ރޯލެވެ.


ކޯވިޑް 19 އާއި ގުޅިގެން ސަރުކާރުގެ އޮފީސްތައް ބަންދު\nApril 5, 2020 April 12, 2020 admin\nދުނިޔޭގައި ހަލުއިކަމާއެކު ފެތުރެމުންދާ ނުރައްކާތެރި ކޮރާނާވައިރަހުގެ ސަބަބުން ޖެހޭ ބައްޔެއްކަމަށްވާ ކޯވިޑް19 ކޮންޓްރޯލް ކުރުމަށް ސަރުކާރުން އަޅުއްވާ ފިޔަވަޅެއްގެ ގޮތުގައި 19 މާރޗް 2020 ވާ ބުރާސްފަތި ދުވަހުން ފެށިގެން 26 ވާ ބުރާސްފަތި ދުވަހުގެ ނިޔަލަށް ސަރުކާރު ބަންދު ކުރެއްވުމަށް ރައީސުލްޖުމްހޫރިއްޔާ ނިންމަވައިފިއެވެ.\nކޯވިޑް19 އާއި ގުޅިގެން ސަރުކާރު އޮފީސްތައް ބަންދު ކުރެއްވިނަމަވެސް ރައްޔިތުންނަށް ދޭންޖެހޭ އަސާސީ ޚިދުމަތް ދަތިނުވެ ލިބޭނެ އިންތިޒާމް ހަމަޖެއްސެވުމަށް ރައީސުލްޖުމްހޫރިއްޔާގެ އޮފީހުންވަނީ ސަރުކާރުގެ މުވައްސަސާތަކަށް އަންގަވާފައެވެ. އެހެންކަމުން އެޚިދުމަތް ދިނުމަށްޓަކައި ކަމާބެހޭ މުވައްސަސާތަކުން އަންނަނީ އެކި ވަސީލަތް މެދުވެރިކޮށް މުވައްޒަފުން ގޭގައި ތިއްބަވައިގެން ޚިދުމަތް ދެވޭނެ އިންތިޒާމް ހަމަޖައްސަވަމުންނެވެ.\nސަރުކާރު އޮފީސްތައް އެއް ހަފުތާގެ މުއްދަތަށް ބަންދުކުރި ނަމަވެސް މިބަލީ ފެތުރުން ކޮންޓްރޯލް ކުރެވެންއޮތީ އެންމެން އެއްތަނަކަށް އެއްވެ ނޫޅުންކަމަށް ވާތީ 26 މާރިޗް 2020 ވަނަ ދުވަހުން ފެށިގެން އިތުރު ދެ ހަފުތާއަށްވަނީ ސަރުކާރު ބަންދުކޮށްފައެވެ.\nމި ނުރައްކާތެރި ބަލި ފުރަތަމަ ފެށިގެންއައީ ޗައިނާގެ ވޫހާން ސިޓީންނެވެ. ބަލީގެ ނުރައްކާތެރިކަން ބޮޑުކަމުން މިއީ ދުނިޔޭގައި ފެތުރެމުންދާ ރޯގާއެއްކަމަށް ދުނިޔޭގެ ސިއްޙަތު ޖަމްޢިއްޔާއިންވަނީ ކަނޑައަޅާފައެވެ. އަދި މިބަލިން ރައްކާތެރިވުމަށްޓަކައި ދުނިޔޭގެ ގައުމުތަކުން ހަރުދަނާ ފިޔަވަޅުތަކެއް އެޅުއްވުމަށްވެސް ވަނީ އެ ޖަމްޢިއްޔާއިން ގޮވާލައްވާފައެވެ.\nމި ބައްޔަކީ އަލަށް އުފަންވެފައިވާ ބައްޔަކަށްވެފައި އަދި ފަރުވާއެއް ހޯދިފައިނުވާ ބައްޔަކަށްވާތީ ގިނަބަޔަކު މިބަލީގައި މަރުވަމުން ގޮސްފައިވެއެވެ. މިގޮތުން ދިވެހިރާއްޖޭގައިވެސް މި ބައްޔަށް މީހަކު ޕޮޒިޓިވްވެފައިވަނީ 07 މާރިޗް 2020 ގައެވެ. ނަމަވެސް މިބައްޔަށް ރައްކާތެރިވުމަށް ކުރިން ދުރާލާ ސަރުކާރުން އެޅުއްވި ހަރުދަނާ ފިޔަވަޅުތަކުގެ ސަބަބުން މި ރޯގާވަނީ ދިވެހިރާއްޖޭގައި ކޮންޓްރޯލް ކުރެވިފައެވެ. ދިވެހިރާއްޖެއިން މިހާތަނަށް 19 މީހަކަށް މި ބަލިވަނީ ޖެހިފައެވެ. އެއީ 15 ބިދޭސީންނާއި4ދިވެއްސަކަށެވެ. މިބަލީގައި ރާއްޖެއިން މިހާތަނަށް މީހަކު މަރުވެފައެއް ނުވެއެވެ. މުޅި ދުނިޔެއިން މިބަލީގައި 108,000 އަށްވުރެ ގިނަ މީހުން މަރުވެ 1,780,000 އަށްވުރެ ގިނަބަޔަކަށް ވަނީ ބަލި ޖެހިފައެވެ.\nދުނިޔެއަށް ކުރިމަތިވި މި ބޮޑު މުސީބާތާއި ގުޅިގެން ރާއްޖޭގެ ޓޫރިޒަމް އިންޑަސްޓްރީގައި މަސައްކަތްކުރާ ގިނަބައެއްގެ ވަޒީފާ ގެއްލި ރިޒޯޓްތައް ހިންގުން ހުއްޓި ޓޫރިޒަމަށްވަނީ ބޮޑެތި ގެއްލުންތަކެއް ކުރިމަތިވެފައެވެ.\n← 2020 ވަނަ އަހަރުގެ އަންހެނުންގެ ދުވަސް\nކޯވިޑް 19 އާއި ގުޅިގެން މެދުކެނޑިފައިވާ ބައެއް ޚިދުމަތް އަލުން ދިނުން →


Kulhudhuffushi kulhee gai huri baeh dhirunthah ehen thanakah badhalu kuranee | Mihaaru\nކުޅުދުއްފުށީ ކުޅީގައި ހުރި ބަައެއް ދިރުންތައް އެހެން ތަނަކަށް ބަދަލުކުރަނީ\nކުޅުދުއްފުށި މަތިން ނަގާފައިވާ ފޮޓޯއެއް: އެ ރަށުގެ ކުޅި ހިއްކައިގެން އެއާޕޯޓު އެޅުމަށް ސަރުކާރުން ވަނީ ނިންމާފައި\n25 އޮކްޓޯބަރ 2017 - 12:17\nކުޅި ހިއްކައި އެތަނުގައި އެއާޕޯޓެއް އެޅުމުން ދިމާވެދާނެ ތިމާވެށީގެ މައްސަލަތައް ބެލުމަށް، އެންވަޔަރަމެންޓް ޕްރޮޓެކްޝަން އެޖެންސީ (އީޕީއޭ) އިން ހެދި އެންވަޔަރްމެންޓަލް އިމްޕެކްޓް އެސެސްމެންޓް (އީއައިއޭ) ރިޕޯޓުގައި ފާހަގަކޮށްފައިވާ ގޮތުގައި ކުޅީގައި ހުރި، ނެތިދާނެ ކަމުގެ ބިރު ހީވެފައިވާ ގަސްގަހާގެހި އެހެން ތަނަކަށް ބަދަލުކޮށް، ހެއްދި ދާނެ އެވެ.\nމި ރިޕޯޓާ ހަވާލާދީ ރީޖަނަލް އެއާޕޯޓްސް އިން އީޕީއޭއަށް ފޮނުވި ލިޔުމެއްގައި ބުނީ ރިޕޯޓުގައިވާ ކަންކަން އެތަނުން ބަލާނެ ކަމަށާއި އެ ގޮތުގެ މަތިން، ކުޅީގައި ހުރި ނެތިދާނެކަމުގެ ބިރު އޮތް ދިރުންތައް އެތަނުން އެހެން ސަރަހައްދަކަށް ބަދަލުކުރުމުގެ މަސައްކަތް ކުރާނެ ކަމަށެވެ.\nAirport alhan kulhi hikkaifinama fenbodu vumuge nurakkaa ebaoi: Report\nރީޖަނަލް އެއާޕޯޓްސް އިން ބުނިގޮތުގައި އީޕީއޭއިން ހުއްދަ ދިނުމުން ތިން ހަތަރު މަހެއް ތެރޭގައި އެ މަސައްކަތް ނިންމާލެވޭނެ އެވެ.\nނެތިދާނެކަމުގެ ބިރު އޮތް ގަސްތައް ބަދަލުކުރަން ނިންމާފައިވަނީ ރާއްޖޭގައި ހުރި ކުޅި ފަދަ އެހެން މާހައުލަކަށެވެ. އެފަދަ މާހައުލެއް ދައްކަން ޖެހެނީ އީޕީއޭއިންނެވެ.\nކުޅުދުއްފުށީ މަށިކުޅި އަކީ ރާއްޖޭގެ އުތުރުގައި އޮންނަ މިފަދަ އެންމެ ބޮޑު އަދި ދިރުންތައް އެންމެ ގިނަ ކުޅި އެވެ. އެތަނުގައި ތަފާތު އަށް ބާވަތެއްގެ ޓްރޫ މެންގްރޫވް (ކަނޑޫފަލުގައި ހެދޭ ގަސް) ހުންނައިރު، މިއީ ރާއްޖޭން ވަރަށް ނުފެންނަ ބާވަތްތަކެވެ. އޭގެ އިތުރުން އަހަރުގެ އެކި ދުވަސްވަރު އެ ކުޅިއަށް އެކި ވައްތަރުގެ ދޫނި ވެސް ހިޖުރަކުރެ އެވެ.\nކުޅުދުއްފުށީ ކުޅިއަކީ ޔޫއެންޑީޕީންނާއި އީޕީއޭއިން "ސެންސިޓިވް އޭރިއާ"އެއްގެ ގޮތުގައި ކަނޑައަޅާފައިވާ ތަނެކެވެ.\nކުޅި ހިއްކައިގެން ކުޅުދުއްފުށީ އެއާޕޯޓު ހަދަން ނިންމާފައިވާއިރު ތިމާވެއްޓަށް ލޯބިކުރާ ބައެއް މީހުން ދަނީ ކަންބޮޑުވުން ފާޅުކުރަމުންނެވެ.\nއީޕީއޭއިން ތައްޔާރުކުރި ރިޕޯޓުގައި ވެސް ބުނިގޮތުގައި ކުޅި ހިއްކައިފި ނަމަ އެތަނުގައި ހިމެނޭ ގުދުރަތީ ނާޒުކު ތިމާވެށީގެ ބޮޑު ބައެއް ފަނާވާނެ އެވެ. އޭގެ ސަބަބުން ތިމާވެއްޓަށް ބޮޑެތި އަސަރުތައް ކުރާނެ ކަމަށް ބެލެވޭ ކަމަށް ވެސް ރިޕޯޓުގައި ބުނެފައިވެ އެވެ.\nކުޅުދުއްފުށީ އެއާޕޯޓުގެ މަސައްކަތް މި އަހަރުގެ ތެރޭގައި ފަށާނެ ކަމަށް ރައީސް އަބްދުﷲ ޔާމީން ވިދާޅުވެފައިވާއިރު، އެ ރަށު ކުޅި ހިއްކުމަށް، އެމްޓީސީސީގެ "މަހާ ޖައްރާފު" މިއަދު ހަވީރު އެ ރަށަށް ދާނެ އެވެ. މިއީ 35 މިލިއަން ޑޮލަރުގެ ކޮންނަ ބޯޓުގެ ފުރަތަމަ މަސައްކަތެވެ.\nތިމާވެށި ހދ. ކުޅުދުއްފުށި އީޕީއޭ ސަރަހައްދީ އެއާޕޯޓްތައް ކުޅުދުއްފުށި އެއާޕޯޓް\n106 ކޮމެންޓް, 172 ރިއެކްޝަންސް\nއަޅުގަނޑައްފެންނަނީ ކުޅުދުއްފުށީގަ ކުޅޭ ހުރިހާކުޅިއެއްވެސް އެހެންރަށަކައް ބަދަލުކުރަން.\nމުސްތަޤުބަލުގައި ތި ކުދިކުދި އެއަޕޯޓް ތަކުގެ ބޭނުމެއް ބާބޮޑަކަށް ނުހިފޭނެއެވެ. ޖެހިގެން ހުންނަގޭގައިވެސް އެއަރޓެކްސީއެއް އޮންނާނެއެވެ. އެއީކީ ދުނިޔޭގައި މާކަ އަގުބޮޑު އެއްޗިއްސަކަށް ނުވާނެއެވެ. މިހާރުގެ ޕިކަޕު ކާރު ފަދައިން ފޯންކޯލަކުން ދަތުރު ފަތުރު ކޮށްދޭނެއެވެ. ކާރިސަރަހައްދުތަކަށޤ އަންޑަރވޯޓަރ ޓްރާންސްޕޯޓް އޮންނާނެއެވެ. ބޭނުންވަނީ އާމްދަނީ ލިބޭނެގޮތަށް ތަންތަން ތަރައްޤީކުރުމެވެ. އެދުވަހަކުން ތިސަރަހައްދަށް ހަދާލެވުނުގޮތާއިމެދު ހިތާމަކުރާނެއެވެ. ހަނދާންއެބަހުރިހެއްޔެވެ އަހުރެމެން 500ރ ސިމްކާޑެއް ގަނެގެން ދެކޮޅުވެސް ކަނޑާގޮތަށް ފޯންކުރި ހަނދާން ؟\nމަވެސް މިއުޅެނީ މުންޑުބާލާފަ ދާގަނޑެއް ހަދައިގެން ދިރުންހިފަން ނަޝީދައް ފޮނުވަން ލަންޑަނު ނުވަތަ ލަންކާޔައްބާ ފޮނުވަންވީ ތިޔަބުނާ ޖަމިއްޔާތަކައް ކީއްވެބާ ރަެްޔިތުން މިހުރިހާ މަދިރިން ސަލާމަތްކޮއް ނުދެވުނީ ގައިމު ބޮޑެތި ވިޔަފާރި ވެރިންވެސް އެބަތިބި މަހަކު އެއްފަހަރު ފޮގްޖަހާލާ ނަމަވެސް މިވަރެއްނުވާނެދޯ\nތި ކުޅިއޮތް ސަރަހައްދަކީ ތެޔޮވަޅަކަށް ވުރެ އަގުބޮތަނެކެވެ. އެކަން އެނގޭނީ ވިސްނާ ފިކުރުކުރާ ބަޔަކަށެވެ. ތި ކުޅި ސަރަހައްދަކީ ތިތަނާއި ގުޅިގެން އެތައް ޖީލަކަށް ތިރަށުގެ ރައްޔިތުންނަ އާމްދަނީ ލިބުމަށް އޮތް ގުދުރަތީ ވަސީލަތަކެވެ. އެތައްބައިވަރު ވިޔަފާރިއެއް އުފެއްދިދާނެއެވެ. އެތައް ޒަމާންތަކެއް ވަންދެން ދާއިމީކޮށް ރައްޔިތުންގެ ޖީބަށް ފައިސާ އޮހެން އޮތް ވަސީލަތަކެވެ. ގުނާއަދަދު ނުކުރެވޭހާ ފައިސާގެ ވާހަކައެވެ. ތީ ތިބޭފުޅުންގެ ދަރިންގެ ދަރިންގެ ތަރިކައެކެވެ. މުޅިދުނިޔެއަށް ލޯހުޅުވަބައްލަވާށެވެ. އާމްދަނީހޯދުމަށް ތިސަރަހައްދު ތަރައްޤީ ކުރައްވާށެވެ. ތީ ތިބޭފުޅުންގެ ދަރިންގެ ދަރިންގެ ތަރިކައެކެވެ. ވަގުތީ ބޭނުމަކަށް ޤުރުބާން ނުކުރައްވާށެވެ. ފަހުން ރޯންޖެހޭނެއެވެ. ތަނަވަސްކަން ލިބުނީމާ ދަތުރު ފަތުރު ކުރެވޭނެ ގޮތް ހަމަޖެހޭނެއެވެ.\nކުޅިހިއްކުން ތީ ސަކަރާތް ކަމެއް... ކުޅުދުއްފުއްޓަށް އެއަރޕޯޓް މުހިންމެއްނޫން... ތި އަތޮޅުގައި އަގުހެޔޮ ފެރީ ޙިދްމަތެއް ފަށަންވީ.... ފްލައިޓް ތަކުގެ ޗެކިން ޓައިމް އާދިމާކޮށް އެއަރޕޯޓް އަށް ދެވޭގޮތަށް.... އެއަރޕޯޓް ފެރީ އަށް އެރޭ އިރު ޗެކިން ވެވޭ ގޮތެއްވެސް ހެދިދާނެ..\nކުރިން ބުނީ ތި އެއާޕޯރޓެއް ނޭޅޭނެއޭ..... މިހަާރު އަޅަނަް އުޅެން ފެށުމުން... އަޅައިގެން ނުވާނެއޭ.....\nސަރުކާރުން ވިދާޅުވެދާނެ ކުޅުދުއްފުށީގެ ކުޅި ހުރިހާ ދިރުންތަކާއެކު ބިންބޮޑު އެހެން ރަށަކަށް ބަދަލުކުރަނީއޭ، އޭރުންވެސް މި ގައުމުގެ ބައެއް ބޭފުޅުން އަތްފޫދަންދެން އަތްޖަހާނެ. ހައުދަހާ ވާ ދެރައޭ.\nކުޅި ހިއްކާލީމަ އެތަނުގަ އުލޭ މަސްމަހާ މެއްސާ ގަސްގަހާގެއްސާ އެތައް ދިރުންތަކެއް ނެތިދޭ އޭގެ އިތުރުން ކުޅުދުއްފުށީ ހޫހުނުގަދަވުންވެސް ހިމެނޭ


ސަމާލުވޭ! މޫސުން ގޯސްވެ ބޮޑު ބަޔަކަށް ޔެލޯ އެލާޓް ނެރެފި!\nގުގުރުމާއެކު ހުއްޓުމެއް ނެތި ވާރޭ ވެހޭނެ ކަމުގެ އިންޒާރާއެކު ރާއްޖޭގެ ބޮޑު ބަޔަކަށް ޔެލޯ އެލާޓް ނެރެފިއެވެ. މޫސުމާބެހޭ ޤައުމީ އިދާރާ (މެޓް އޮފީހުން) ޔެލޯ އެލާޓް މެރެފައިވަނީ މާލެ ސިޓީ އަށާއި އއ. އަތޮޅަށެވެ. ޔެލޯ އެލާޓް ނެރެފައިވަނީ މެންދުރު 13:45 އިން ފެށިގެން ހަވީރު 16:45 އަށެވެ.\nޔެލޯ އެލާޓް ނެރެފައިވާއިރު ރައްކާތެރިވުމުގެ ގޮތުން އެޅިދާނެ ބައެއް ފިޔަވަޅުތަކަކީ: · ދަތުރަށް ފެށުމުގެ ކުރިން މޫސުމާއިވެހެ އެންމެ ފަހުގެ މައުލޫމާތު ހޯދާ، އުޅަނދުގައި މުއާސަލާތީ ވަސީލަތްތައް ހަމަކުރުން. · ކޮޅިގަނޑުގައި އަންނަ ގަދަ ވަޔަށް ސަމާކުވެ، ޚާއްސަކޮށް ދެރަކޮށް ހެދިފައި ހުންނަ އިމާރާތްތަކާއި ގެދޮރުގައި ހުންނަ ފުރާޅު ފަަދަ ތަންތަނުގެ ރައްކާތެރިކަން ބެލެހެއްޓުން · ބޯކޮށް ވާރޭވެހި ފެންބޮޑުވެދާނެ ފަދަ ހާލަތްތަކަށް ތައްޔާރުވުން. ގެއަށް ފެންވަދެފާނެ ކަމުގައިވާނަމަ ގޭ ބޭރުގައި ވެލިބަސްތާފަދަ ތަކެތި ޖައްސައިގެން ގެއަށް ފެން ނުވަންނާނެ ފިޔަވަޅުތައް އެޅުން.\n· ފެންޖެހި ހަލާކުވާނެ ފަދަ މުދަލާއި ތަކެތި ފެނުގެ އަސަރު ނުފޯރާނެފަދަ ތަންތަނަށް ބަދަލުކުރުން. · އަލަށް އިމާރާތް ކުރަން ފަށާފައިވާ ތަންތަނުގެ ރައްކާތެރިކަން ބެލެހެއްޓުން. · މޫސުމާއި ގުޅޭ ގޮތުން ޚަބަރު ފަތުރާ ވަސީލަތްތައް މެދުވެރިކޮށް ސަރުކާރުން ފޯރުކޮށްދޭ މައުލޫމާތަށް ރައްޔިތުން ސަމާލުވުން.\nވިއްސާރައާއި ގުޅިގެން މާލެ ސިޓީ ތައްޔާރީ ޙާލަތަކަށް\nނަގޫރޯޅި އެރުމާ ގުޅިގެން، ބޭނުން ނުކުރެވޭ ވަރަށް ފޮނަދޫގެ ހަ ގެއަކަށްވަނީ ގެއްލުންވެފަ: ޑިޒާސްޓާ\nމުޅި ރާއްޖެއަށް ވައިޓް އެލާރޓް ނެރެފި\nބ. އަތޮޅާއި ލ. އަތޮޅާއި ދެމެދުގެ ރަށްތަކަށް ވައިޓް އެލާރޓް ނެރެފި\nރާއްޖެއަށް ވާރޭ ނުވެހި ފެނަށް ޖެހުމަކީ ދައުލަތުގެ ވެރިން ކަންބޮޑުވާ ކަމަކަށް ނުވި!\nއިސްތިސްޤާ ނަމާދުކޮށް ދުޢާކުރަމުން ދަނިކޮށް މާލެއަށް ވާރޭ ފޮދެއް ވެހިއްޖެ


Mi Anhen Meeha Ge Challenge Balaalan Faseyha, Hadhan Undhagoo - Vaguthu\nމި އަންހެން މީހާގެ ޗެލެންޖު ބަލާލަން ފަސޭހަ، އެކަމަކު ހަދަން އުނދަގޫ\n1 މަސް ކުރިން ( ޖެނުއަރީ 17, 2020 )\nމީސް މީޑިއާގައި އެކި ދުވަސްވަރު ވައިގައި ހިފަނީ އެކި ކަންކަމެވެ. ނިމިދިޔަ 2019ވަނަ އަހަރު އެތައް ޗެލެންޖެއް އަހަރެމެންނަށް ފެނިގެން ދިޔައިރު އެ ޗެލެންޖުތައް ހެދޭތޯ ވަރަށް ގިނަ މީހުން މަސައްކަތް ކުރެއެވެ. ނަމަވެސް އުނދަގޫ ޗެލެންޖުތައް ހެދެނީ ވަރަށްވެސް މަދު ބަޔަކަށެވެ. މިއީވެސް އެފަދަ އުނދަގޫ ޗެލެންޖެކެވެ.\nމިއީ ފްލެކްސް ޗެލެންޖެކެވެ. މި ޗެލެންޖު އެންމެ ފުރަތަމަ ހަދާފައި ވަނީވެސް ޕްރޮފެޝަނަލް ޖިމްނާސްޓެއް ކަމުގައިވާ ޖަކްސް ކްރަނިޒްއެވެ. މިއީ ޖިމްނާސްޓެއް ހަދާފައިވާ ޗެލެންޖެއް ކަމުން މިކަން ފަސޭހަވެގެން ނުދާނެކަން ޔަގީނެވެ.\nމި ޗެލެންޖުގެ ވީޑިއޯ އެންމެ ފުރަތަމަ މީސް މީޑިއާގައި ޖަކްސް ހިއްސާ ކުރުމުން މިއަދާއި ހަމައަށް އެ ވީޑިއޯ4ލައްކަ އަށް ވުރެން ގިނަ މީހުން ވަނީ ބަލާފައެވެ. އަދި ގިނަ އަދަދެއްގެ ބަޔަކު ވަނީ ޗެލެންޖު ހަދަން މަަސައްކަތް ކޮށް، ނާކާމިޔާބު ވެފައިވާކަން ހާމަކޮށްފައެވެ.\nވީޑިއޯ އިން ފެންނަ ގޮތުުގައި ޖަކްސް އޮންނަނީ ދެ އަތް ފުރަގަހަށް ލައިގެން ބިންމަތީ ސީދަލަށް އޮށޯވެއެވެ. އަދި ހަށިގަނޑު އެއްވެސް ފަޅިއަކަށް ބުރަ ނުވެ، ފުރަގަހުގައި އޮތް ދެ އަތްވެސް ވަކި ނުކޮށް ތެދުވަން ޖެހެއެވެ. ޖަކްސް މިކަން ކުރަނީ ވަރަށްވެސް ފަސޭހައިންނެވެ. ތިއީ ފަހަރުގައި ޖިމްނާސްޓިކްގައި އުޅުއްވާ ފަރާތެއްނަމަ މިކަން ފަސޭހަ ވެދާނެއެވެ. ނަމަވެސް މިކަން ކުރަން މަސައްކަތް ކުރި މީހުން ބުނެފައި ވަނީ މިއީ މިހައިތަނަށް ހެދި އެންމެ އުނދަގޫ ފްލެކްސް ޗެލެންޖު ކަމަށެވެ.\nތިރީގައި އެވަނީ މި ޗެލެންޖުގެ ވީޑިއޯއެވެ.


އިންސާނިއްޔަތު ކަމެއް ނެތީތޯ؟ އިންސާނަކު ހޭންޑް ސެނިޓައިޒާ ފުޅިއަކަށް – Dhen.mv\nއިންސާނިއްޔަތު ކަމެއް ނެތީތޯ؟ އިންސާނަކު ހޭންޑް ސެނިޓައިޒާ ފުޅިއަކަށް\nދެން އެމްވީ March 11, 2020 - 10:42 pm\nއިންސާނަކު ހޭންޑް ސެނިޓައިޒާ ފުޅިއަކަށް ހަދައި މަގުމަތީގައި ހިންގުވައިފިއެވެ.\nސައުދީ އަރަބިއާގެ ތެޔޮ ވިއްކާ ކުންފުންޏެއް ކަމަށްވާ ސައުދީ އެެރެމްކޯ މުވައްޒަފަކުގައި ހޭންޑް ސެނިޓައިޒާ އަޅުވައި ހިންގުވާފައިވަނީ ކޮރޯނާ ވައިރަސް ފެތުރެމުންދާ މި ދުވަސް ކޮޅު އަތް ދޮވުމަށާއި ސެނިޓައިޒާ ބޭނުން ކުރުމަށް ހޭލުންތެރިކުރުވަމުންދާ ދުވަސްވަރެއްގައެވެ.\nމި މީހާގެ ފޮޓޯއާއި ވީޑިއޯ މިހާރު މީސްމީޑިއާގައި ދަނީ ދައުރުވަމުންނެވެ. އެއާއެކު ގިނަ ބަޔަކު ވަނީ އެކަމަށް ފާޑުކިޔައި އެއީ ލާއިންސާނީ އަމަލެއް ކަމަށް ބުނެ އެކަން ކުށްވެރިކޮށްފައެވެ. ސައުދީ އެރެމްކޯ އިން ބުނެފައިވަނީ އެ އަމަލު ހުއްޓުވައި އެކަން ކުރި މީހުންނާއި ދޭތެރޭ ހަރުކަށި ފިޔަވަޅު އަޅާފައިވާކަމަށެވެ. އަދި އެ ކުންފުނިން އެ ކުންފުނީގައި މަސައްކަތް ކުރާ މީހުންގެ ރައްކާތެރިކަމަށް މަސައްކަތް ކުރާނެކަމަށް ވެސް ބުނެފައިވެއެވެ.\nކޮރޯނާ ވައިރަހަށް އަދި ފަރުވާ އެއް ހޯދިފައި ނުވާއިރު ބަލިން ރައްކާތެރިވުމުގެ ފިޔަވަޅުތައް އެޅުމަށް ޑޮކްޓަރުން ލަފާދެއެވެ. އެގޮތުން މީހުން އެއް ވާ ތަންތަނަށް ނުދިއުމަށާއި ކޮންމެހެން ކުރަން ޖެހޭ ދަތުރުތައް ނޫނީ ނުކުރުމަށް ޑޮކްޓަރުން އިރުޝާދުދެއެވެ. ހަމައެހެންމެ ސައިބޯނި ލައިގެން ރަނގަޅަށް އަތް ދޮވުމާއި ކެއްސާއި ކިނބިހި އަޅައިރު ޓިޝޫ އަކުން އަނގަ މަތި ނިވާ ކޮށް ބޭނުން ކުރާ ޓިޝޫ ވަގުތުން ޑަސްބިނަށް ލައި ރަނގަޅަށް ސައިބޯނި ލައިގެން އަތްދޮވުންވެސް ހިމެނެއެވެ.\nދުނިޔޭގެ އެކި ހިސާބުތަކުން ކޮރޯނާގެ 124923 ކޭސް ރިޕޯޓުކުރެވިފައިވާއިރު ވައިރަސް ޖެހުނު 67050 މީހުންވަނީ ވައިރަހުން މުޅިން ރަނގަޅުވެފައެވެ. އަދި ވައިރަހުގެސަބަބުން 4585 މީހެއް މަރުވެފައިވެއެވެ.\n44 ދުވަސް ވަންދެން މަންމަގެ ގަބުރު ފޮރުވައިގެން އުޅުނު މީހެއްގެ ވާހަކަ\nއިސްކުރަކުން އަންނަ ފެނުގައި އަލިފާން ރޯވާ މަންޒަރު ކުރިން ދުށިންތަ؟\nމާތް ﷲ އަށް ޓަކައި ސްޓެޕްސް އައްޔަ މުނިފޫހިފިލުވުމުގެ ދާއިރާ ދޫކޮށްލައިފި!\nކައިވެންޏަށް 11 އަހަރު ފުރުން ފާހަގަ ކުރަން އަންހެނުންނަށް ދިން ތަފާތު ހަދިޔާ، މާނަ އޮޅުވާލީ މުޖުތަމައުން!\nހަ މެޖިސްޓްރޭޓް ކޯޓަކަށް ފަނޑިޔާރުން ހުވާ ކުރައްވައިފި


Shaahy aailaage staff eh COVID-19 ah fassi vehje – Iru\nޝާހީ އާއިލާގެ ސްޓާފެއް ކޮވިޑް-19އަށް ޕޮޒިޓިވް\nއިނގިރޭސިވިލާތުގެ ޝާހީ އާއިލާ ދިރިއުޅޭ ‘ބަކިންގަމް ޕެލަސް’ގައި މަސައްކަތްކުރާ ސްޓާފެއް ކޮރޯނާވައިރަހަށް ފައްސިވެއްޖެ ކަމަށް ރިޕޯޓުތައް ބުނެފިއެވެ. އަދި އެ މީހާއަށް ކޮރޯނާވައިރަސް ޖެހިފައިވާކަމަށް ޝައްކުވެފައި ވަނީ ރާނީ އެލިޒަބަތު (ދެވަނަ) ވެސް ގަނޑުވަރުގައި އުޅުއްވަނިކޮށްކަމަށް ‘ދަ ސަން’ ނޫހުން ރިޕޯޓުކޮށްފައިވެއެވެ.\nއެހެންނަމަވެސް އެ މީހާގެ އެއްވެސް މަޢުލޫމާތެއް ހިއްސާކުރަން ގަނޑުވަރުން ވަނީ ދެކޮޅުހަދާފައެވެ. އަދި އެއީ ކުއީން އެލިޒަބަތުއާ ކިހާ ގާތްކަމެއް އޮންނަ މީހެއް ކަމެއް ވެސް މިހާތަނަށް އެނގިފައެއް ނުވެއެވެ. “މިކަމާ ގުޅިގެން އަޅަންޖެހޭ ހުރިހާ ފިޔަވަޅުތަކެއް ދަނީ އެޅެމުން” ގަނޑުވަރުގެ ރެޕްރެޒެންޓޭޓިވެއް ބުނެފައިވެއެވެ. އެގޮތުން ކޮރޯނާވައިރަހަށް ފައްސިވި ސްޓާފާ ކޮންޓެކްޓުވި އެންމެންވެސް ވަނީ ކަރަންޓީނު ކުރެވިފައި ކަމަށް އޭނާ މަޢުލޫމާތުދެއެވެ.\nކުއީން އެލިޒަބަތު ‘ބަކިންގަމް ޕެލެސް’ ދޫކުރުއްވައި ވިންޑްސޯގައި ހުންނަ ގަނޑުވަރަށް ބަދަލުވެވަޑައިގެންފައިވަނީ މިދިޔަ ބުރާސްފަތި ދުވަހެވެ. އެއީ އެކަމަނާ ލަންޑަނުން ބޭރަށް ވަޑައިގަތުމަށް އެންމެ ފުރަތަމަ ރޭއްވެވި ތާރީޚަށްވުރެ އެއް ހަފްތާ އަވަސް ތާރީޚެކެވެ. އެހެންނަމަވެސް އެކަމަނާ ކޮވިޑް-19 އަށް ޓެސްޓުކުރައްވާފައިވާ ކަމެއް މިހާތަނަށް އަދި ސާފެއް ނޫނެވެ. މިހާރު ހަލުވިކަމާއެކު ފެތުރެމުންދާ ނުރައްކާތެރި ނޮވެލް ކޮރޯނާވައިރަހާ ގުޅިގެން ކުއީން އެލިޒަބަތު ވަނީ މީގެ ދުވަސްކޮޅެއް ކުރިން ބަޔާނެއް ނެރުއްވާފައެވެ. އެގޮތުން އެކަމަނާ އާންމުންނާ މުޚާތަބުކޮށް ވިދާޅުވީ، އެކަކު އަނެކެއްގެ ހާލު ބެލުމަށް އިތުރު ގޮތްތައް ހޯދައިގެން، އެކަހެރިވެ ތިބުމަށެވެ. އަދި ޝާހީ އާއިލާގެ ފަރާތުން ވެވެން އޮތް އެހީއެއް ވުމަށް ތައްޔާރަށް އޮތްކަމުގެ ޔަޤީންކަން ވަނީ ދެއްވައިފައެވެ.


Raajje-Turkey in prosecution dhaairaage ehbasvumeh gai soi kohfi\nރާއްޖެ-ތުރުކީއިން ޕްރޮސިކިއުޝަން ދާއިރާގެ އެއްބަސްވުމެއްގައި ސޮއިކޮށްފި\nތުރުކީގެ ޖެނެރަލް ޕްރޮސިކިއުޝަން އޮފީސް އޮފް ދި ސްޕްރީމް ކޯޓް އޮފް އެޕީލް އާއި ޕްރޮސެކިއުޓާ ޖެނެރަލްގެ އޮފީހާ ދެމެދު އެއްބަސްވުމެއްގައި ސޮއިކޮށްފި އެވެ.\nއެއްބަސްވުމުގައި ސޮއިކުރުމުގެ ރަސްމިއްޔާތު އޮތީ ތުރުކީގެ އަންކާރާގައި ހުންނަ ޖެނެރަލް ޕްރޮސިކިއުޝަން އޮފީސް އޮފް ދަ ސުޕްރީމް ކޯޓު އޮފް އެޕީލްގަ އެވެ. އެއްބަސްވުމުގައި ރާއްޖޭގެ ފަރާތުން ސޮއި ކުރެއްވީ ޕީޖީ އައިޝަތު ބިޝާމެވެ. އަދި ތުރުކީގެ ފަރާތުން އެއްބަސްވުމުގައި ސޮއި ކުރެއްވީ އެގައުމުގެ ޕީޖީ މރ. މެހްމެތު އަކާސާ އެވެ.\nޕީޖީ އޮފީހުން ބުނީ، މިއެއްބަސްވުމުގެ ދަށުން ޓެރަރިޒަމާއި ކޮރަޕްޝަންގެ ކުށްތަކާއި ބައިނަލްއަގްވާމީ ޖިނާއީ ކުށްތަކާއި އިންސާނީ ވަގުފާރިއާ މަސްތުވާތަކެތީގެ ވިޔަފާރިއާ އިކޮނޮމިކް ކްރައިމްސް އަދި ކޮމްޕިއުޓާ ކްރައިމްސްގެ ދާއިރާއިން އެއްބާރުލުން ދިނުން ހިމެނޭ ކަމަށެވެ. އަދި މައުލޫމާތު ބަދަލުކުރުމާއި ދެ ޕްރޮސިކިއުޝަން ސާވިސްގެ މުވައްޒަފުންނަށް ތަމްރީން ދިނުން ހިމެނޭ ކަމަށްވެސް ޕީޖީ އޮފީހުން ބުންޏެވެ.\nޕީޖީ އޮފީހުން ބުނީ، ރަސްމިއްޔާތުގައި ތުރުކީގެ ޕީޖީ މރ. މެހްމެތު އަކާސާ އާއި ރާއްޖޭގެ ޕީޖީ ބިޝާމް ވަނީ ދެގައުމުގެ ޖިނާއީ އަދުލުގެ ނިޒާމާއި ޕްރޮސިކިއުޝަން ސާވިސްގެ މެންޑޭޓާ ގުޅޭގޮތުން މަޝްވަރާކޮށް މައުލޫމާތު ބަދަލުކޮށްފައިވާ ކަމަށެވެ.\nތުރުކީގެ ސުޕްރީމް ކޯޓް އޮފް އެޕީލްގެ މެންބަރުންގެ ގޮތުގައި ތުރުކީގެ ޕްރޮސިކިއުޝަން ސާވިސްގެ މުވައްޒަފުންތަކެއް އިންތިހާބުވުމާ ގުޅިގެން ބިޝާމް ވަނީ އެބޭފުޅުންނަށް މަރުހަބާ ވެސް ދަންނަވާފަ އެވެ.\nޕްރޮސެކިއުޓާ ޖެނެރަލްގެ އޮފީސް ތުރުކީ


އެންމެ ފަހުގެ ލީގު ޗެމްޕިއަން ލެސްޓާ އަށް ރެލިގޭޝަނުގެ ބިރު ބޮޑުވެއްޖެ.\nއިނގިރޭސި ޕްރިމިއާ ލީގުގފައި ރޭ ސްވެންސީއާ ދެކޮޅަށް ކުޅުނު މެޗުން ބަލިވެ ރެލިގޭޝަން ޒޯނަށް ވެއްޓުމުގެ ބިރު އެންމެ ފަހުގެ ލީގު ޗެމްޕިއަން ލެސްޓާ ސިޓީއަށް ބޮޑުވެއްޖެއެވެ.\nރޭ ރަށުން ބޭރުގައި ސްވެންސީއާ ދެކޮޅަށް ކުޅުނު މެޗުން ލެސްޓާ ބަލިވެފައިވަނީ 0-2 ގެ ނަތީޖާއިންނެވެ.\nރޭގެ މެޗުގެ ފުރަތަމަ ހާފްގައި ސްވެންސީން އެޓީމުގެ ފުރަތަމަ ގޯލު މެޗުގެ 36 ވަނަ މިނެޓްގައި ކާމިޔާބުކޮށްދިނީ އެލްފީ މޭސަންއެވެ. އަދި ފުރަތަމަ ހާފް ނިމުމުގެކުރިން، މާޓިން އޮލްސަން ވަނީ ސްވެންސީގެ ދެވަނަ ގޯލު ކާމިޔާބުކޮށްދީފައެވެ.\nފުރަތަމަ ހާފާއި ހިލާފަށް ދެވަނަ ހާފްގައި ލެސްޓާއިން ކުޅުން ރަނގަޅުކުރިއިރު މި ހާފުގައި ލެސްޓާއަށް ލަނޑުޖަހަން ހުސް ފުރުސަތުތަކެއް ވެސް ވަނީ ލިބިގެން ގޮސްފައެވެ. އެގޮތުން ލެސްޓާގެ ފޯވާޑް އަލްޖީރިއާގެ ސްލިމާނީ އަށް ލިބުނު ދެ ފުރުސަތު ފާހަގަކޮށްލެވެއެވެ. ނަމަވެސް، އެޓީމަށް ވަނީ ގޯލެއް ކާމިޔާބުކުރެވޭ ގޮތް ނުވެފައެވެ.\nރޭގެ މެޗުން ވި ބައްޔާއެކީ ލެސްޓާ އޮތީ 21 ޕޮއިންޓާއެކީ ލީގުގެ 17 ވަނައިގައެވެ. ލެސްޓާ އާއި ރެލިގޭޝަން ޒޯނާއި ދެމެދު މިވަގުތު އޮތީ އެންމެ ޕޮއިންޓެއްގެ ފަރަގެކެވެ. ރޭގެ މެޗުން މޮޅުވި ސްވެންސީ އޮތީ 24 ޕޮއިންޓާއެކީ ލީގުގެ 15 ވަނައިގައެވެ.\nރޭގެ މެޗަށްފަހު ވާހަކަދައްކަމުން ލެސްޓާގެ ކޯޗު ކްލައުޑިއޯ ރަނިއޭރީ ބުނީ އެޓީމުގެ ހުރިހާ ވެސް ވިސްނުމެއް ހުރީ ރަނގަޅު ކުޅުމެއް ދައްކައި ޕްރިމިއަރ ލީގުގައި ދެމިތިބުމަށް ކަމަށެވެ.\n"އަހަރުމެން ބޭނުންވަނީ ލެސްޓާ ޕްރިމިއަރ ލީގުގައި ދެމިތިބެން. އެއީ އަހަރުމެންގެ އެންމެ ބޮޑު އަމާޒަކީ" ނިމިގެން ދިޔައަހަރުގެ އެންމެ މެމެ މޮޅު ކޯޗު ރަނިއޭރީ ބުންޏެވެ.\nލެސްޓާ ސިޓީ ރެލިގޭޓް ވެއްޖެނަމަ އެޓީމު ވެގެންދާނީ ދިގު ތާރީޚަކަށްފަހު ޕްރިމިއާ ލީގު ހޯދި ޓީމެއް ރެލިގޭޓް ވި ފުރަތަމަ ޓީމަށެވެ. އެންމެ ފަހުން ޕްރިމިއާ ލީގު ހޯދި ޓީމެއް ރެލިގޭޓް ވެފައިވަނީ 1938 ވަނަ އަހަރުގައެވެ. އޭގެ ފަހުން ލީގު ޗެމްޕިއަނެއް ރެލިގޭޓް ވެފައެއް ނުވެއެވެ.\nލީގުގައި ލެސްޓާ ދެން ބައްދަލުކުރާނީ ވަރުގަދަ ލިވަޕޫލްއާއެވެ. މި މެޗުން މޮޅުވެގެން ނޫނީ އެޓީމަށް ރެލިގޭޝަނުން ސަލާމަތް ނުވެވޭނެއެވެ.


Finance Ministry Parking Zone Bidheysin Cycle Fohumuge Viyafaariah? - Vaguthu\nފިނޭންސް މިނިސްޓްރީ ޕާކިން ޒޯނު ބިދޭސީން ސައިކަލު ފޮހުމުގެ ވިޔަފާރިއަށް؟\n11 މަސް ކުރިން ( އޮގަސްޓް 5, 2019 )\nފިނޭންސް މިނިސްޓްރީ ޕާކިން ޒޯނުގައި2ބިދޭސިއަކު ސައިކަލެއް ދޮންނަނީ..\nފިނޭންސް މިނިސްޓްރީގެ އިމާރާތް ވަށައިގެން އޮންނަ ޕާކިން ޒޯނުގައި ބިދޭސީން ސައިކަލު ފޮހުމާއި ދޮވެ، ކިޓު ކުރުމުގެ ވިޔަފާރި ކުރުން އާންމު ވެއްޖެއެވެ.\nގަވާއިދާ ޚިލާފަށް ރާއްޖޭގައި މަސައްކަތް ކުރާ ބިދޭސީން ހޯދައި ހައްޔަރު ކުރުމުގެ މަސައްކަތް ސަރުކާރުން ކުރަމުންދާ ކަމަށް އިމިގްރޭޝަނުން ވިދާޅުވެފައި ވަނިކޮށް ހާމަކަން ބޮޑު ގޮތެއްގައި މި މަސައްކަތް ކުރާއިރު ސަރުކާރުގެ ކަމާ ބެހޭ އެއްވެސް އިދާރާއަކުން އެކަން ހުއްޓުވަން މަސައްކަތް ނުކުރާ ކަމުގެ ޝަކުވާ އާންމުން ކުރެއެވެ.\n"ވަގުތު"އާ ވާހަކަ ދެއްކި އާންމު ރައްޔިތަކު ބުނީ ބިދޭސީން އެތަނުގައި ސައިކަލު ފޮހުމުގެ ވިޔާފާރި ކުރަމުން އަންނަތާ ދުވަސްތަކެއް ވެފައިވާ ކަމަށެވެ.\nއާންމު ފަރާތަކުން ދިން މައުލޫމާތަކާ ގުޅިގެން ވަގުތުގެ ނޫސްވެރިން އިއްޔެ އެ ސަރަޙައްދަށް ދިޔައިރު ބަންގަލަދޭޝްއަށް ނިސްބަތްވާ5މީހުން ޕާކިން ޒޯނުގެ ފަސް ސަރަހައްދެއްގައި ސައިކަލު ދޮވެ ކިޓު ކުރުމުގެ މަސައްކަތް ކުރަމުން ދެއެވެ.\nފިނޭންސް މިނިސްޓްރީ ޕާކިން ޒޯނުގައި ބިދޭސިއަކު ސައިކަލެއް ދޮންނަނީ..\nސައިކަލެއް ކިޓު ކުރަން ހުރި ބިދޭސިއަކު "ވަގުތު"އާ ވާހަކަ ދައްކަމުން ބުނީ އޭނާ އެތަނަށް ކޮންމެ ދުވަހަކު ނުދާ ކަމަށާއި ބައެއް ދުވަސްދުވަހު އެތަނުގައި މަސައްކަތް ކުރާ ކަމަށެވެ.\n"އަހަރެން ކޮންމެ ދުވަސް ނާނަނީ. އެއްބައި ދުވަސް މިތާ މަސައްކަތް ކުރަނީ. މަދަމާ ނާންނަނީ" ބިދޭސީ މީހާ ބުންޏެވެ.\nފިނޭންސް މިނިސްޓްރީ ވަށައިގެން އޮންނަ ޕާކިން ޒޯނުގެ އިތުރުންވެސް މާލޭގެ މަގުތަކުގައި ކާރާއި ސައިކަލު ދޮވެ ކިޓު ކުރުމަކީ ބިދޭސީން އާންމުކޮށް ކުރަމުން އަންނަ ކަމެކެވެ. އެހެން ނަމަވެސް ސަރުކާރުގެ ކަމާ ބެހޭ އެއްވެސް އިދާރާއަކުން އެކަން ހުއްޓުވުމަށް އެއްވެސް ފިޔަވަޅެއް އަޅަމުން ނުދާތީ އެކަމުގެ ޝަކުވާ ބައެއް އާންމުން ދަނީ ކުރަމުންނެވެ.\nވޯކް ޕާމިޓާއި ވޯކް ވިސާ ނެތި މަސައްކަތް ކުރުވުމަކީ މަނާ ކަމަކަށްވާއިރު އެ މަސައްކަތް ކުރުވާ މީހާވެސް އެ ކުރަނީ ކުށެކެވެ. އެހެން ނަމަވެސް އެފަދަ އެއްވެސް ކަމެއް ހުއްޓުވައި މިހާތަނަށް އެއްވެސް ފިޔަވޅެއް އަޅަމުންދާތަން ނުފެނުމުގެ ކަންބޮޑުވުން އާންމު ރައްޔިތުން ކުރެއެވެ.\nތަފާސް ހިސާބުތަކުން ދައްކާ ގޮތުގައި ރާއްޖޭގައި 140000 އަށްވުރެ ގިނަ ބިދޭސީން ދިރިއުޅޭ އިރު މީގެ ތެރެއިން 63000 ބިދޭސީންނަކީ ގަވާއިދާ ޚިލާފަށް ރާއްޖޭގައި އުޅެމުންދާ މީހުންނެވެ.\nމި މައްސަލައާ ގުޅިގެން ފުލުހުންނާއި އިމިގްރޭޝަންގެ ބަހެއް ހޯދުމަށް ކުރި މަސައްކަތް ކާމިޔާބު ވާގޮތް ނުވިއެވެ.\n"މުވައްޒަފުންގެ ހައްޤުތައް ޙިމާޔަތް ކުރެވޭނެހެން ތަހުޤީޤު ކުރެވޭނެކަން ކަށަވަރުކޮށްދެއްވާ"\nމިނިސްޓަރު އަލީ ވަހީދުގެ މައްސަލަ ފުލުހުން ތަޙްޤީޤު ކުރަން ފަށައިފި\nބިދޭސީންގެ މުޒާހަރާތައް ރާވަނީ އިންޑިއާ މީހުން ކަމަށް ތުހުމަތުކޮށްފި\nއޮގަސްޓް 5, 2019 12:12\nމިރަށުގައި ތި ބަގުލާދޭސް މީހުންނަކީ މިހާރު ބޮޑު އުދަގުލެއް. ދަނޑުތަކުންވައްކަން ކުރުމާއި ވަލަށް ވަދެ މީހުންގެ ރުއްތަކުގެ ކާށި ހޮވައިގެން ވިއްކުމާއި، ދޮންކެޔޮ ކަނޑާގެން ކެއުންފަދަ ކަންތައް މިމީހުން ކުރަމުން ގެންދޭ.ރޭގަނޑުގައިވެސް މިމީހުން މަގުމައްޗާއި ވަލުތެރޭގައި ދަނީ އުޅެމުން.އުޅޭކަށް ވަކިގޮތެއް އޮތް ބައެއްނޫން މިއަކީ.\nއޮގަސްޓް 6, 2019 10:51\nއެމީހުން ތިރަށަށް ގެންދިޔައީވެސް ހަމަ ތިރަށު މީހުން\nއޮގަސްޓް 5, 2019 12:13\nހެހެހެ. ގަރާޖް ލާރިދީގެން ހިންގުމުގެ ބޭނުމެއްްނެތް.\nއޮގަސްޓް 5, 2019 13:13\nތިޔައީ ދިވެހި ފިރިހެނުންގެ ކަންނެއްކަން. ބޯހަލާކު.\nއޮގަސްޓް 5, 2019 23:56\nދެރަކަމެއް ވިއަސް މޮޅުކަމެއްވިއަސް މިއަކީ ފިރިހެނުން ނޫނީ އަންހެނުން ކަންނެތްވުމާއި ނުވުމުގެމައްޗަށް ބިނާވެފަ އޮތް ކަމެއް ނޫން. މިކަމަކީ ކަޑައެޅިގެން ސަރުކާރުން ކުރާކަމެއް.\nމިހެން ބުނުމުގެ ޖާގަ އެބައޮތް. ރައީސުލް ޖުމްހޫރިއްޔާ އާއި، ހޯމް މިނިސްޓަރާއި، ޕޮލިސް ކަމިޝަނަރާއި، ސިޓީކައުންސިލްގެ މޭޔަރާއި، އިމިގްރޭޝަނުގަ އެހުންނަ މީހާއާ މިއެންމެންނަކީ ޤާނޫނު އަސާސީއާއި، ޤާނޫނުތަކާއި، ގަވާއިދު ތަކާއި އެއްގޮތަށް ދިވެހިންނަށް ހެޔޮވެރިކަމެއް ކޮށްދޭންޖެހޭ މަ\nގާމުތަކެއްގައިތިބި ބަޔަކަށްވީއިރު މިބައިމީހުނަށް\nއެކަން އެބަކުރެވޭހެއްޔެވެ. ފުޑްކޯޓާއި، ފިނޭންސް މިނިސްޓްރީއާއި، ކާނީވާ ސަރަހައްދާއި އަދި މިނޫންވެސް ތަންތާގައި\nބަންގާޅުމީހުން ތިޔަސަކަރާތްޖަހާތަން ކުރިން މިބުނި މީސްމީހުން އެތަންތަނާއި ހަވާލުވެގެން ތިބި ތަންތަނުގެ މުވައްޒަފުންނަށް ނުފެންނަނީ\nޙަމައެހުރިހާމީހުންގެ ލޮލުގެ މަސްއަލަކާއިހެދި ކަމަށް ހަމަހިލާޥެސް ނުވާނެއެވެ. އެބިދޭސީންގެ މައްޗަށް އަމުރުހިންގުމަށް މިވެރިންނަށް ބާރުނެތީހެއްޔެވެ. މިބިދޭސީންނާ ސުވާލުކުރުމަށް ކޯޓް އަމުރު ބޭނުން ވަނީހެއްޔެވެ. ޖުޑިޝަރީ ކޮރަޕްޓްކަމުން އެއަމުރު ނުދެނީހެއްޔެވެ. ނޫނެކެވެ. މިއިން އެއްވެސްކަމެއް ވަނީކީނޫނެވެ. ފެނެއެވެ. އަޑުއިވެއެވެ ކަންކުރުމުގެ ބާރުވެސް ވަނީ ލިބިފަައެވެ. އެކަމަކު ހަމަނުހުއްޓުވަނީއެވެ. ކީއްވެތޯއެވެ. ރައްޔިތުންދެކެ ލޯބިނުވަނީއެވެ.\nރައްޔިތުންގެ ފައިސާއިން މުސާރަ ނަގައިގެންތިބެ ރައްޔިތުންނަށް އަނިޔާވެރި ވަނީއެވެ. ހުރިހިތާމައެއްގެ ބޮޑުކަމާއެވެ.\nބަޔަކު ހިސާބަށްވުރެ ނުބައިވެއްޖެނަމަ އެބަޔެއްގެމައްޗށް އަނިޔާވެރި ވެރިން ފާކުރަށްވާނެކަމަށް ޢިލްމުވެރިން ވިދާޅުވާ އަޑުއަހަމެވެ.\nއޮގަސްޓް 5, 2019 14:09\nވަގުތުން ކުރާ މަސައްކަތައް ހަމަ ސާބަސް. ދިވެހި ރާއްޖޭގެ އިމިގްރޭޝަންގެ މަސައްކަތްވެސް ތި ކުރަނީ ވަގުތު މުވައްޒަފުން. ސަރުކާރު ޒިންމާދާރުކުރަން ނޫސްވެރިންގެ މަސައްކަތް ވަރަށް މުހިންމު. ގައުމުގެ ސަލާމަތާ އިގްތިސާދައް ނުރައްކާވާ މިހަކަލަ މައްސަލްތައް އަބަދުވެސް ގެނެސްދީ ހެދުން މުހިންމު. ޝުކުރިޔާ ވަގުތު\nއޮގަސްޓް 5, 2019 14:11\nސަރުކާރު ބިލްޑިންއެއްގެ ގޯތިތެރޭގަ މިކަންތައް ހިންގާއިރުވެސް އަޅާނުލުމަކީ މިގައުމުގެ ޒިންމާ ނަގާ ހަމައެކަކުވެސް ނެއް ކަމުގެ ހެއްކެއް. ބޯ ހަލާކު\nއޮގަސްޓް 5, 2019 14:39\nގައިމުސޯލިހުމެން ކަރުގެހަންދާވަަށް ފެލުނު ވެރިކަމަށް އަންނައުޅުނު އިރު ދިވެހިންނަށް ވަޒީފާތަށް އޮހޭނިއްޔޭ މަށަށް ހީވަނީ އޮޅިގެންހެން ބަންގާޅުންނަށް ފަހުފުރުސަތު ހޯދަދޭވާހަކަ ރައްވެހިކަން ހޯދަދީ އެހެންދޯ ބުނީ....ކަލެޔަށް ހަމަ ދަތުރުކުރުން ނޫންއެހެން ކަމެއްވޭތަ؟ ދިވެހިންނަށް އަދިނެތް އެއްކަމެއްވެސް..ނޫނޭ ދިވެހިން ކަމަކަށް ކުރިމަތިލައި އެދެފިއްޔާ ވަރަށް ފެންވަރުހުރެގެން ވިޔަސް ނުކިބޭނެ..ބަންގާޅަކު ވަރިހަމަ ލިޔަނކިޔަން ނޭގުނަސް އޯކޭ ވިޔަފާރިވެރިޔާވެސް ސަރުކާރުން ވެސް ވަޒީފާދޭނެ..މީދެރަކަމަކީ ދިވެހިން ވަޒީފާދެކެ ފޫހިވާކަމަކީ\nއޮގަސްޓް 5, 2019 20:03\nދެތިންމަސް މުސާރަނުދީ ހުއްޓަސް ބަންގާޅީ މީހާ ވަޒީފާއަށް ނުކުންނާނެ. އެހެން ގޮތެއް ނެތީމަ. ނަމަވެސް ދިވެހި މީހާ އެއްމެ މަހެއްގައި މުސާރަ ނުލިބުނަސް ދެން އިތުރަށް މަސަތްކަތު ނުނުކުންނާނެ. އެހެންވެ ބަންގާޅީންނަށް ފަސޭހައިން ވަޒީފާ ލިބެނީ.\nއޮގަސްޓް 5, 2019 14:59\nއަވަހަށް ރައްޔިތުކަން ދީ ތި ބައިގަޑަށް. ދެން ބުނޭ ޓެކްސް ދައްކައިގެން އުޅޭ ތިމަންނަގެ އަމައޭ ނޫނީ ބަފައޭ. އާސަންދައެއް ނުލިބެޔޭ.\nއޮގަސްޓް 5, 2019 21:55\nސައިކަލް ފޮހެދޭނެ ދިވެއްސަކު ނުވާނަމަ ބިދޭސީއަކު ލައްވާ ސައިކަލް ފޮހުން މައްސަލައެއް ބާ ދިވެހިން ކަންނެތްކަމުންނާ ދަށުދަރަޖައިގެ މަސައްކަތެއްކަމަށް ދެކިގެން މަސައްކަތް ނުކުރަނީ ނުންބާ؟ ބަންގާޅީ އަކު ކުރިޔަސް އެއީ މައްސަލައެއްނޫން ތި އައްޔަ ދާންވީއެއްނު ފޮހެދޭން އޭރުން ބަންގާޅީން ރުފިޔާދީފަ އައްޔަ ލައްވާފޮހުވާނެ.\nއޮގަސްޓް 6, 2019 00:02\nއާ ހޭއަރާބަލަ. އެއީބޮޑު މަސްއަލައެއް.\nއޮގަސްޓް 6, 2019 00:48\nމި ގައުމަކީ ދަޓްމޭން ދަޓްމޭން ގެ އުސޫލު އޮންނަ ގައުމެއް...\nއޮގަސްޓް 6, 2019 09:31\nއެވެސް އިންސާނުން އެމީހުން ރާއްޖެ ގެނެސް އެހެން އުޅެން މަޖުބޫރު ކުރި މީހުން ކުއްވެރި ކޮއްބަލަ މަސައްކަތް ކޮއްގެން ލާރި ހޯދައިން އެމީހުނަށް ވެސް އުޅެވޭނީ ކަމުގެ ދެކޮޅުބަލާފަ ވާހަކަ ދެއްކުން މުހިންމު. އަހަރުންނަށްވެސް އުނދަގޫވޭ ދާ ކޮންމެ ތާކު ބިދޭސީން އެކަމު އެމީހުން ކައިރި ވާހަކަ ދައްކާލީމަ މި އިނގެނީ އެމީހުން އުޅޭ ހިތްދަތި ހާލު އެމީހުނަށް ނޭންގޭ އެމީހުން ރާއްޖެ މަސައްކަތް ކުރުވަން ކިޔާފަ ގެނޭ ބަޔެއްވެސް ޕާސްޕޯޓް އެއްޗެހި ވީ ދުނިޔެ އެއްވެސް ގިނަ މީހުންނަށް ނޭންގެ\nއޮގަސްޓް 7, 2019 07:34\nކަލެއަށް ކަމުގެ ދެކޮޅު އެގޭތަ. ނޫނީބެލީމުތަ. ކަލޭގޮސް ސީރީލަންކާގަ މަގުމަތީގަ ކުރޮޅި ފޮހެން ކިތައްދުވަހު އުޅެވިދާނެ ކަމަށް ފެނޭތަ. ރަގަޅަށް އެގޭނޭ ހަމަ އެންމެދުވަހެއްގެތެރޭގަ ފުލުހުން ކަލޭ ހައްޔަރު ކުރާނެކަން. މިވަނީ ކޮންގޮތެއް ކަމާމެދު ވިސްނާލިންތަ. ތަފާތެއް އެބަހުރިދޯ. ޢެތާވެސް އުޅެނީ ފުލުހުން. މިތާގަވެސް އުލެނީ ފުލުހުން. ޢަދިމިތާގެ ފުލުހުންގެ ޔުނިފޯމު މާރީތި. މުސާރަވެސް މާރަގަޅު. ރަގަޅަށްވިއްޔާ ކަލޭގެ ނަންމަތީ ގެނެސް ރަށުތެރެއަށް ދޫކޮށްލާފަފަ ތިބި ދެމީހަކު ސައިކަލު ފޮހެން އުޅޭނެ.\nއޮގަސްޓް 6, 2019 11:26\nއެމީހުން ސައިކު ފޮހުނިއްޔަ ކޮބާ މައްސަލަ އކީ؟ ރާއްޖެ ގެނެއްސަ މަގުމައްޗަށް ދޫކޮއްލީމަ އެމީހުންވެސް ކައިގެން ބޮއެގެން އުޅެވޭނީ ލާއި ހޯދައިގެންދޯ\nއޮގަސްޓް 6, 2019 12:32\nޕާކިން ސަރުކާރު ސްޓިކާ ސަރުކާރު ދޯ މީ ހެހހެހެ\nއޮގަސްޓް 6, 2019 13:23\nތިއިން އެގިގެންދަނީ ދިވެހި ފިރިހެނުންގެ ކަންނެތްކަން. ނިސްބަތުން ބަލާއިރު މުޅިންވެސް ގިނައީ ފިރިހެނުންގެ މަސައްކަތް ބަންގާޅުން ކުރާތަން\nއޮގަސްޓް 7, 2019 09:18\nބަލަ އެ މީހުން ކުރިއްޔާ އޭޓީއެމް ތައް ދޮށުގަ ސަލާން ޖަހަން ތިބެނީ ހަމަ އަތް ފައި ސަލާމަތުން ހުންނަ މީހުން ދޯ ގިނައީ. އެ މީހުން ނަށް ވެސް ކުރެވޭ ކަހަލަ ކަންތައް ދޯ ތީ.. އެތާ އިށީންދެގެން ތިބުމަށް ވުރެ ރަނގަޅު ދޯ އެހެން ލާާރި ހޯދިއއްޔާ..އަސްލު ވާ ގޮތަކީ ދިވެހިން މާ ކަންނެތީ..\nއޮގަސްޓް 7, 2019 23:35\nއަހަރުމެން ދިވެހިން ފެލާލެވޭތޯ ފުލުހުންބަލާނީ ފަޓްލޫނުބާލާއިގެން އިންސުއަރެންސް ކޮށްފަތޯ ގަމީސްބާލައިގެން ރޮޑްވާދޮނަސް އޮތްތޯ ބަލާނެ


ލަ ލީގާ މެޗުތައް ހުކުރާއި ހޯމަ ދުވަހުގެރޭ ނޯންނާނެ؟\nމެޑްރިޑް (ފެބްރުއަރީ 19) – ހުކުރު ދުވަހުގެ ރެޔާއި ހޯމަ ދުވަހުގެރޭ ސްޕެނިޝް ލީގު (ލަ ލީގާ) މެޗުތައް ކުރިއަށް އޮތްތަނުގައި ނުބާއްވަން ސްޕެނިޝް ލީގުން ވިސްނަމުން އަންނަ ކަމަށް ރިޕޯޓްތައް ބުނެފި އެވެ.\nFebruary 18, 2019 8\nބަލިވިޔަސް ރެއާލް އޮތީ ލީގުގެ ރޭހުގައި: ސޮލާރީ\nމެޑްރިޑް (ފެބްރުއަރީ 18) - ސްޕެނިޝް ލީގުގައި ރޭ އަމިއްލަ ދަނޑުގައި 2-1 އިން ޖިރޯނާ އަތުން ބަލިވި ނަމަވެސް ރެއާލް މެޑްރިޑް އަދިވެސް އޮތީ ލީގުގެ ރޭހުގައި ކަމަށް އެ ޓީމުގެ ކޯޗު ސަންޓިއާގޯ ސޮލާރީ ބުނެފި އެވެ.\nވިޔަރެއާލާއި ރެއާލް މެޑްރިޑް އެއްވަރުވެއްޖެ\nވިޔަރެއާލް (ޖެނުއަރީ 4) – ވިޔަރެއާލާ 2-2 އިން އެއްވަރުވެ، ރެއާލް މެޑްރިޑަށް ސްޕެނިޝް ލީގުގައި ތަފާތު ކުޑަކުރަން ލިބުނު ފުރުސަތު ގެއްލިއްޖެ އެވެ.\nމެޑްރިޑާއި އެތުލެޓިކޯ އިން ބާސާއާ ގާތްކޮށްފި\nމެޑްރިޑް (ޑިސެމްބަރު 16) – ރެއާލް މެޑްރިޑާއި އެތުލެޓިކޯ މެޑްރިޑުން ސްޕެނިޝް ލީގުގައި ރޭ ކުޅުނު މެޗުތަކުން މޮޅުވެ އެއް ވަނައިގައި އޮތް ބާސެލޯނާއާ ގާތްކޮށްފި އެވެ.\nރެއާލް މޮޅުވިއިރު ބޭލް ފާޑުކިޔުންތަކަށް ޖަވާބުދީފި\nމެޑްރިޑް (ޑިސެމްބަރު 10) - ސްޕެނިޝް ލީގުގައި ރޭ ހުއެސްކާ އަތުން 1-0 އިން ރެއާލް މެޑްރިޑް މޮޅުކޮށްދިން ލަނޑު ޖަހައި ގަރެތު ބޭލް އޭނާ އަށް އަމާޒުވަމުން އަންނަ ފާޑުކިޔުންތަކަށް ޖަވާބުދީފި އެވެ.\nމުހިއްމު މޮޅަކާ އެކު ރެއާލަށް ހަމަޖެހުމެއް\nމެޑްރިޑް (ޑިސެމްބަރު 2) - ސްޕެނިޝް ލީގުގައި ރޭ ވެލެންސިއާ އަތުން 2-0 އިން ހޯދި މުހިއްމު މޮޅާ އެކު ރެއާލް މެޑްރިޑް ހަމަޖެހުމެއް ހޯދައިފި އެވެ.


83،000 އަށް ވުރެ ގިނަ ދަރިވަރުންނާ އެކު ދިރާސީ އާ އަހަރުގެ ކިޔެވުން ފަަށައިފި – Dhen.mv\n83،000 އަށް ވުރެ ގިނަ ދަރިވަރުންނާ އެކު ދިރާސީ އާ އަހަރުގެ ކިޔެވުން ފަަށައިފި\nJanuary 12, 2020 - 9:41 am\nދިރާސީ އާ އަހަރުގެ ކިޔެވުން 83،000 އަށް ވުރެ ގިނަ ދަރިވަނުންނާއި އެކު މިއަދު ފަށައިފިއެވެ.\nއެޑިއުކޭޝަން މިނިސްޓްރީން ބުނީ މިއަހަރު ސަރުކާރުގެ 212 ސުކޫލެއްގައި ކިޔަވައިދެމުންދާއިރު އެ ސުކޫލްތަކުގައި 73،067 ދަރިވަރުން ތައުލީމް ހާސިލް ކުރަމުންދާނެ ކަމަށާއި 212 ސުކޫލްގެ ތެރެއިން 150 ވުރެ ގިނަ ސުކޫލްތަކުގައި ކިޔަވައިދޭނީ އެއް ދަންފަޅިއަށް ކަމަށެވެ. އަދި ސަރުކާރު ސުކޫލްތަކާއި، އަމިއްލަ ސުކޫލްތައް ހިމަނައިގެން 83،000 ވުރެ ގިނަ ދަރިވަރުން މިއަހަރު ތައުލީމް ހާސިލްކުރާނެ ކަމަށް އެ މިނިސްޓްރީން ބުންޏެވެ.\nއެޑިއުކޭޝަން މިނިސްޓްރީން ބުނީ މިއަހަރު 150 ސްކޫލެއްގައި އެއް ދަންފަޅިއަށް ކިޔަވައިދޭ އިރު 170 ސްކޫލެއްގައި ޕްރީ ސްކޫލް ތައުލީމު ދޭނެކަމަށެވެ. 193 ސްކޫލްގައި އޯލެވެލްއަށް ކިޔަވައިދޭ އިރު 50 ސްކޫލެއްގައި އޯލެވެލްއަށް ކިޔަވައިދިނުމަށް ހަމަޖެހިފައިވާ ކަމަށެވެ.\nސަރުކާރުން ސްކޫލު ދަރިވަރުންނަށް ދޭ ހެނދުނުގެ ނާސްތާ މިއަހަރުވެސް ބަރާބަރަށް ދަރިވަރުންނަށް ދޭނެ ކަމަށް މިނިސްޓްރީން ވަނީ ބުނެފައެވެ. މިދިޔަ އަހަރު އަލަށް ފެށި ހެނދުނުގެ ނާސްތާ ޕްރޮގްރާމަކީ ކާމިޔާބު ޕްރޮގްރާމެއް ކަމަށް މިނިސްޓްރީން ވަނީ ބުނެފައެވެ.


Addu gai ves Mayor ge magaam mifaharu vaadhaveri! | Mihaaru\nއައްޑޫގެ މޭޔަރަކަށް ވާދަކުރައްވާ ސޯބެ އާއި އަދުހަމް އަދި ނިޒާރު. ތިން ބޭފުޅުން ވެސް ގެންދަވަނީ އައްޑު އަށް ވައުދުތަކެއް ވެވަޑައިގަންނަވަމުން.\nއައްޑޫގައި ވެސް މޭޔަރުގެ އިންތިޚާބު މިފަހަރު ވާދަވެރި!\n06 ޖެނުއަރީ 2020 - 15:31 55 comments\nއައްޑޫގެ މޭޔަރުގެ ގޮތުގައި ތިން ދައުރު ފުރިހަމަ ކުރައްވާ އަބްދުﷲ ސޯދިގް (ސޯބެ)ގެ އިތުރުން އެ ގޮނޑި އަށް މިފަހަރު ރައްޔިތުންގެ މަޖިލީހުގެ ހިތަދޫ ދެކުނު ދާއިރާގެ ކުރީގެ މެމްބަރު އަލީ ނިޒާރާއި ފޭދޫ ދާއިރާގެ އެމްޑީޕީގެ ރައީސް އަހްމަދު އަދުހަމް ވެސް ވާދަ ކުރައްވާނެ ކަން އޮތީ އިއުލާންކޮށްފަ އެވެ. މިއީ ފެށުނީއްސުރެ އެމްޑީޕީ އަށް ގިނަ ޚިދުމަތްތަކެއް ކޮށްދެއްވާފައިވާ، އައްޑޫގައި ނަން ހިނގާ ތިން ބޭފުޅުންނެވެ. ކޮންމެ ބޭފުޅެއްގެ ފަހަތުން ވެސް ސިޔާސީ ދާއިރާގައި އައްޑޫގެ ބާރުގަދަ ފަރާތްތައް ނުކުމެ ވަނީ ވަރުގަދަ ކެމްޕެއިނެއް ފަށައިފަ އެވެ.\nއަންނަ އެޕްރީލް4ގައި ބާއްވާ ލޯކަލް ކައުންސިލްތަކުގެ އިންތިޚާބުގައި، މީގެ ތެރެއިން އެމްޑީޕީގެ ޓިކެޓުގައި މޭޔަރަކަށް ވާދަކުރައްވާނެ ބޭފުޅަކު ކަނޑައެޅުމުގެ ޕްރައިމަރީ އޮންނާނީ މި މަހުގެ 31 ގަ އެވެ.\nމާލެ ފިޔަވައި އެންމެ އާބާދީ ބޮޑު، އައްޑޫގެ ކުރިއެރުމާއި ތަރައްގީ އަށް ގެންގުޅުއްވާ ތަސައްވުރު ތިން ބޭފުޅުން ވެސް ގެންދަވަނީ ރައްޔިތުންނަށް ކިޔައި ދެއްވަމުންނެވެ. ސޯޝަލް މީޑިއާގައި ވެސް ސަޕޯޓަރުން ހިމެނޭ ގޮތުން ވަރުގަދަ ކެމްޕޭނެއް ކުރިއަށް އެބަދެ އެވެ.\nލާމަރުކަޒީ ގާނޫނުގެ ދަށުން ކުރިން ބޭއްވި ތިން އިންތިޚާބުގައި އައްޑޫ ސިޓީ ކައުންސިލްގެ ވެސް މޭޔަރު ހޮވަނީ އިންތިޚާބުވާ ކައުންސިލަރުންގެ މެދުގައި ނަގާ ސިއްރު ވޯޓަކުންނެވެ. އެކަމަކު ގާނޫނަށް ގެނައި އިސްލާހާ އެކު މިފަހަރު މިއޮތީ ރައްޔިތުންގެ ވޯޓަކުން މޭޔަރަކު އިންތިޚާބު ކުރާ ގޮތަށެވެ. އެހެންވެ، މުޅި ސިޓީގެ ރައްޔިތުންގެ ވޯޓުން މޭޔަރުން އިންތިޚާބު ކުރާތީ އެ އިންތިޚާބުގެ ފޯރި މި ފަހަރު ވަރަށް ގަދަ އެވެ.\nލާމަރުކަޒީ އުސޫލުން އައްޑޫ ހިންގަމުން އަންނަތާ 10 އަހަރުވެފައިވާ އިރު ރައްޔިތުންގެ ކަންބޮޑުވުންތަކާއި ޝަކުވާތަކެއް އެބަހުއްޓެވެ. އެންމެ ބޮޑު ހިތްހަމަނުޖެހުމަކީ، އިންތިޚާބުތަކުގައި ވަމުންދާ ވައުދުތައް ނުފުއްދައި އައްޑު އަށް އިހުމާލުވުމެވެ.\nއިތުރު ލިޔުންތައް އައްޑޫ ސިޓީ ކައުންސިލް އައްޑޫ މޭޔަރު އަބްދުﷲ ސޯދިގު (ސޯބެ) ކުރީގެ މެމްބަރު އަލީ ނިޒާރު ލޯކަލް ކައުންސިލްތަކުގެ އިންތިޚާބު 2020 ލޯކަލް އިންތިހާބު ލާމަރުކަޒީ ހިންގުން އައްޑޫ\nއައްޑޫގެ ދާއިރާތަކުގެ ނަންތައް މިފަހަރު އައްޑޫ ބަހުން


Shahid ge faaduvidhaalhuvun CSC ah | Mihaaru\nފޮރިން މިނިސްޓްރީއަށް ޕީއެސްއެއް އައްޔަންކުރަން މިއަދު ބޭއްވި ރަސްމިއްޔާތުގައި، ސީއެސްސީގެ ނައިބު ރައީސް ޝަހީދު (ވ) އާއި އެ ކޮމިޝަންގެ އިސްވެރިން އަދި ފޮރިން މިނިސްޓްރީގެ އިސްވެރިން ބައިވެރިވެވަޑައިގަންނަވަނީ.-- ފޮޓޯ: ހުސެއިން ވަހީދު/ މިހާރު\nއެ މިނިސްޓްރީގެ ޕާމަނަންޓް ސެކްރެޓަރީ (ޕީއެސް)ގެ މަގާމަށް އާ ބޭފުޅަކު އައްޔަންކުރަން ބޭއްވި ރަސްމިއްޔާތުގައި ޝާހިދު ވިދާޅުވީ، ޕީއެސްއެއް އައްޔަންކުރީ އެ މަގާމު ހުސްވެފައި އޮންނަތާ ތިން މަހާއި 12 ދުވަސް ފަހުން ކަމަށެވެ. އަދި ޕީއެސްގެ މަގާމަށް ހަމަޖެއްސެވި އައިމިނަތު ޝިފާނާ މަސައްކަތަށް ނުކުންނެވުމުގެ ހުއްދަ ދެއްވީ، އޭނާ މަގާމަށް އައްޔަން ކުރިތާ 42 ދުވަސް ފަހުން ކަމަށް ވިދާޅުވި އެވެ.\nފޮރިން މިނިސްޓްރީގެ ޕީއެސްގެ މަގާމު ހުސްވީ، ކުރިން އެ މަގާމުގައި ހުންނެވި އާމިނަތު އަބްދުﷲ ދީދީ، ޓްރިވެންޑްރަމްގެ ކޮންސުލް ޖެނެރަލަކަށް އައްޔަން ކުރެއްވުމުންނެވެ.\nޝާހިދު ވިދާޅުވީ ސީއެސްސީ އަކީ ސަރުކާރުގެ ވައުދުތައް ފުއްދުމުގައި އެހީތެރިވެދޭ ބަޔަކަށް ވިއަސް ފެންނަނީ އެކަށީގެން ނުވާ ވަގުތު އެ ކޮމިޝަނުން ހޭދަކުރަމުންދާ ތަން ކަމަށެވެ. އޭގެ ބަދަލުގައި އެ އަށް ވުރެ ހަލުވިކޮށް "މެޝިނަރީ" މަސައްކަތް ކުރަން ޖެހޭނެ ކަމަށް ވިދާޅުވި އެވެ.\n"އެއީ އަޅުގަނޑު ގަބޫލުކުރާ ގޮތުގައި ކަން ވެގެން ވާނެ ގޮތެއް ނޫން. ސިވިލް ސާވިސް ކޮމިޝަން ވާން ޖެހޭނީ ނަމޫނާ އަކަށް. ސިވިލް ސާވިސް މުވައްޒަފުންނަށް ނަމޫނާ ދައްކާ ބައެއް ކަމުގައި ކޮމިޝަން ވާން ޖެހޭނީ،" ސީއެސްސީގެ ނައިބު ރައީސް ޝަހީދު މުހައްމަދު ބައިވެރިވެވަޑައިގެންނެވި ރަސްމިއްޔާތުގައި ޝާހިދު ވިދާޅުވި އެވެ.\n"އޭގެ ބަދަލުގައި ފެނިގެންދަނީ ކަންކަން ލަސްވެ، ކަންކަން ދިގުލައި، ގަބޫލު ކުރަން ދަތި މިންވަރަށް ކަންކަމުގެ ވަގުތު ފާއިތުވެގެންދާ ތަން. އެހެން ނުހެއްދެވުމަށް އަޅުގަނޑު އިލްތިމާސް ކުރަން."\nފޮރިން މިނިސްޓްރީގެ ޕީއެސްއަކަށް އައްޔަންކުރެއްވި ޝިފާނާއާ، ފޮރިން މިނިސްޓަރު ޝާހިދު ސަލާމްކުރައްވަނީ.-- ފޮޓޯ: ހުސެއިން ވަހީދު/ މިހާރު\nފޮރިން މިނިސްޓްރީގެ އާ ޕީއެސް އަކަށް އައްޔަންކުރެއްވި ޝިފާނާ، އިއްޔެއާ ހަމައަށް މަސައްކަތް ކުރެއްވީ ޖެންޑާ މިނިސްޓްރީގެ ޕީއެސްގެގެ ގޮތުގަ އެވެ. އޭނާ މީގެ ކުރިން ވެސް ވަނީ ފޮރިން މިނިސްޓްރީ އާއި އޮޑިޓަ ޖެނެރަލް އޮފީހުގެ އިސް މަގާމުތަކުގައި މަސައްކަތް ކުރައްވައިފަ އެވެ.\nސިވިލް ސާވިސް ކޮމިޝަން އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ފޮރިން މިނިސްޓަރު ސިވިލް ސާވިސް ސިވިލް ސާވަންޓުން\n49 ކޮމެންޓް, 54 ރިއެކްޝަންސް\nޕާމެނަންޓް ސެކްޓަރީންގެ ވަޒީފާ އުވާދީބަލަ. މިނިސްޓަރީތަކުން ފޯނަށްވެސް ޖަވާބް ނުދޭ. އަދި ފޮނުވާ ސިޓީއަކަށްވެސް ޖަވާބެއް ނުދޭނެ. ކަމެއްކޮއްފައި ހަވާލުކުރާއިރު ހުސްހުއްނާނީ ނުބައިކޮއް ލިއެފައި.\nސީ.އެސް.ސީ އަކީ އުވާލަންވެފައިވާ ތަނެކެވެ. މުވައްޒަފުންގެ މުސާރަ ކަޑައެޅުމުގައި ހަމަހަމަ އުސޫލެއް ނެތެވެ. އިސްކަން ދެނީ ކޮންޓްރެކްޓް އުސޫލުން މުވައްޒަފުން ނެގުމަށެވެ. މުވައްޒަފަކު ދާއިމީ ވަޒީފާގައި ކުރަމުންދާ މަސައްކަތް ކުރުމަށް ބޮޑުމުސާރަ ލިބޭގޮތަށް ކޮންޓްރެކްޓަށް ބަދަލުކޮށްގެން ކުރަނީއެވެ. ސުޕަވައިޒަރަކަށް ފެނުނީމާ ފެނުނު މުސާރައަށް ޖަހާފައި އިއުލާން ކުރަންވީއެވެ.\nހެލްތުމިނިސްޓްރީގެ ޕްރޮސެސް ވަރަށްލަސް ރަަށު ހޮސްޕިޓަލަށް ނަރުހަކަށްސިޓީލީ ނޮވެމްބަރ 2019 އޭޑީކޭގަ ވަޒީފާއިން ކެނޑިގެން އަދި އިއުލާނުކުރުމުގެ ހުއްދަ ނުލިބޭ. މިނިސްޓަރ އަށް ޓެގުކޮށް ޓްވީޓްކުރަންވީތަ؟\nސީއެސްސީ އިން ކަންތަށް ރެކޯޑުތަށް ބަށް ކުރުމުގެ އުސޫލު ދޫކޮށް މިނިސްޓްރީ ތަކާއި ގުޅިގެން މިނިސްޓްރީ ތަކުގެ އެޑްމިން ކަންކަން އެމީހުން ލައްވާ ކުރުވާ ސިސްޓަމް ބަދަލު ކުރަން ޖެހޭ\nސަރުކާރުން ކުރަނީ ވައްކަން. ކަލޭމެންގެ ވެރިކަން ނިމުނީމަ ކަލޭމެން ހިޖުރަ ކުރާނީ ޔޫރަޕަ. ލާރިގަޑު ހިފައިގެން.\nމިހާރު ތިއުޅެނީ ބޭނުންވާ މީހުނަށް ވަޒީފާ ހަމަނުޖެހިގެނެއްނު. ސީ.އެސް.ސީ އިން ހަދާފަ އޮތް ޤަވައިދު ބަދަލު ކޮށްގެން ނޫނީ އެކަން ނުވަަތީ އެއްނު. ކުރި އިއުލާން ވެސް ކެންސަލް ކުރީ އެހެންވެގެނެއްނު. ތަނެއް ހަރުދަނާ ކުރެވޭނީ އެކަމާ ގުޅޭ އިލްމު ހޯދާފަތިބޭ މީހުން ހޮވީމާ، ބޭނުންހާ ބަޔެއް ހޮވީމަ އެއް ނޫން\nލަސްވީ ތިތަނަށް އަންހެން ކަނބަލަކު ނަގަން ބުނެފަ އޮތީ ތޯއްޗެއް!\nޝާހިދު ފާޑުކިޔަން ރަނގަޅު ވެގެން އުޅޭ ކަންތައް ނުބަލާ. ކޮންމެވެސް ކަމެއް ވީމަދޯ ލަސްވާނީ؟ ވެދާނެ އެއްނު ކޮމިޝަނުގަ ސްޓާފުން މަދީކަމަށް ވެސް؟ ދައުލަތުގެ 26 ހާސް މުވައްޒަފުންނާ، ހުރިހާ ސްކޫލްތަކާ، ހުރިހާ ހޮސްޕިޓަލްތަކާ، ހުރިހާ މިނިސްޓްރީތަކާ، ހުރިހާ ރަށެއްގެ ކައުންސިލްތަކުގެ ކަންކަން ބަލަހައްޓަން 50 މުވައްޒަފުންދީގެން ނުވާނެ ތިކަމެއް. އެވަރު ވާކަންވެސް ރަނގަޅު.\nޝާހިދުފާޑުކިޔަސް ސީއެސްސީގެ ސްޕީޑް މަޑެއްނޫން ސަރުކާރުންދޭ މުސާރައާއި އަޅާ ބަލާއިރު އަދިވެސް މާބާރު ސީއެސްސީގައިވެސްތިބީ ދިވެހިރަޢިއްޔަތުން ސިޔާސީމަޤާމްތަކަށްވެސް ލައްވަނީ ހަމަ ދިވެހިރަޢިއްޔަތުން މުސާރައިގެ ތަފާތު މާބޮޑުތަނުން ބޮޑީ\nއެހެންވެ ދޯ ސީއެސްސީ ގަ މަސައްކަތް ކުރާ މަގާމުން އެއްވަރު އެހެން މިނިސްޓްރީ ތަކުގެ މުވައްޒަފުންގެ އިނާޔަތް މަދީ\nސާހިދު ވިދާޅުވިޔަކަސް ތެެދެއްވާނީ ހަމަ ތެދަކަށްނު!


Sridevi aai Boney kaiveni, dhuvahakuves okey nuvaane: Arjun\nޝްރީދޭވީ އާއި ބޯނީ ކައިވެނި، ދުވަހަކުވެސް އޯކޭ ނުވާނެ: އަރްޖުން\nބޯނީ އާއި ޝްރީދޭވީ އަދި ބޯނީ އާއި އަރްޖުން\nއެކްޓަރު އަރްޖުން ކަޕޫރުގެ ބައްޕަ އަދި ޕްރޮޑިއުސަރު ބޯނީ ކަޕޫރާއި ބަތަލާ ޝްރީދޭވީ 1996 ގައި ކައިވެނި ކުރި ޚަބަރު އިވުމުން ޝޮކް ލިބުނީ ހަމައެކަނި ހިންދީ ފިލްމަށް ލޯބިކުރާ މީހުނަށް އެކަންޏެއް ނޫނެވެ. އެމީހުންގެ ކައިވެނީގެ ޚަބަރުން ބޯނީގެ ދަރިންނަށާއި އާއިލާއަށް މާ ބޮޑު ޝޮކެއް ލިބުނެވެ. ޚާއްސަކޮށް ބޯނީގެ ދޮށީ ދަރިފުޅު އަރްޖުން އަށް މި ކައިވެނިގެ ޚަބަރު ވީ ވަރަށް ރުޅިގަދަވީ ޚަބަރަކަށެވެ. އޭގެ ފަހުން ގިނަ ދުވަސްތަކެއް ވަންދެން ބޯނީ އާއި އަރްޖުންގެ ގުޅުން ވަރަށް ގޯސްވެފައި އޮތެވެ.\nއަރްޖުންގެ އާ ފިލްމު "ސަރްދާރް ކާ ގްރޭންޑްސަން" ނެޓްފްލިކްސްގައި ރިލީޒް ކުރުމާ ދިމާކޮށް އިންޑިޔާގެ ނޫހަކަށް ދިން އިންޓަވިއު އެއްގައި އަރްޖުން ވަނީ އޭނާގެ ބައްޕަ އާއި ޝްރީދޭވީގެ ކައިވެންޏާ ގުޅިގެން އޭނާއަށް ތަޖުރިބާ ކުރެވުނު ބައެއް ކަންކަން ކިޔައިދީފަ އެވެ.\nއަރްޖުން ބުނި ގޮތުގައި ބައްޕަ އާއި ޝްރީދޭވީގެ ކައިވެނި ދުވަހަކު ވެސް އޭނާއަށް އޯކޭ ކަމަކަށް ނުވާނެ އެވެ. ޚާއްސަކޮށް މަންމަ މޯނާ ޝޫރީ ވަރިކޮށްލާފައި ގޮސް ޝްރީދޭވީ އާ ކައިވެނި ކުރުން އެއްގޮތަކަށް ވެސް އަރްޖުން އަށް ބަލައިގަނެވޭ ވަރުގެ ކަމަކަށް ނުވެ އެވެ.\nނަމަވެސް ޝްރީދޭވީ އާ ކައިވެނި ކުރުމުގެ ކުރިން ވެސް މައިންބަފައިންގެ މެދުގައި ޖެހެމުން އައި މައްސަލަތައް ބޯނީއަށް ވަނީ ފެނިފަ އެވެ. ޝްރީދޭވީ އާ ބޯނީ ކައިވެނި ކުރިއިރު އަރްޖުން އަކީ ވެސް ކުޑަ ކުއްޖަކަށް ވާތީ އެހާ ބޮޑަށް އެކަން ބަލައިގަންނަން ފަސޭހަ ނުވީ ކަމަށް އޭނާ ބުންޏެވެ.\nއަރްޖުން ބުނި ގޮތުގައި ބައްޕަ މަންމަ އާ ދޭތެރޭ ކަންތައް ކުރިގޮތް އޭނާއަށް ގަބޫލުކުރަން ދަތިވިޔަސް ބައްޕަ އިހްސާސްތައް ކޮންމެވެސް ވަރަކަށް މިހާރު އޭނާއަށް އެނގެ އެވެ. ސަބަބަކީ އޭނާ ވެސް އެކަހަލަ ގުޅުންތަކެއްގައި ބަނދެވިފައި ވާތީ އެވެ.\nއަރްޖުން އާއި އޭނާގެ މިހާރުގެ ލޯބިވެރިޔާ މަލައިކާ އަރޯރާ ރައްޓެހިވީއިރު މަލައިކާ އުޅެނީ ސަލްމާން ޚާންގެ ކޮއްކޮ އަރްބާޒް ޚާނާ ކައިވެނި ކޮށްގެން ކަމަށް އަރްބާޒާއި މަލައިކާގެ ވަރީގެ ވާހަކަތައް އެންމެ ގަދަޔަށް ދެކެވުނުއިރު އިންޑިޔާގެ ނޫސްތަކުން ބުނެފައި ވެއެވެ. އަދި އަރްބާޒް ކައިރިން މަލައިކާ ވަރިވީ އަރްޖުން އާ ހެދިކަމަށް އެ ދުވަސްވަރު ވާޙަކަ ދެކެވުނެވެ. އަރްޖުން ބުނީ މި ތަޖުރިބާގެ ވާޙަކަ ކަމަށް ބެލެވެ އެވެ.\nބޯނީ އާއި ޝްރީދޭވީ ކައިވެނިކުރިތާ ހައެއްކަ އަހަރު ފަހުން ކެންސަރު ބަލީގައި މޯނާ ވަނީ މަރުވެފަ އެވެ. އަދި 2018 ގައި ޝްރީދޭވީ ވެސް ވަނީ މަރުވެފަ އެވެ.\nޝްރީދޭވީގެ ކުއްލި މަރާ ގުޅިގެން އޭނާގެ ބައްޕައަށް ލިބުނު ހިތާމައިގައި އަރްޖުން ބައިވެރިވި އެވެ. އަދި ޝްރީދޭވީ އާއި ބޯނީއަށް ލިބިފައި ތިބި ދެ ދަރިން ކަމަށްވާ ޖާންވީ އާއި ޚުޝީ އަށް ބޭބެއެއްގެ ލޯބިދީ އެމީހުންނާ އަޅާލަން ފެށި އެވެ. މިއީ ވަރަށް ގިނަ ބަޔެއްގެ ލޮލުގައި އަޅައިގެން ކަމެކެވެ.\nމި ވާހަކަތައް ނޫސްތަކުގައި ލިޔެ މާ ކަންބޮޑު ކޮށްލައިގެން އުޅެން ފެށުމުން އަރްޖުން ބުނެފައި ވަނީ ޝްރީދޭވީގެ މަރަށް ފަހު ބައްޕަ އާ އޮތް ގުޅުން ރަނގަޅުކޮށް އެއްބަފާ ކުދިންނާ ގުޅުން ރަނގަޅު ކުރެވުނީ އޭނާގެ މަންމަގެ ތަރުބިއްޔަތުގެ ސަބަބުން ކަމަށެވެ.\nބައްޕައަށް ކަމެއް ދިމާވާ ފަހަރަކު ބައްޕައަށް އެހީތެރި ވުމަށް މަންމަ އަބަދުވެސް ނަސޭހަތް ދޭ ކަމަށް އަރްޖުން ބުނެފައި ވެއެވެ. އެހެންވެ ޝްރިދޭވީގެ މަރުގެ ޚަބަރާއެކު އަރްޖުން އޭނާގެ އަންހެން ކޮއްކޮ އަންޝުލާ ގޮވައިގެން ބޯނީ ކައިރިއަށް ގޮސް އޭނާގެ ހިތާމައިގައި ބައިވެރިވެ ޖާންވީ އާއި ޚުޝީ އަށް ވެސް އެ ކުދިންނަށް ލިބުނު ހިތާމައިގައި ހިތްވަރުދީފައި ވެއެވެ.\nވަރި ކައިވެނި އަރުޖުން ކަޕޫރު\nއަރްޖުން އަދިވެސް ހިކުމުގެ މަސައްކަތް ކުރިއަށް


2022 Budget: Aamdhanee 23.6 billion, haradhu 33.8 billion\n2022 ބަޖެޓް: އާމްދަނީ 23.6 ބިލިއަން، ހަރަދު 33.8\nފިނޭންސް މިނިސްޓަރު އިބްރާހިމް އަމީރު މަޖިލީހުގައި ވާހަކަ ދައްކަވަނީ: މި މަސް ނިމުމުގެ ކުރިން ބަޖެޓު މަޖިލީހަށް ފޮނުވާނެ -- ފޮޓޯ: އަވަސް\nއަންނަ އަހަރުގެ ދައުލަތަށް އާމްދަނީގެ ގޮތުގައި 23.6 ބިލިއަން ރުފިޔާ ލިބޭއިރު، ހަރަދުގެ ގޮތުގައި 35 ބިލިއަން ރުފިޔާ ހޭދަވާނެ ކަމަށް ފިނޭންސް މިނިސްޓްރީން އަންދާޒާ ކޮށްފި އެވެ.\nއަންނަ އަހަރުގެ ހަރަދާއި އާމްދަނީ ހުންނާނެ މިންވަރުގެ މައްޗަށް ބަލައި، ފިނޭންސް މިނިސްޓްރީން އާއްމުކުރި ކުރު މުއްދަތުގެ ފިސްކަލް ސްޓްރެޓެޖީ ރިޕޯޓުގައިވާ ގޮތުން ހިލޭ އެހީއާއެކު އަންނަ އަހަރު އާމްދަނީގެ ގޮތުގައި ދައުލަތަށް 23.6 ބިލިއަން ރުފިޔާ ލިބޭނެ ކަމަށް އަންދާޒާ ކޮށްފައިވާއިރު، ޓެކުހުގެ ގޮތުގައި ލިބޭނެ ކަމަށް އަންދާޒާ ކުރަނީ 14.7 ބިލިއަން ރުފިޔާ އެވެ. ޖީއެސްޓީން 2.5 ބިލިއަން ރުފިޔާ ލިބޭއިރު، ޓޫރިޒަމް ޓެކުހުން ލިބޭނެ ކަމަށް އަންދާޒާ ކުރެވެނީ 4.4 ބިލިއަން ރުފިޔާ އެވެ.\n2022 ބަޖެޓުގެ އާމްދަނީގެ އަންދާޒާ\nއެއާޕޯޓް ސާވިސް ޗާޖު: 528.2 މިލިއަން\nގްރީން ޓެކްސް: 823.3 މިލިއަން\nޓެކްސް ނޫން ގޮތްގޮތުން 5.3 ބިލިއަން\nއެއާޕޯޓް ޑިވޮލޮޕްމަންޓް ފީ (އޭޑީސީ) 533.5 މިލިއަން\nޕްރޮޕަޓީ އިންކަމް: 1.6 ބިލިއަން\nހިލޭ އެހީއަށް ދެ ބިލިއަން\nއާމްދަނީ ހޯދުމުގެ އާ ކަންތައްތަކުން 1.3 ބިލިއަން\nފިނޭންސް މިނިސްޓްރީން އަންދާޒާ ކޮށްފައިވާ ގޮތުގައި މި އަހަރު އާމްދަނީ ހޯދަން ހިމެނި އާ ގިނަ ކަންތަތަކުން އާމްދަނީއެއް ނުލިބޭނެ އެވެ. ނަމަވެސް އޭއެސްސީ އާއި އޭޑީއެފްއިން އާމްދަނީ ލިބެން ފަށާނީ އަންނަ އަހަރުގެ އެއްވަނަ ދުވަހުން ފެށިގެންނެވެ. އަންނަ އަހަރުގެ ބަޖެޓަށް ރިސޯޓު ކުއްޔަށް ދީގެންނާއި ރިއަލް އެސްޓޭޓް ޓޫރިޒަމުން 100 މިލިއަން ރުފިޔާ ލިބޭނެ އެވެ. މީގެ އިތުރުން އެކްސްޕެޓްރިއޭޓް ކޯޓާފީ އާއި ރެސިޑެންސް ޕާމިޓް ފީއިން ވެސް އަންނަ އަހަރު އާމްދަނީ ލިބޭނެ ކަމަށް އަންދާޒާ ކޮށްފައިވެ އެވެ. އަދި ބިން ވިއްކައިގެން އަންނަ އަހަރު 150 މިލިއަން ރުފިޔާ ލިބޭނެ ކަމަށް އަންދާޒާ ކޮށްފައިވާއިރު، ސްޕެކްޓަރަމް ޗާޖުން 60 މިލިއަން ރުފިޔާ އަދި ޕާކިން ފީއިން ނުވަ މިލިއަން ލިބޭނެ ކަމަށް އަންދާޒާ ކޮށްފައިވެ އެވެ.\nހަރަދު 37 33.8 ބިލިއަން\nމި ރިޕޯޓުގައިވާ ގޮތުން އަންނަ އަހަރު ދައުލަތުގެ ހަރަދު ހުންނާނެ ކަމަށް އަންދާޒާ ކުރެވެނީ 33.8 ބިލިއަން ރުފިޔާގަ އެވެ. އަދި ޖުމްލަ ބަޖެޓުގެ ހަރަދު ހުންނާނީ 37 ބިލިއަން ރުފިޔާގަ އެވެ. މީގެ އިތުރުން ބޭސްލައިން ބަޖެޓުގެ ހަރަދަކީ 36 ބިލިއަން ރުފިޔާ އެވެ.\n2022 ބަޖެޓުގެ އަންދާޒާ ކުރެވޭ ހަރަދު\nރިކަރަންޓް ހަރަދު 21 ބިލިއަން ރުފިޔާ'\nކެޕިޓަލް ހަރަދު 12.5 ބިލިއަން ރުފިޔާ\nކައުންސިލްތަކަށް އެހީގެ ގޮތުގައި (ބްލިކް ގްރާންޓް) 1.3 ބިލިއަން\nފިނޭންސް މިނިސްޓްރީން ދަނީ އަންނަ އަހަރުގެ ބަޖެޓު ތައްޔާރު ކުރުމުގެ މަސައްކަތް ކުރަމުންނެވެ. އަންނަ އަހަރުގެ ބަޖެޓު ރައްޔިތުން މަޖިލީހަށް މިމަސް ނިމުމުގެ ކުރިން ފޮނުވަން ޖެހޭނެ އެވެ. މިހާރު އަންދާޒާ ކުރެވޭ ގޮތުގައި އަންނަ އަހަރުގެ ބަޖެޓުގެ ޖުމްލަ އަދަދު ވެސް މިއަހަރުގެ ބަޖެޓާ ގާތް ކުރާނެ އެވެ. ބެލެވޭ ގޮތުގައި ޖުމްލަ ބަޖެޓު ހުންނާނީ 35 ބިލިއަން ރުފިޔާ އާއި 37 ބިލިއަން ރުފިޔާއާ ދެމެދުގަ އެވެ.\nދައުލަތުގެ ބަޖެޓް ފިނޭންސް މިނިސްޓްރީ ދައުލަތުގެ އާމްދަނީ + އިބްރާހިމް އަމީރު ދައުލަތުގެ ދަރަނި


AO Roadhaigebadhige: Beef Biryani - AO News AO Roadhaigebadhige: Beef Biryani\nއޭއޯ ރޯދައިގެބަދިގެ: ބީފް ބިރިޔާނީ\n“އޭއޯ ރޯދައިގެބަދިގެ” މިސެގްމެންޓްގައި މިއަދު ގެނެސްދެނީ ބީފް ބިިރިޔާނީ ކައްކާގޮތުގެ ރެސިޕީއެވެ. ބިރިޔާނީ އަކީ ޒަމާނުއްސުރެ ދިވެހި ރާއްޖޭގައި އީދު ދުވަހަށް ހާއްސަކޮށްގެން ކައްކަމުން އަންނަ ކެއުމެކެވެ.\n500ގްރާމް ބީފް (ކުދިކޮށް ކޮށާފައި)\n1 ފިޔާ ކޮށާފައި\n2 ސަމްސާ ކޮރިއަންޑާ ޕައުޑަރ\n1/2 ސަމްސާ ރީނދޫ\n1 ސަމްސާ މިރުސް ޕައުޑަރ\n1 ސަމްސާ އިނގުރު ގާނާފައި\n1 ސަމްސާ ލޮނުމެދު ގާނާފައި\n2 ފެހި މިރުސް ކޮށާފައި\n1 ސަމްސާ ގަރަމް މަސާލާ\n2 ޓޮމާޓޯ ކުދިކޮށް ކޮށާފައި\n1/2 ޖޯޑު މިންޓްފަތް\n1 ސަމްސާ ދިރި ޕައުޑަރ\n2 ސަމްސާ ބިރިޔާނީ މަސާލާ\n1 ޕްލެއިން ޔޯގަޓް\n1 ސަމްސާ ގިތެޔޮ\n3 ޖޯޑު ބާސްމަތީ ހަނޑޫ ކައްކާފައި (ބަތް ކައްކާއިރު ބޭލީފް ،3 ކަރަންފޫ،2އިންޗި ވަރު ފޮނިތޮށި ލޮނު އަދި ގިތެޔޮ ކޮޅެއް އަޅާފައި ކައްކާފައި)\n2 ފިޔާ ކޮށާފައި ގޯލްޑެން ބްރައުން ކުލައަރަންދެން ތެލުލާފައި)\n1/2 ޖޯޑު މޭބިސްކަދުރު ތެލުލާފައި\n1/2 ޖޯޑު ކެޝޫނަޓް ތެލުލާފައި\n7 ބިސް ފެނުކައްކާފައި\nއެންމެ ފުރަތަމަ ބީފްގެ ތެރެއަށް ޔޯގަޓް، ރީނދޫ ކޮޅެއް، ކޮރިއަންޑާ ޕައުޑަރ، މިރުސް ޕައުޑަރ އަޅާފައި މެރިނޭޓް ކުރަން ބަހައްޓާށެވެ. ދެން ތެއްޔެއް އުނދުން މައްޗަށް އުދާފައި ގިތެޔޮ ކޮޅެއް އަޅާފައި ފިޔާ، ހިކަނދިފަތް، ލޮނުމެދު އަދި އިނގުރު އަޅާފައި ފިޔާކޮޅު ރަތް ވަންދެން ދޭފަތުން ހަލުވަމުން ދާށެވެ. ދެން ފިޔާކޮޅު މޯޅި ވީމާ، ރީނދޫ، މިރުސް، ކޮރިއަންޑަރ ޕައުޑަރ، ގަރަމްމަސާލާ، ދިރި ޕައުޑަރ، ބިރިޔާނީ ޕައުޑަރ އަދި ލޮނު އަޅާފައި އެއްކުރާށެވެ. ހަވާދުތައް ރަނގަޅަށް އެއްވީމާ ބީފް ކޮޅު އަޅާފައި އެއްޖޯޑު ފެން ވެސް އެޅުމަށްފަހު ބީފް ރޯފިލަންދެން މަތިޖަހައިގެން މަޑު ގިނީގައި ކައްކާށެވެ. ދެން ބީފް ރޯފިލުމުން2ސަމްސާ ޔޯގަޓް އަދި ޓޮމާޓޯ އަޅާފައި އަނެއްކާ މަތިޖަހައިގެން5މިނެޓް ވަރު ކައްކާފައި ތެލި އުނދުން މަތިން ބާލާށެވެ. ރިހަ މާބޯނަމަ އިތުރަށް ކުޑަ ފެންފޮދެއް އަޅާލެވިދާނެއެވެ. ނަމަވެސް މާބޮޑަށް ދިޔާ ނުކުރުން ރަނގަޅެވެ.\nދެން ޓްރޭއެއްނަގާފައި ކައްކާފައި ހުރި ބަތުން އެއްލޭޔާ އަޅާފައި މި ލޭޔާގެ މައްޗަށް ، ތެލުލާފައި ހުރި ފިޔާ، ކެޝޫނަޓް، މޭބިސްކަދުރު އަޅާފައި އޭގެ މައްޗަށް ރިހަ ސަމްސަލެއް އަޅާށެވެ. ބަތް ހުސްވަންދެން މިގޮތަށް ލޭޔާހަދާފައި އެންމެ މައްޗަށް ބާކީ ރިހަ، ފިޔާ، ކެޝޫނަޓް، މޭބިސްކަދުރު ބިސް އަދި މިންޓް ފަތްއަޅާފައި ސާރވް ކުރާށެވެ.\nއޭއޯ ރޯދައިގެބަދިގެ: ޗިކެން ބިރިޔާނީ\nއޭއޯ ރޯދައިގެބަދިގެ: ވެޖީ ގާލިކް ނޫޑުލްސް\nއޭއޯ ރޯދައިގެބަދިގެ: ފިޝް ކޭކްސް\nއޭއޯ ރޯދައިގެބަދިގެ: ތައި ޗިކެން ކަރީ


Madras Cafe' Ge Director Beynumee Imthihaanuge Stress Aa Behey Filmeh Hadhan - Vaguthu\nމެޑްރާސް ކެފޭގެ ޑައިރެކްޓަރު ބޭނުމީ އިމްތިޙާނު ސްޓްރެސްއާ ބެހޭ ފިލްމެއް ހަދަން\nޝާޖިތު ސިރްކާރު، އޭނާވަނީ މޮޅެތި ފިލްމުތަކެއް ޑައިރެކްޓު ކޮށްފައި\n"މެޑްރާސް ކެފޭ"، "ވިކޯ ޑޯނަރ" އަދި "ޕިކޫ" އަކީ ބޮލީވުޑުން ނެރުނު މަޝްހޫރު ފިލްމުތަކެކެވެ. އެއީ ވިޔަފާރީގެ ގޮތުން އެންމެ ރަނގަޅު ކަމުގައި ނުވިކަމުގައިވިޔަސް، މުހިއްމު މެސެޖުތަކަކާއި ވަރުގަދަ ވާހަކަތަކެއް، ބެލުންތެރިންނާ ހަމައަށް ގެނެސްދިން ފިލްމުތަކެކެވެ.\nމި ފިލްމުތަކުގެ ފަހަތުގައި ހުރި ކުޅަދާނަ ޑައިރެކްޓަރު، ޝޫޖިތު ސިރްކާރު ދާދިފަހުން ބުނެފައިވާ ގޮތުގައި، އޭނާ ދެން ބޭނުންވަނީ އިމްތިޙާނުގެ ސްޓްރެސް އާ ގުޅިގެން، ދަރިވަރުންނަށް ކުރިމަތިވާ ކަންކަމާ ގުޅޭގޮތުން ފިލްމެއް އުފައްދާށެވެ.\nއިންޑިޔާ "އައިއޭއެންއެސް" އަށް ދިން އިންޓަވިއުއެއްގައި އޭނާ ބުނެފައިވަނީ ތަޢުލީމީ ގޮތުން ކުރިމަތިވާ ސްޓްރެސް އަކީ ވަރަށް ސީރިޔަސް މައްސަލައެއް ކަމަށާއި، ކުޑަކުދިންގެ މެދުގައި ޑިޕްރެޝަން އާއްމުވުމުގެ އެންމެ ބޮޑު އެއް ސަބަބަކީވެސް އެއީކަމަށެވެ.\nމި މޭރުމުން އޭނާ ވާހަކަ ދައްކާފައިވީނަމަވެސް، މިފަދަ ފިލްމެއްގެ މަސައްކަތް ފެށިކަމެއް ނުވަތަ ފަށަން ޤަސްދުކުރާ ވަކި ތާރީޚެއް ހާމަކޮށްފައެއް ނުވެއެވެ.\nމި މައުޟޫއަކީ، މީގެކުރިން ފިލްމު އުފެއްދިފައި ނުވާ މައުޟޫއެއްކަންވެސް ފާހަގަކޮށްލެވެއެވެ.\nސުޝަންތުގެ މަރަށް 13 ދުވަސް: އާއިލާއިން އަސަރުގަދަ ބަޔާނެއް ނެރެފި\nޔޫއްޕެ އެއް ނޫން.\nފެބުރުއަރީ 10, 2018 08:44\nމަ ދެތިން ފަހަރު ހެޑިންގ ކިޔާފަ ވެސް އިންޑިޔާ ހަވަރެއްވީމަ ނުބަލަން އުޅެފަވެސް ޔޫއްޕެގެ ފޮޓޯ އެއް އިނީ މަ މިބެލީ. ޙާދަ ވައްތަރޭ ދޯ؟


Baeh kaanaa in vinsnun koshi kuruvaa - Hali News\nބައެއް ކާނާއިން ވިސްނުންކޮށި ކުރުވާ\n13 November 2021, 19:29\nއިނގިރޭސި ވިލާތުގެ ލީޑްސް ބެކެޓް ޔުނިވަރސިޓީ އިން ހަދާފައިވާ ދިރާސާއަކުން ސާބިތުވާގޮތުގައި ކެއުމުގައި ބޭނުންކުރެވޭ ބައެއް ބާވަތްތަކުގެ ސަބަބުން ވިސްނުމަށް އަސަރު ކުރެއެވެ. އާންމުގޮތެއްގައި ބޭނުންކުރާ ކާނާ ބޭނުންކުރެވޭ މިންވަރުން ދުޅަހެޔޮ ސިއްޙަތަކަށް މަގުފަހިވުމުގެ ބަދަލުގައި ނުރަނގަޅު އަސަރުވެސް ކުރުވައެވެ.\nހަށިގަނޑަށް ބޭނުންވާ ހަކަތަ ލިބޭ މިންވަރު ކަށަވަރުކުރުމަކީ ކިޔަވާކުދިންގެ އިމްތިޙާން ދުވަސްވަރުގައި ވަރަށް މުހިންމު ކަމަކެވެ. މިގޮތުން އާންމުކޮށް ބޭނުންކުރާ ބައެއްކާނާ ކެވޭ މިންވަރަށް ސަމާލުވާން ޖެހެއެވެ.\nއެނަރޖީ ޑްރިންކްސް އަދި މެޓާފަދަ ތަކެތި\nއެނަރޖީ ޑްރިންކެއް ބޯލުމުން ނުވަތަ މެޓައެއް ކާލުމުން ހަކަތަ އިތުރުކޮށްދޭކަމަށް ގިނަ މީހުންބުނެއެވެ. މިތަކެތިން ނުރަނގަޅު އަސަރު ކުރަނީ ބަނޑުގައިޖަހާ ލޮކި މަހުގެ އިތުރުން ކުރުމުއްދަތާއި ދިގުމުއްދަތުގައި ހަނދާނުގައި ބަހައްޓަން ބޭނުންވާ މައުލޫމާތަށެވެ.\nދިވެހިން އާންމުކޮށް ކައި އުޅޭ ކަނޑުމަހަކީ ސިއްޙަތަށް ފައިދާ ހުރި ބާވަތެކެވެ. ނަމަވެސް ކަނޑުމަހުގައި ކެމިކަލްގެ ބާވަތެއްކަމުގައިވާ މާކަރީ ގިނަ އަދަދަކަށް ހުރުމުގެސަބަބުން ވިސްނުން ކޮށިކޮށް އަދި ސިކުނޑީގެ މަސައްކަތް ލަސްވެއެވެ.\nޗިޕްސް އާއި ޕިއްޒާ ފަދަ ތަކެތި\nފާސްފުޑް ކަނާ އަކީ ވަރަށް ފަސޭހައިން ލިބެން ހުންނަ އަނގަޔަށް މީރު ކުޑަކުދިންވެސް އެކާހިތްވާ ކާނާތަކެވެ. ނަމަވެސް މި ކާނާތަކުގައި ހުންނަ ހަކުރާއި "ފުރުޓްޓޯސް" ސަބަބުން މެޓަބޮލިޒަމް (ކަނާ ހަކަތައަށް ބަދަލުކޮށްދިނުން ) ލަސްވެއެވެ. އަދި މީހާ އަވަހަށް ވަރުބަލިކޮށްލާ ސަމާލުކަން ކުޑަކުރުވައެވެ.\nޕާސްތާ، ހުދުބަތް، ޕާން އަދި އަލުވި\nމިބާވަތްތަކަކީ ސްޓާޗީ ކާނާގެ ގޮތުގައި ހަޖަމުކުރުމަށް އުނދަގޫ އަދި ހަކަތަ ގިނައިން ބޭނުންވާ ބާވަތް ތަކެވެ. މީގެ އިތުރުން މި ބާވަތްތަކުގައި ހިމެނޭ ކާބޯހައިޑްރޭޓްސް އަދި ގްލައިކްސެމިކްގެ މާއްދާތަކަކީ އިންސާނާ ފަސޭހައިން ވަރުބަލި ކުރުވައި އަދި މޫޑަށް ފަސޭހައިން ބަދަލު ގެނުވާ ކަންކަމަށް ފޫހި ކުރުވާ އެއްޗެކެވެ.\nޗީޒަކީ ވަރަށް ގިނަ ކުދިންނަށް މީރު އެއްޗެކެވެ. ނަމަވެސް ޗީޒްގައި އެކުލެވޭ ސެޗްރޭޓެޑް ފެޓްސްގެ މިންވަރު ގިނަކަމުން މީހާ ކަންނެތްކުރުވާ އަދި ސިކުނޑިއަށް އަސަރު ކުރުވައެވެ.\nސޯއީ ސޯސް އަދި ގިނަ އަދަދަކަށް ސޯޑިޔަމް ހިމެނޭ ބާވަތްތަކީ ރަނގަޅަށް ފިލާވަޅުދަސްކުރަން ބޭނުނަވާ ކުދިންނަށް ރަނގަޅު ކާނާއެއް ނޫނެވެ. އަދި މިއީ އުފެއްދުން ތެރި ވިސްނުން ބޭނުންކުރާ ކުދީންނާއި ވަރަށް ދުރުކުރަން ޖެހޭ ބާވަތެކެވެ.\nވީމާ ވިސްނަންވީ ތިމާގެ ދަރިން ނާއި އާއިލާއަށް ދޭ ކާނާ އަކީ ދުޅަހެޔޮ ސިކުޑިއަކަށް މަގުފަހިވާނެ ކާނާ އަށް ހެދުމެވެ.


Correction officerun rehabilitate kuran jehey: Commissioner | Mihaaru\nގައުމީ ސަލާމަތާ ބެހޭ ކޮމެޓީގައި ކޮމިޝަނާ އޮފް ޕްރިޒަންސް ވާހަކަ ދައްކަވަނީ. -- ފޮޓޯ: މަޖިލިސް\nކަރެކްޝަން އޮފިސަރުން ރިހެބިލިޓޭޓް ކުރަން ޖެހޭ: ކޮމިޝަނާ\n22 ޖޫން 2019 - 23:38 8 comments\nމާފުށީ ޖަލުގެ ދެ ގޮޅިއަކުން މިދިޔަ ބުރާސްފަތި ދުވަހު ހަތް ގައިދީން ނެރެ އެ މީހުންގެ ގައިގައި ތަޅައި އަނިޔާ ކުރި މައްސަލާގައި މަޖިލީހުގެ ގައުމީ ސަލާމަތާ ބެހޭ ކޮމެޓީގައި ވާހަކަ ދައްކަވަމުން މުނާޒް މިރޭ ވިދާޅުވީ އަނިޔާ ކުރުމާ ކަމަށް ލޭބަލް ކުރެވިފައިވާ އޮފިސަރުން ތިބޭ ކަމަށެވެ.\n"އެގޮތަށް ލޭބަލް ކުރެވިފައިވާ އޮފިސަރުން ތިބޭނީ ގައިދީންނާ ދިމާނުވާ ވަޒީފާތަކަށް ލާފައި. އެ މީހުންނާމެދު ސީދާ ފިޔަވަޅެއް ނޭޅިފައި ވަނީ ހުރިހާ އޮފިސަރުން އެއް ފަހަރާ ކަނޑާލެވެން ނެތިގެން،" އަނިޔާ ކުރާ ކަމަށް ފާހަގަ ކުރެވޭ އޮފިސަރުން ތިބިތޯ މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ ކުރެއްވި ސުވާލުގެ ޖަވާބުގައި މުނާޒް ވިދާޅުވި އެވެ. "ގައިދީންނަށް ރިހެބިލިޓޭޝަން ދޭގޮތަށް އޮފްސަރުންނަށް ވެސް އެބަޖެހޭ ރިހެބިލިޓޭޝަން ދޭން. ކުރީގައި އެ މީހުން އަމަލު ކުރަމުންދިޔަ، ހަރުލާފައި ހުރި ސިފަތައް ބަދަލުކޮށް ކަރެކްޝަން އޮފިސަރުންގެ ގޮތުގައި ގެންނަން ޖެހޭ."\nމި ފަހަރު ހަމަނުޖެހުން ހިނގާފައި ވަނީ ޝަރީއަތް ނިމެންދެން މީހުން ބަންދު ކުރާ ރިމާންޑް ޖަލެއްގަ އެވެ. ކޮމިޝަނާ ވިދާޅުވީ ހުކުމެއް ނެތި އެހާ ގިނަ ދުވަހު ބަންދުގައި ތިބެން ޖެހޭތީ ގައިދީން އަބަދުވެސް ތިބެނީ ރުންކުރުވެ، ކުރިމަތިލުމެއް ހިންގަން ބޭނުންވެފައި ކަމަށެވެ.\nއެގޮތަށް ގިނަ ދުވަހު ރިމާންޑުގައި ތިބެންޖެހޭ މައްސަލަ ހައްލު ކުރުމަށް ޕްރޮސިކިއުޓާ ޖެނެރަލް އާއި ސުޕްރީމް ކޯޓާ މީގެ ކުރިން މަޝްވަރާ ކޮށްފައިވާ ކަމަށް ވެސް އޭނާ ވިދާޅުވި އެވެ.\nމުނާޒް ވިދާޅުވީ މީގެ ކުރިން އަމަލު ކުރަމުން އައީ ހުކުމް ކުރެވޭ ހިސާބުން އެ މީހަކު "ކޮއްޓެއް" ކަހަލަ ތަނެއްގައި ބަންދުކޮށްގެން ގެންގުޅޭ އުސޫލަށް ކަމަށެވެ. ނަމަވެސް މި ސަރުކާރުގެ ވިސްނުމަކީ ކުށްވެރިން އަނބުރާ މުޖުތަމަ އަށް ނުކުންނައިރު އެމީހުން އިސްލާހު ވެގެން އަންނާނެ ގޮތް ހެދުމަށް ކަމަށް ކޮމިޝަނާ ވިދާޅުވި އެވެ. ނަމަވެސް އެކަމަށް ގިނަ ގޮންޖެހުންތަކެއް އެބަހުރި ކަމަށް ވިދާޅުވި އެވެ.\n"އެކަން ބާރުމިނުގައި ގެންދެވޭ ގޮތަކަށް ނޫން ތަނުގެ އިމާރާތްތައް ވެސް ހުރީކީ. ތަނުގެ އޮފިސަރުންގެ އަދަދު ވެސް ހުރީ. އަޅުގަނޑުމެން އަމަލުކުރާ އުސޫލުތައް ވެސް ބަދަލުކޮށްގެން ގެންދަން ޖެހޭނީ،" އޭނާ ވިދާޅުވި އެވެ.\nވޭތުވެދިޔަ ސަރުކާރުތަކުގައި ޖަލުތަކަށް ވަނީ ވަރަށް ބޮޑަށް އިހުމާލުވެފައި ކަމަށް ކޮމިޝަނާ ވިދާޅުވި އެވެ. އެކަންކަން ރަނގަޅު ކުރުމަށް ގިނަ މަސައްކަތްތަކެއް ކުރަމުން އަންނަ ކަމަށް ވެސް ވިދާޅުވި އެވެ.\nޖަލުގެ ކަންކަން ރަނގަޅު ކުރަން ވަރަށް ގިނަ ކަންކަން ކުރަން ޖެހޭ ކަމަށާއި އެ މައުލޫމާތު ދެއްވަން ބޭނުންފުޅު ވަނީ ކޮމިޓީ ސިއްރުކޮށްގެން ކަމަށް މުނާޒް ވިދާޅުވި އެވެ. އެގޮތުން އިތުރު ތަފްސީލްތައް ދީފައި ވަނީ ކޮމިޓީ ސިއްރުކޮށްގެންނެވެ.\nއިތުރު ލިޔުންތައް ގައިދީން ރައްޔިތުންގެ މަޖިލިސް މާފުށީ ޖަލު ގައުމީ ސަލާމަތާ ބެހޭ ކޮމިޓީ ކަރެކްޝަނަލް ސާވިސް ކޮމިޝަނާ އޮފް ޕްރިޒަންސް އަބްދުﷲ މުނާޒް (ކުރީގެ ކޮމިޝަނާ އޮފް ޕްރިޒްންސް)


Laamuge masveriyaa vee Fisheries ah rangalhu filaavalhakah!\nރާ އްޖެ ޓީވީގެ "މަސްވެރިންގެ ސައްލާ" ޕްރޮގްރާމަކީ ރަނގަޅު ޝޯއެކެވެ؛ ކޮންމެ ބުރާސްފަތި ދުވަހެއްގެ ރޭ އޮންނަ އެ ޝޯގެ މިދިއަ ބުރާސްފަތި ހާއްސަ ކޮށްފައިވާ ވަނީ ހުއިފިލަނޑާގެ މަސްވެރިންނަށެވެ. އައްޑިހައިގައިވެސް އޮތް އެ މަސްވެރި ކަމަށް ރަސްމީ ސިފައެއް އައީ 1990 ކުރީކޮޅުން ފެށިގެނެވެ. އަދިވެސް އެއީ ރަސްމީ އެއްވެސް ތަރުތީބެއް ނެތް އެކަމަކު ވަރުގަދަ ނަފައެއް ހޯދިދާނެ ކަން އެނގޭ ވިޔަފާރިއެކެވެ. ނަމަވެސް 1992 އެހާކަން ހިސާބުން ފެށިގެން ސަރުކާރުގެ ގަވައިދެއްގެ ތެރެއިން ފުޅި އަޅައިގެން ޑައިވްކޮށް ހުއިފިލަނޑާ ނަގުމަކީ މަނާ އަދި ޖޫރިމަނައެއް ކުރެ އެވެ.\n"މަސްވެރިންގެ ސައްލާ" ޕްރޮގްރާމްގައި ބައިވެރިވާން ރާއްޖެ ޓީވީއަށް ވަޑައިގެންނެވީ ފިޝަރީޒް މިނިސްޓްރީގެ ޑިރެކްޓަރު ޖެނެރަލް އާދަމް ޒިޔާދާއި މެރައިން ރިސާޗް އިންސްޓިޓިއުޓުގެ ސީނީއާ ރިސާޗް އޮފިސަރު ސާރާ އެވެ. ދެން އޮންލައިންކޮށް ބައިވެރިވީ ލަންޑާގެ މަސްވެރިކަން ޒަމާނުއްސުރެ އެންމެ ފުޅާކޮށް ކުރާ އެއް އަތޮޅުގެ އެންމެ މުހިންމު އެއް ރަށް ކަމަށްވާ މަޑުއްވަރީގެ އެންމެ ގިނަ ޒމާންތަކެއްވަން ދެން އެ މަސައްކަތް ކުރެއްވި މިއަދު މަޑުއްވަރީ ކައުންސިލްގެ ނައިބު ރައީސް އަބްދުﷲ އާއި ލ. ގަމަށް ނިސްބަތްވާ އާދަމް ސޮލާހެވެ.\nރާއްޖެ ޓީވީގެ "މަސްވެރިންގެ ސައްލާ" ޕްރޮގްރާމްގެ އެންމެ ފަހުގެ އެޕިސޯޑްގެ މަންޒަރެއް\nއެންމެ ފަހުގެ ސައްލާގައި ވާހަކަ ދެކެވުނު އެއް ކަމަކީ ފުޅި އަޅައިގެން ޑައިވްކޮށް ހުއިފިލަނޑާ ނަގާ މައްސަލަ އެވެ. އަދި ފްރީ ޑައިވްގައި ހުފިލަނޑާ ނަގާނަމަ އޮތް ނުރައްކަލެވެ. ހުއިފިލަނޑާގެ މަސްވެރި ކަމުގެ މެނޭޖްމެނަޓް ފްރޭމްވޯކެއްގެ ތެރެއަށް އެ ވިޔަފާރި ފެއްތުމެވެ. މި ނުކުތާތަކުގެ މައިގަނޑު ޕޮއިންޓް ގޮސް ގުޅެނީ އަލަށް ތަސްދީގު ކުރި މަސްވެރި ކަމުގެ ގާނޫނުގެ ތެރެއަށެވެ. އަދި ހުއިފިލަނޑާގެ ސްޓޮކް ހުސްވުމާބެހޭ ގޮތުން ސަރުކާރު ދައްކާ ވާހަކައިގެ ތެރެއަށެވެ.\nއެކަމަކު ރާއްޖެ ޓީވީގެ މަޝްހޫރު ހޯސްޓް އާމިރު ސަލީމާއެކު އެ ސައްލާ އެހެން ދިމާއަކަށް ފުރޮޅައިލީ ސައްލާގައި ބައިވެރިވި ލާމުގެ މަސްވެރިޔާ ސޮލާހެވެ. އޭނާ ވަނީ ފިޝަރީޒްގެ ޑިރެކްޓަރު ޖެނެރަލް ހައިރާން ކޮށްލައްވައި ސީނިއާ ރިސާޗް އޮފިސަރުގެ ބަސް ހުއްޓޭ ވަރަށް މައުލޫމާތު ބަންޑުކޮށްލާފަ އެވެ. ސޮލާހު ބުނި ގޮތުން އޭނާއަކީ 18 އަހަރުވަން ދެން ހުއިފިލަނޑާގެ މަސްވެރިކަން ކޮށް ތަޖުރިބާތަކެއް އޮތް މަސްވެރިއެކެވެ. އޭނާ އެ މަސައްކަތް ކުރަނީ ފުޅި އަޅައިގެން ކުރާ ޑައިވެއްގަ އެވެ. އެ ޑައިވް ކުރަނީ ޕަޑީގެ ކޯސް ހަދައި ޕްރޮފެޝަނަލް މިންގަނޑުގަ އެވެ.\nއާދަމް ސޮލު އޮންލައިންކޮށް ސައްލާގައި ބައިވެރިވެ ވާހަކަ ދައްކަނީ\nފްރީ ޑައިވް، ފުޅި ޑައިވަށް ބަދަލުވީ ތޮޅިޖަހާތީ\nހުއިފިލަނޑާގެ މަސްވެރި ކަމުގައި ފްރީ ޑައިވް ދޫކޮށްލައި ފުޅި އަޅައިގެން ޑައިވް ކުރަން މަޖުބޫރުވީ ފްރީ ޑައިވްގައި ދެފެން ދޭތެރެއިން މެއަށާއި ބޮލަށާއި ލޮލަށް ތޮޅި ޖަހާތީ އެވެ. -- ތޮޅި ޖަހަނީ ފްރީޑައިވްގައި އަލި ކުރުމަށް ބޭނުން ކުރާ ލައިޓަށް ތޮޅި ޓްރިގާވާތީ އެވެ. އެއީ ގަސްދުގައި ދޭ ހަމައެއް ނޫނެވެ. އެކަމަކު ތޮޅި އައްޔަށް ބީތާވެ ރޯނާ ވެގެން ފުމެ ގަތުމާއެކު މީހާގެ ގަޔަށް އަމާޒުވާ ހަމާލާއަކަށް ބަދަލުވަނީ އެވެ.\n"ތޮޅި ޖަހާތީ ޑައިވް ކުރަން މަޖޫބޫރުވަނީ! [ފްރައި ޑައިވްގައި] ބައެއް މީހުންގެ ކަރަށް މެއަށް ލޮލަށް ބޮލަށް ތޮޅި އެބަޖަހާ، އަޅުގަނޑުގެ މެއަށް ވެސް ތޮޅި ޖެހި... މި މަސްވެރިކަމުގައި ޑައިވް ކުރުމުން ތޮޅީގެ އުނދަގުލުން ސަލާމަތް ވެވިދާނެ! އެކަމަކު މިހާރު މައުލޫމާތު އެބަ ލިބޭ ހުއިފިލާނޑާ މިގޮތަށް ނެގުން މަނާ ކުރަން އުޅޭ ކަމަށް. މި މަސައްކަތް ހުއްޓި، މި ވިޔަފާރިއަށް ނިމުން އަންނަ ފަދަ ވާހަކަތައް އިވެން ފެށުމުން ކަންބޮޑުވޭ،" އޭނާ ބުންޏެވެ. "ހުއިފިލަނޑާގެ މަސްވެރިންނަށް މިހާރު މައުލޫމާތު ލިބޭނީ ކަރީ ފިޝް ނެގުން ވެސް މަނާކޮށްލާ ވިސްނުމެއް ގެންގުޅޭ ކަމަށް... ހުދު ބަޓް ކަޅު ބަޓަކީ ވަރަށް މަދުން ފެންނަ އެއްޗެއް! އަނެއްކޮޅުން ފުޅި ޑައިވްކޮށްގެން ކަރީފިޝް ނެގުން މަނާ ކޮށްފިއްޔާ އަޅުގަނޑުމެނަށް މަޖުބޫރުވޭ ފްރީ ޑައިވްގައި ހުައިފިލަނޑާ ނަގަން... އެއީ ރޭގަނޑުގައި ނެގޭ އެއްޗެއް އެ ނަގަން ފްރީ ޑައިވް ކުރާއިރު ގެންގުޅޭ ބައްތީގެ އައްޔަށް ތޮޅި ޖަހާ އާންމުކޮށް ތިލައިގައި ފުމެމުން އައިސް ޖަހާނެ. އެހެންވެ ހުއިފިލަނޑާގެ މަސްވެރިން ފުޅި އަޅައިގެން ޑައިވް ކުރުން މަނާކޮށްފިއްުޔާ ހުއިފިލަނޑާގެ މަސްވެރި އާބާދީ ރިސްކެއްގެ ތެރެއަށް އެ ދަނީ... ފަހަރުގައި ދާއިރާ ދޫކޮށްލާފައި ދާން ވެސް ޖެހިދާނެ. އަދި މަސްވެރި ކަމަށް އޭނާ ކޮށްފައި އޮންނަ އިންވެސްޓް ވެސް ހިނގައިދާނެ."\nހުއިފިލަނޑާ ކައްކައި ހިއްކަން އަވީލާފައި\nސޮލާހު ބުނާ ގޮތުގައި ފްރީ ޑައިވެއް ރައްކާތެރި ކަމާއެކު ކުރެވޭނީ އެހެން ޒާތެއް ހެދުމެއް އަޅައިގެން ނުނީ ކޮއްޓެގެ ތެރޭގައި ހުރެގެން އަދި ކޮންމެ ވެސް އެހެން އާޓެކްނޮލޮޖީއެއް އުފަން ވެގެނެވެ. ދިވެހި ރާއްޖެއަކަށް އަދި އެ ދުވަހެއް ނާދެ އެވެ.\nފިޝަރީޒުގެ ޑިރެކްޓާ ޖެނެރަލް އާދަމް ޒިޔާދަކީ މަސްވެރިކަމުގެ ދާއިރާގެ ބޭފުޅެކެވެ. ތަޖުރިބާކާރެކެވެ. އޭނާ ވިދާޅުވި ގޮތުގައި ހުއިފި ލަނޑާގެ މަސްވެރިކަން މަނާ ކުރާ އަޑުތަކެއް ފެތުރިފައި އޮވެދާނެ އެވެ. އެހެންވެފައި އޮތަސް އޮންނާނީ މަސްވެރި ކަމުގެ އާ ގާނޫނު ދާދި ފަހުން ތަސްދީގު ވުމާއެކު އަންނަ ބަދަލުތަކާ ގުޅިގެން ނުކުމެފައިވާ ސާފު ނުވާ އަޑުތަކުގެ ތެރެއިންލައިގެނެވެ.\n"ވިޔަފާރިއަށް ކުރާ ކޮންމެ މަސްވެރި ކަމަކަށް ޕްލޭންތަކެއް [އާ ގާނޫނާއެކު] ހެދުމުގެ މަސައްކަތް ފެށޭ އޭގެ ތެރެއިން ހުއިފިލަނޑާގެ މަސްވެރިކަން މެނޭޖް ކުރާނެ ގޮތުގެ ފްރޭމްވޯކެއް އެކުލަވައިލާ މިހާރު ވަނީ ގެޒެޓްކޮށްފައި. އެއީ މަނާ ކުރާ ވާހަކަ ދެކެވޭ ސަބަބަބަކީ އެހެން ނަމަވެސް ކުރިން މަނާކޮށްފައި ނެތް ކަމެއް މަނާ ކުރާކަށް ހިމަނާފައެއް ނެތް،" ޒިޔާދު ވިދާޅުވި އެވެ.\nޒިޔާދު ވިދާޅުވާ ގޮތުގައި ހުއިފިލަނޑާގެ މަސްވެރި ކަން ހުއްޓުވާލުމުގެ ނިޔަތާއި ވިސްނުމެއް ސަރުކާރުގެ ނެތެވެ. އެކަމަކު ވާހަކައަކަށް ވެފައި ވަނީ ޑައިވް ކުރުމުގެ އިޝޫއާއި ސްޓޮކް ހުސްވުމުގެ ބިރެވެ.\nސާރާއަކީ މެރިން ރިސާޗް އިންޓިޓިއުޓުގެ ސީނިއާ ރިސާޗް އޮފިސަރެކެވެ. ތަޖުރިބާކާރެކެވެ. އޭނާގެ ހުރިހާ ވާހައަކީ ބަޓްގެ ދެ ބާވަތެއް ނެތި ހިނގައިދާނެ ކަމަށް ބީރުހީވެ ވިޔަފާރި ކޮންޓްރޯލް ކުރާ މުއާހަދާގެ ދަށުން ދެ ބާވަތެއް މިހާރު ލިސްޓްކޮށްފައި ވެއެވެ. މައުލޫމާތަށް ބަލާއިރު ހުއިފިލަނޑާގެ މަސްވެރިކަން ފުޅާގެން ދިޔަ ދުވަސްވަރު ހުދު ބަޓް ވަރަށް ގިނައިން ނެގުނެވެ. ރާއްޖެއިން މިހާރުވެސް އުޅެނީ އެ ދެ ބަވާތް ރިސާޗް ކުރުމުގަ އެވެ.\nސީނީއާ ރިސާޗަރު ސާރާ\nތަޖުރިބާކާރުންގެ ވާހަކަ ގަބޫލެއް ނުކުރެވޭ\nޒިޔާދާއި ސާރަގެ ވާހަކަތައް ސޮލާހު އޭނާގެ ތަޖުރިބާއަށް ބުރަވެ ގަބޫލެއް ނުކުރެ އެވެ؛ އެކަމަކު އޭނާ ގަބޫލު ކުރާ ގޮތުގައި ހުއިފިލަނޑާގެ ބައެއް ބާވަތްތައް ހާއްސަކޮށް ބަޓަކީ އުފެދުމާއި ހެދި ބޮޑުވުމުގައި ލަސް ދިރުމެކެވެ. ބަޓްގެ ބާވަތް އުފެދި ބޮޑުވުމުގެ މަރުހަލާ ލަސްވާއިރު މިހާރު އެ ބާވަތްތަކު ބަދަލުގައި ހުއިފިލަނޑާގެ މަސްވެރިކަން ނަގަނީ ކަރީފިޝް އެވެ. އެއީ ރޭގަނޑު އެކަނި ނެގޭ ލަނޑައެކެވެ.\n"މި ފިޝަރީޒާއި ރިސާޗް އޮފިސަރުން އެ ފާހަގަ ކުރާ ކަންކަމަކީ ގަބޫލު ކުރެވޭ ކަމެއް ނޫން! އަޅުގަނޑު މިކަމެއް ކުރާތާ އެތަކެއް ޒަމާން ހިނގައްޖެ، އެކި ދުވަސްވަރު އެކި ބާވަތް ނަގަނީ އެ ޒަމާނުގައި އެކި ބާވަތަށް މާކެޓް ލިބެނީ. އަދި ކުރީން މިކަން ކުރަމުން އައި ގޮތުން ފްރީ ޑައިވްގައި ފީނައިގެން ވަރަށް ގިނަ ބަޔަކަށް ބަޔަކު ވަނީ ޕެރަލައިޒްވެފައި އަދި ރަށާއި އަޮތޮޅާއި ރާއްޖޭގެ އެހެެން ހިސާބުތަކުގައި އެމީހުނަށް ތޮޅި ޖެހުމަކީ ހިނގާ ނުރައްކާތެރިކަން ބޮޑު ކަމެއް." އޭނާ ބުންޏެވެ.\nހުއިފިލަނޑާގެ މަސްވެރި ކަމަކީ ހިތްވަރު ހުރި މަސްވެރިއަކަށް ވަރަށް ބޮޑު އާމްދަނީ އެއް ލިބޭ ކަމެކެވެ. ރ. އަތޮޅު މަޑުއްވަރީ ފަދަ ރަށްރަށުގައި 90 ޕަސެންޓް ޒުވާނުން ކުރަނީ ވެސް އެ މަސައްކަތެވެ. މިދިއަ ކޮވިޑްގެ ފުލް ލޮކްޑައުންގެ ތެރޭގައި ދޮޅު މަސް ދުވަހުގެ ތެރޭ ބައެއް ޒުވާނުން މަހު އާމްދަނީއަށް 52،000ރ. އަތަށް ނެގި އެވެ. މަޑުއްވަރީއާ ކައިރިން އެ އަތޮޅު މީދޫއަކީ އިގްތިސޯދު ޓޫރިޒަމަށް އަނބުރާލާފައި އޮތް ރަށެކެވެ ކޮވިޑާއެކު ޓޫރިޒަމް ހުއްޓުމުން މީދުގެ ކުޑަކުޑަ އިގްތިސޯދު ހުއްޓުނީ އެވެ. އެކަމަކު މަޑުއަވަރީ ޒުވާނުން ދިޔައީ ބަޓަށެވެ. ރަނގަޅު އާމްދަނީއަކާއެކު އެ މީހުން ތިބީ ހެވިފަ އެވެ.\nސޮލާހުގެ ވާހަކައިން ނަމަ ފުޅި އަޅައިގެ ޑައިވް ކުރުން މަނާ ކުރުމުގެ މާނައެއް ނެތެވެ. އެއީ އެއްވެސް ރިސާޗް ބޭސްޑް ވާހަކައެއް ވެސް ނޫނެވެ. އެހެން ނަމެސް ލައިސަންސް ކުރެވި ނިޒާމެއްގެ ތެރެއަށް އެ މަސްވެރިކަން ގެންގޮސް ފުޅި އަޅައިގެން ފީނުން ވެސް ލެވެލްތަކެއްގައި ގެންގުޅުމަކީ ރަނގަޅު ގޮތެކެވެ. އޭނާ ބުނާ ގޮތުން ފުޅި އަޅައިގެން ގޮސް ކަނޑު އަޑި ކަހާލައިގެން އަރަނީއެއް ނޫންކަން ނޭނގި އޮތީ ފިޝަރީޒުން ބަލާފައި ނެތީމަ އެވެ. މިހާރު ޑައިވް ކުރަނީ ވެސް 15 މީޓަރު އަޑީގަ އެވެ.\n"ފްރީ ޑައިވްގައި ކުރިން ދާގޮތަށް އަޑިއަށް ދަނީ ގޮސް ކަންބާތައް ނަގައިގަންނަނީ ދެން މީހުންތައް ޑީކޮމްޕްރެސްވެ ޕެރަލައިޒް ވަނީ. އަނެއް ދުވަހު ފުނަށް ނުދަނީ އެކަކު ޕެރަލައިޒްވީމާ އަނެއްކަކު ފުނަށް ނުދަނީ. ނުދިޔާމަ ކަންބާ ނުފެންނަނީ އޭގެ މާނާއަކީ އެ ނެތީއެއް ނޫން. ދެން ޖެހެނީ ފްރީޑައިވް ތިލައިގައި ކުރަން އެގޮތަށް ކުރީމާ ތޮޅީގެ ޝިކާރައަކަށް ވެގެން އަނެއްކާ ވެސް ރިސްކްގެތެރެއަށް ދަނީ މިވަރެއް ނުދަނޭ ރިސާޗް އޮފިސަރުންނެއް،" ސޮލާހު ބުންޏެވެ.\nއާދަމް ސޮލާހު ހުއިފިލަނޑާތަކަކާއެކު: ސޯލާހަކީ ދާއިރާގެ ތަޖުރިބާކާރެއް\nސާރާ މުޅީން ވެސް ދެއްކީ މަނާ ތަކެތީގެ ވާހަކަ އެވެ. އޭނާ ބުނާ ގޮތުން މަނަލީ ބަޓްގެ ދެ ބާވަތެކެވެ. ނަގަނީ ކަރީފިޝް އެވެ. އާބާދީ ހުސްވަނީ ގިނައިން ނެގީމަ އެވެ. އަދި އޭނައަށް ލިބި ވަޑައިގެންފައިވާ މައުލޫމާތު ފާހަގަ ކުރެއްވެނީ މި މަސްވެރިކަން ފެށިގެން އާއިރު ހުދު ބަޓަކީ ފުދޭވަރަކަށް އޮތް ބާވަތެއް ކަމެވެ.\n"ކަރީ ފިޝް ވެސް އާބާދީ ދމެހެއްޓެނިވި ގޮތުގައި ކޮށްފިއްޔާ ރަނގަޅު މަސްވެރިކަމެއް މިހާރު އެނގިފައި ގޮތުން ސީދާ ދަންނަވާކަށް ނޭނގޭ ކިހާވަރަކަށް ކަމެއް ކަރީފިޝް ނަގަނީ މެނޭޖްމެންޓް ޕްލޭނާއެކު މަސްވެރިންގެ ފަރާތުން އެ މައުލޫމާތު ލިބުނީމަ އެނގޭނީ!" އޭނާ ވިދާޅުވި އެވެ.\nތޮޅި ޖަހާތީ ފްރީ ޑައިވް ކުރެވޭކަށް ނެތެވެ. ސްޓޮކް ހުސްވާތީ ޑައިވް ކުރެވޭކަށް ނެތެވެ. މަސްވެރިންގެ ބޮޑު އާބާދީއެއްގެ ރުޅި ފަޅައިގެން ގޮސްދާނެތީ ކަން މަނާ ކުރެވޭކަށް ނެތެވެ. އެހެންވީމާ ސަރުކާރާއި ހުއިފިލަނޑާގެ މަސްވެރިން ހިފައި ނުގަނެ ހޯދޭނެ ހައްލަކީ ކޮބައި ހެއްޔެވެ؟\nއާދަމް ޒިޔާދު: މިނިސްޓްރީގެ އިސް ވެރިއެއް\n"އަޅުގަނޑަށް ހީވަނީ މަޝަވަރާއެއް ތެރެއިން ހައްލު ލިބޭނެހެން މަސްވެރިންގެ ކަން ބޮޑުވުމަކީ ރަނގަޅު ހަމަޖެހޭ ކަންބޮޑުވުމެއް ޑައިވް ނުކޮށްފިއްޔާ އެ ބޭފުޅުންނަކަށް ނުނެގޭނެ! ނުނެގޭ ނަމަ އާމްދަނީއަށް އަސަރު ކުރާނެ. މީގެ އަނެއްކޮޅަކީ މި ފިޔަވަޅުތައް ނުހިފަހައްޓައިފިއްޔާ މުސްތަގުބަލުގައި ހުއުފިލަނޑާގެ ބައެއްވައްތަރުތައް ނުފެނުން އަށީގެންވޭ،" ޒިޔާދު ވިދާޅުވި އެވެ.\nސާރާ ވިދާޅުވާ ގޮތުގައި ކޮންމެ ބާވަތެއް މަދުވި ނަމަވެސް އީކޯސިސްޓަމް ފަންކްސަނަށް ބަދަލެއް އާދެ އެވެ. ވެލިގަނޑު ސާފު ކުރުން ކަހަލަ ކޮންމެވެސ ބޭނުމެކެވެ. އެ ނެތިއްޖެއްޔާ އެހެން ދިރުންތަކަށް ވެސް ގެއްލުން ވެއެވެ.\nސޮލާހާއި މަސްވެރިންގެ ދިރާސާތައް\nސޮލާހު ބުނާ ގޮތުގައި ހުއިފިލަނޑާ ކައްކާ ހިއްކާ މާލެއަށް އަދި ރާއްޖޭން ބޭރަށް ފޮނުވޭ ލެވަލަށް ތައްޔާރު ކުރާއިރު ބާޒާރު އޮންނަ ގޮތުން ހުއިފިލަނޑާގެ ބޭބީ ސައިޒަށް ލިބެނީ ތިން ރުފިޔާ އެވެ. ސައިޒް ބޮޑު އެއްޗަކަށް 140 ރ. ލިބެ އެވެ.\nއަނެއްކޮޅުން ފުޅި އަޅައިގެން ޑައިވް ކުރާ މީހުނާ ފްރީ ޑައިވްގައި ފީނާ މީހުނާ ތަފާތުވެ އެވެ. ފުޅި އަޅައިގެން ކުރެވޭނީ ދެ ޑައިވެވެ. އެއީ ދެ ގަޑި އިރެވެ. އޭގެ ބަދަލުގައި ފްރީ ޑައިވް ކުރާ މީހާ ރޭގަނޑު 7:00 ޖަހާއިރު ފީނާން ފަށައި އިރު އަރަންދެން ހިފަހައްޓަ އެވެ. އޭގެ މާނައަކީ އެމީހާ މާ ގިނަ އިރު ފީނައި މާ ގިނަ ބަޓް ނަގާނެ އެވެ.\n"އަނެއްކާ ރާއްޖޭގައި ހުރޭ މަނާ އޭރިއާތަކެއް މިސާލަކަށް ހިމާޔަތްކޮށްފައި ހުންނަ ތަންތަން ވެސް ފިޝަރީޒުން ގަބޫލު ކުރާ ހަމައިގަ އަޅުގަނޑުމެން ވިސްނާނަމަ މި ގަބޫލު ކުރެވެނީ ހިމާޔާތްކޮށްފައި އޮތް އޭރިޔާއިން ބަޓް އުފެދިގެން އަނެއް އޭރިޔާއަށް އަންނާނެއޭ! އެކަމަކު އަޅުގަނޑުމެން މަސްވެރިން މިކަން ވަރަށް ދިރާސާ ކުރަން..." ސޮލާހު ބުންޏެވެ. "އަޅުގަނޑު ގަބޫލެއް ނުކުރަން ރާއްޖޭގައި އެހެން ބަޔަކަށް އަޅުގަނޑުމެނަށް ވުރެ ބޮޑަށް ހުއިފިލަނޑާގެ ކަންކަން ދިރާސާ ކުރެވުނު ކަމަަކަށް. އަޅުގަނޑު މިހާރު ވެސް ދންވާފާނާން މިރޭ ކަރީ ފިޝް ހުންނާނީ މޫދުގެ ގަލުގެ ކޮން ލެވެލެއްގައި ކޮން ތާކުގައިކަންކަން ވެސް. ފުރަތަމަ އަޅުގަނޑުމެން ޑައިވްކޮށް ވިސްނަން ފަށަން ކީއްވެގެންހޭ އެ ގަލުގައި ކަރީފިޝް އެއިނީ އަދި ކީއްވެގެންހޭ އަނެއް ގަލުގައި އެ ނެތީ! މިރޭ ކިހާ ފުންމިނެއްގައިކަން އިނީ! މިރޭ 12 މީޓަރުގައި އިނީ ކީއްވެގެން ހޭ؟ އަނެއް ރޭ ހަ މިޓަރުގައި އިނީ ކީއްވެހޭ؟ އެއީ ހަނދު މަހުން ކިތަކެއްތޯ؟ އެ ހުރިހާ އެއްޗެއް އަޅުގަނޑުމެން ސްޓަޑީކޮށް ހޯދައި ބަލާއިރު މޫސުން ވަކި ވަރަކަށް ގޯސްވިޔަސް ހުއިފިލަނޑާ ނުނުކުމޭ މާ ބޮޑަށް ގުގުރާ ވިދިޔަސް އޭގެ ތޮބީއަތަށް ބަދަލު އާދޭ. މާ ބޮޑަށް މޫސުން މަޑުވިޔަސް އަދި އޮޔަށް ބަދަލު އަޔަސް ބަދަލު އާދޭ!"\nސޮލާހު ބުނާ ގޮތުގައި ރާއްޖޭގައި ހުއިފިލަނޑާގެ މަސްވެރިކަން ކުރެެވެނީ އިރުވައި މޫސުމުގަ އެވެ. ހުޅަނގުގައި އެކަމެއް ނުކުރެވެ އެވެ. އެއާ ހިލާފަށް މި މަސްވެރިކަން ކުރާ ޕަޕްއާ ނިއުގިނީ އާއި ޕިލިޕީންސާއި ސޮލަމަން އަިއލެންޑްސް ފަދަ ގައުމުތަކުގައި ހުއިފިލަނޑާގެ މަސްވެރި ކަން ކުރަނީ އަހަރުގެ ތެރޭގައި ހަމަސް ދުވަހަށް ކަނޑު ހުޅުވާލައިގެނެވެ. ހަމަހަށް ފަހު ކަނޑުތައް ބަންދުކޮށްލަނީ އެވެ.\nރާއްޖޭގައި ގުދުރަތީ ނިޒާމުގެ ބަދަލާއި މޫސުމީ ބެލެންސް ހަަމަޖެހިފައި އޮންނަ ގޮތުން ދެ މޫސުމަށް ހުއިފިލަނޑާގެ މަސްވެރި ކަމެއް ނުކުރެވެ އެވެ. ހުޅަނގުގައި ނުކުރެވެންޏާ އޭގެ މާނައަކީ މުޅި އެ ސީޒަންގައި ކަނޑު އެވަނީ ހުއިފިލަނޑާގެ މަސްވެރި ކަމަށް ބަނދުވެފަ އެވެ.\n"އަދި ކޮބައިތޯ ނުވިތާކަށް ރާއްޖޭގައި ހުރޭ ހިމާޔާތްކޮށްފައިވާ ބައިވަރު ސަރަހައްދުތަކެއް އެތަންތަނަށް ޑައިވެއް ނުކުރެވޭ! އެއިން ތަނަކަށް ފްރީ ޑައިވެއް ވެސް ނުކުރެވޭ ހާއްސަކޮށް ރިސޯޓްތަކުން ވަކި އޭރިޔާއެއް އެހެންވީމާ އެތަކެއްޗަށް ހިމާޔަތްވެސް ލިބޭ، އުފެދި ބޮޑުވެ އާލާންވާން ވަގުތު ވެސް ލިބޭ" ސޮލާހު ބުންޏެވެ.\nމަސްވެރިޔާ ކިޔައިދޭ ވަނަވަރައި އިރުވަރު\nރާއްޖޭގައި ނުވަ ނަކަތް ހިމެނޭ އިރުވައި މޫސުން މުލަ ނަކަތުން ފަށަނީ ޑިސެމްބަރު މަހުގެ 10 ވަނަ ދުވަހު އެވެ. ނިމެނީ މާރިޗް މަހުގެ ހަތްވަނަ ދުވަހަށެވެ. އެހެންވީމާ އިރުވައިގައި ހޭދަވަނީ ހަތަރުމަހާ ދުވަސްކޮޅެކެވެ. ސޮލާހު ބުނާ ގޮތަށް ދެން މުޅި އަހަރުގެ ބާކީ އޮތް ހުރިހާ ދުވަސް ވަދެގެން ދަނީ ހުޅަނގުގެ ތެރެއަށެވެ.\n"އެހެންވީމާ ހުއިފިލަނޑާގެ މަސްވެރި ކަމަށް ރާއްޖެ ބަނދުވެފައި އެބައޮވޭ އަށެއްކަ މަސް ދުވަހު... މިވަރު އަޅުގަނޑުމެނަށް އެނގޭ! އަޅުގަނޑު ލޮލަށް ފެނުނީމާ އެނގޭ އެއީ ސްމޯލެއްކަން... އެނގޭ ޓެގްކޮށް އޭގެ 14 ދުވަސް ފަހުން ހަމަ އޭތި ނެގީމަ 140ރ. ލިބޭ ސައިޒުގައި ހުންނަކަން،" ސޮލާހު ބުންޏެވެ.\nހުއުފިލަނޑާގެ ތޮބީއަތާ ބެހޭ ގޮތުން ވެސް ސޮލާހު ވާހަކަ ދައްކަ އެވެ. އެނާ ބުނާ ގޮތުގައި ދަނޑުވެރިޔާ އޭނާގެ ކޮފީފަތް ގަހުގައި ފަނިއަޅާ ގޮތަށް މޫސުމީ ބަދަލުތަކާއެކު ކަނޑުގެ ގާތުގައި އަޅާ ފަންޏެއްގެ ގޮތުގައި އެކިބާވަތުގެ ސީކިއުކަންބާ އުފެދެ އެވެ. އެއީ ކަނޑުގެ އެހެން ދިމާއަކުން އަރައިގެން އަންނަ ނޫނީ އިންޑިއާ ކަނޑުގެ ދުރު ހިސާބުތަކުން ފިރުކިފައި ލ. ގަމުގެ ރީފަކަށް ވައްޓާލާ އެއްޗެއް ނޫނެވެ. އެކަމަކު އެ ރީފެއްގެ ތޮބީއަތާ އެއްގޮތަށް އުފެދޭ، މާ ގިނަ ދިރާސާތަކެއް ކުރެވިފައި ނެތް އެއްޗެކެވެ.\nއޭނާ ބުނާ ގޮތުން ހަމަސް ކުރިން ނުފެނުމަށް ފަހު އޭގެ ހަމަސް ފަހުން ޑައިވް ކުރާއިރު ކުރި ނެގި ވަރަށް އެތަނަކުން ނެގެ އެވެ. އަދި ހަނދުމަހުން ފުރަތަމަ ހަތަރު ދުވަހު ބިސް ދޫކުރެ އެވެ. އަދި ހުއިފިލަނޑާގެ އެއް ބާވަތެއް ފުޓަރުގައި އުޅޭއިރު އެ ބާވަތް މުޅީން ވެސް މީލާދީ މަހުގެ 29 އާއި 30 އާއި 31 އެ ދުވަސްތަކުގައި ބިސް ދޫކުރެ އެވެ. އަދި އެ ބިސް މުޅި ސަރަހައްދަށް ފަތުރާވެސް ލަ އެވެ.\n"އެކަން އަޅުގަނޑު ދިރާސާކޮށް ބަލައިފިން އެކަން ހިނގަނީ ކޮން އޮއިވަރެއްގައިތޯ ކޮން ދިޔަވަރެއްގައި ކޮން އިރުވަރެއްގައިތޯ ވެސް ބަލައިފިން،" ސޮލާހު ބުންޏެވެ. "އަޅުގަނޑު ގަބޫލެއް ނުކުރަން އަޅުގަނޑު ބަލާފައި މިހިރަ ވަރަށް ފިޝަރީޒުގެ ބޭފުޅުން މީހުން ބަލާފަނޭ ކަމަކަށް އެ ބޭފުޅުންނަކީ ވަރަށް ބިޒީ ބައެއް،"\nސާރާ ވިދާޅުވާ ގޮތުގައި ހަމައެކަނި ހުޅަނގު ބަންދުކޮށްގެން ހުރިހާ ބާވަތެއްގެ ހުއިފިލަނޑާ އިތުރުވާނެ ކަމަށް ދަންނާވަކަށް ވެސް އޭނާއަކަށް އެނގިވަޑައެއް ނުގަންނަވަ އެވެ.\nސޮލާހު ބުނާ ގޮތުން އިރުވައިގައި މިހާރު މި ތިބީ ދިނަށަ ނަކަތުގަ އެވެ. -- ރާއްޖެޓީވީގެ ޕްރޮގްރާމް ގެނެސް ދިން މިދިއަ ބުރާސްފައްޗަކީ ދިނަށައިގެ ފަހު ދުވަހުގެ ކުރީ ދުވަހެވެ. މިހާރު މި ހިނގަނީ ހިޔަވިހާ ނަކަތެވެ.\nސޮލާހު ބުނާ ގޮތުގައި ހުޅަނގަށް ބަންދުވާ ގޮތަށް ދާން ބެލިޔަސް މިހާރު މައްސަލަ ދިމާވާނެ އެވެ. ސަބަބަކީ ގުދުރަތީ ގޮތުން ނިޒާމަށް އަންނަ ބަދަލަކާއެކު މޫސުމުގެ ބެލެންސް ބަދަލުވެ އިރުވައިގެ ދިނަށައިގެ ހުރިހާ އަލާމާތެއް ފުރަހަޅައިގެ އަލާމާތްތަކަށް ބަދަލުވެ މޫސުމުގެ ބޮޑު ޑިލޭއެއް އަންނާތީ އެވެ.\n"ދަންނަވަންތޯ ފުރަހަޅައިގެ ހުރިހާ މަންޒަރެއް ދިނަށައިން އެބަފެނޭ އޮޔާ ވަޔާ ވިއްސާރަ ވެސް އަދި ގުދުރަތީ ނިޒާމަށް އަންނަ ބަދަލު އަވަސް ވުމަކާއި ލަސްވުމެއްގައި އުޅެނީ. މިކަމަކީ މާދަމާ ހޮނިހިރު ވެފައި އަނެއް ދުވަހު އާދީއްތަ ވާހެން ވާ ކަމެއް ނޫން. އެހެންވީމާ ކަލަންޑަރަށް ބަލައިގެން އިރުވައި މޫސުމުގެ މިވެނި ދުވަހަކުން ހުޅުވާލީއޭ ބުނާއިރު އެ ވަގުތު ވެދާނެ ނިޒާޒާމަށް އައި ބަދަލަކާ ގުޅިގެން ތޫފާނެއް ކޮޅިގަނޑެއް ނޫނީ އެހެންވެސް ކަމެއްގެ އަސަރާހުރެ ކަންކަން ބަދަލުވެފައިވާ ވަގުތަކަށް."\nލޫސް މެނޭޖް ކުރުމެއް، މައުލޫމާތެއް ވެސް ނެތް\nޒިޔާދު ވިދާޅުވާ ގޮތުގައި ހުއިފިލަނޑާގެ މަސްވެރި ކަމަކީ ރަޖިސްޓްރީ ކުރުމެ ނެތި "ލޫސް މެނެޖެ" އް ކުރާ މަސްވެރި ކަމެކެވެ. އެ މަސްވެރި ކަމަށް ނުކުންނަ އުޅަނދުގެ އަދަދާއި ހަރަކާތްތެރިވާ މަސްވެރިންގެ އަދަދާއި ނަގާ ބާވްތަތަކާއި އަދަދެއް ފިޝަރީޒަކަށް ނޭނގެ އެވެ. އެއީ ފުރިހަމައަށް މިނިސްޓްރީއަށް މައުލޫމާތު ލިބޭ ކަމެއް ނޫނެވެ.\n"އަޅުގަނޑުމެނަށް ވެސް ފާހަގަ ކުރެވޭ ހުޅަނގުގައި ހުފިލަނޑާގެ މަސްވެރިކަން މަދުވާކަން އެފާހަގަ ކުރައްވަނީ ރަނގަޅުވާކަށް އެބޭފުޅުން މައުލުމާތުގެ ގޮތުން ވަރަށް މުއްސަނދިވާނެ އެއްވެސް މުއްދަތަކަށް ހުއްޓުމެއް އަންނަންޏާ ސައިންސަށް ބަލާއިރު އެއީ އާލާވަން ލިބޭ ފުރުސަތެއް"\nސާރާ ވިދާޅުވާ ގޮތުގައި ހުއިފިލާނޑާގެ އެކިި ބާވަތްތަކުގެ އާލާވުމުގެ މުއްދަތު ތަފާތެވެ.\n"ހަމަ ދަންވާލިހެން އާބާދީ އާޅާވުމާ ނެގޭ ވަރާ ދެއްތޯ އޭގައި އިންނާނީ ގަލެއްގައި އުފެދޭ ފަންޏެއް ނޫން އެއީކީ ހަމަ އޭގެ ޒާތުގައި ފަންޏެހެން އިނަސް އެވެސް ދިރުމެއް އެހެންވެ ގިނައިން ނެގީމާ ނޭދެވޭ އަސަރު ކުރޭ" އޭނާ ވިދާޅުވި އެވެ.\nސާރާގެ އެ ވާހަކަތަކަށް ފަހު ވިދާޅުވި ގޮތުގައި ހުއިފިލަނޑާގެ މަސްވެރިކަން ފެށުނީއްސުރެ ކުރާ ދިރާސާއަކީ މަސްވެރިންގެ އަތުން ހޯދާ މައުލޫމާތެވެ. އަދި ފެށިގެން އާއިރު އެ މަސްވެރިކަން ހިނގާ ގޮތުން ވެސް ރަށްރަށުން އެކްސްޕޯޓަށް ދާތީ އެއްވެސް ކަހަލަ މައުލޫމާތެއް އައިސްފައެއް ނޯވެ އެވެ. އެކަމަކު މިހާރު ބަލަނީ މަސްވެރިންނާ ވާހަކަ ދައްކައިގެން މައުލޫމާތު ނެގޭތޯ އެވެ.\n"މަސްވެރިންނަށް ކަން ނޭނނގޭ އެންމެ ބޮޑަށް މިއޮށް ހުރިހާ ދުވަހު ހިނގައި ދިޔަ ގޮތާއެކު ބާވަތްތަކުގެ އާބާދީއަށް އައި ބަދަލު އެނގޭނީ" ސާރާ ވިދާޅުވި އެވެ.\nހުއިފިލަނޑާއާ ބެހޭ ބައެއް އާންމު މައުލޫމާތު\nހުއިފިލަނޑާއަކީ މައިކަށިނެތް ކަނޑުގެ ދިރުމެކެވެ. ހުއިފިލަނޑާގެ ބާވަތްތަކަށް މަޑު، ފަތާ ހަށިގަނޑެއް ލިބިފައިވާއިރު، އަނެއްބައި ބާވަތްތައް ހުންނަނީ ހޮޅިއެއްފަދައިން ވަށްކޮށް ދިގުކޮށެވެ. ގާތްގަނޑަކަށް 1400 ބާވަތުގެ ހުއިފިލަނޑާ އުޅޭކަމަށް ރިކޯޑްކުރެވިފައި ވެއެވެ. ހުއިފިލަނޑާގެ ގިނަ ބާވަތްތަކުގެ ދިރިއުޅުމުގެ ވައްޓަފާޅިއާބެހޭ މައުލޫމާތު އެއްކޮށް ހޯދިފައެއް ނުވެއެވެ. ނަމަވެސް ހުއިފިލަނޑާގެ އެކި ބާވަތްތައް ހެދި ބޮޑުވާގޮތް ތަފާތެވެ. ބައެއް ބާވަތްތައް ހެދިބޮޑުވެ، އެއް އަހަރު ނުވަތަ ދެ އަހަރު ދުވަހުގެ ތެރޭގައި ފުރާވަރަށް އަރާއިރު، އަނެއްބައި ބާވަތްތައް ފުރާވަރަށް އަރަން ހަ އަހަރުދުވަސް ނަގަ އެވެ. އާންމުކޮށް ހުއިފިލަނޑާގެ އުމުރަކީ ފަސް އަހަރާއި 15 އަހަރާ ދެމެދުގެ މުއްދަތެކެވެ. ދަރިމައިވަނީ، ދެ ޖިންސުގެ ސެލް ނުގުޅި، އޭސެކްޝުއަލް ރީޕްރޮޑަކްޝަން މެދުވެރިކޮށެވެ. ހުއިފި ލަނޑާގެ ގިނަ ބާވަތްތަކަކީ ކޮންމެވެސް އެއް ޖިންސަކަށް ނިސްބަތްވާ ފަންޏާއި ބިސް ވަށައިގެންވާ މާހައުލަށް ދޫކޮށްލައިގެން ވިހާ ބާވަތްތަކެވެ.\nދިރާސާ ކޮށްފައެއް ނުވޭ، ނުވެސް އެނގޭ\nސޮލާ ދެކޭ ގޮތުގައި ސަރުކާރުން ހުއިފިލަނޑާގެ މަސްވެރިކަން ނިޒާމެއްގެ ތެރެއަށް ގެންދާން އުޅުމަކީ ރަނގަޅެކެވެ. އެކަމަކު އެކަން ކުރާން އުޅޭ އިރު މި މަސްވެރި ކަމާބެހޭ ގޮތުން ރަނގަޅަށް ދިރާސާކޮށްފައެއް ނުވެއެވެ. އޭނާ ބުނާ ގޮތުގައި ސްރީ ލަންކާ، ފިލިޕީންސް ފަދަ ގައުމުތަކުގައި މިފަދަ މަސްވެރިކަން ކުރާ މީހުނަށް ސަރުކާރުން އެލެވަންސްތައް ދެއެވެ. ރާއްޖޭގައި ހިކިފަސްތަނަށްވުރެ ކަނޑު ބޮޑުވެފައި ކަނޑުގެ ތަފާތު މަސްވެރިކަމުގައި އުޅޭ މީހުންގެ އާބާދީއެއް އޮންނަ އިރު އެފަދަ މީހުން ސަޕޯޓެއް ނުދެވެއެވެ. ބޭންކުތަކުން ފަންޑެއް ނުކޮށްދެ އެވެ. ރާއްޖޭގެ ލަނޑާ މަސްވެރިޔަކަށް މަހަކު 30،000 ލިބުމަކީ އޭނާއަށް ފަންޑު ނުލިބެންވީ ސަބަބެއް ނޫނެވެ. އެކަމަކު އެކަންކަން އެހެން އޮތީ ރަނގަޅަށް ދިރާސާކޮށްފައި ނެތީމަ އެވެ.\n"މަލާމާތެއް ކުރަނީއެއް ނޫން. އަޅުގަނޑު ބޭނުމެއް ނޫން ފިޝަރީޒް މިނިސްޓަރަށް މިނިސްޓްރީއަށް ބަދު ބަހެއް ބުނާކަށް އެކަމަކު ވިސްނާބަލައްވާ ފިޝަރީޒް މިނިސްޓްރީއަކަށް ނޭނގެއޭ ކިތައް މަސްދޯނި ކަމެއް ހުއިފިލާނޑައަށް ދަނީ. ކިތަން މީހުން ކަމެއް މި ކަމުގައި އުޅެނީ... ކޮން ބާވަތެއް ކިހާ ވަރެއް ކަމެއް ނަގަނީ.. އެހެންވިއްޔާ ކަނޑުގައި ހުރި ހުފިލަނޑާ އަދި ކިހާ ނޭނގޭނެތޯ؟ މަނިކުފާނު [ހޯސްޓް އާމިރަށް އިޝާރާތްކޮށް] ވިސްނަވާ، އަޅުގަނޑަށް އެނގޭ ރާއްޖޭގެ މަޑުއްވަރީގައި ދޯނި ހުރި އަދަދު. އަޅުގަނޑު މީ ލ. ގަމު މީހެއް. މިވެނި ރަށެއްގެ މިވެނި ދޯންޏެއްގައި ކިތަން މީހުން ކަން އެނގޭ މިތާ އިނދެ ވެސް. އަޅުގަނޑުމެން ހުރިހާ ދޯންޏެއް އެއް ނެޓްވޯކެއްގައި ވައިބާ ގްރޫޕް ހަދައިގެން އުޅެނީ އެ ދޯނި، މި ދޯނި ކިހާވަރެއް ނެގި އެނެގޭ... ކޮން އިރަކުތޯ ފީނަނީ... މޫސުން ކިހިނެއްތޯ؟ އެކަންނަ ފިޝަރީޒް މިނިސްޓްރީއަށް ބެލިފައި ނެތުން އެއީ އެއީ އަޅުގަނޑުމެން ކުރާނެ ކަމެއް ނޫން،"\nސޮލާހު ބުނި ގޮތުން ވަރަށް ކުރު ގޮތަކަށް ވެސް މިކަން ވިސްނައި ގަނެވިދާނެ އެވެ. އެއީ ޑައިވް ކުރުމަކީ ހުއްދަ އޮތް ކަމެކެވެ. އަދި ޑައިވް ކުރާ މީހާ ޑައިވް ކުރަނީ ކޯސް ހަދައިގެނެވެ. ހުއިފިލަނޑާ ނެގުމަކީ ވެސް ހުއްދަ ކަމެކެވެ. ފްރީ ޑައިވެއް ކުރިއްޔާ ތޮޅި ޖަހަ އެވެ. އެކަން މަނައެއް ނޫނެވެ. މަނާ ވެގެން އުޅެނީ ޑައިވް ކޮށްގެން ހުއިފިލަނޑާ ނެގުމެވެ. މި ވަށައެއް ނުޖެހެ އެވެ.\n"ކަރީފިސް ފިސް ނެގުން މަނާ ކުރަނީ އެކަމަކު އެ ނުކުންނަނީ ރޭނޑު ދުވާލަކު ނުފެނޭ ޑަިއވްނުކޮށް ފްރީ ޑައިވް ކުރީމާ ދެން ތޮޅި ޖަހައި މަޖުބުރު ވަނީ ފަތްޖެހި އެނދެއްގައި ނޫނީ ގޮނޑީގައި ނުކުޅެދިފައި އިންނަން ކާކުތޯ ޒިންމާ ނަގަނީ ތޮޅި ޖެހީމާ ފިޝަރިޒަކުން ޒިންމާއެ ނުނަގާނެ. ދެން އޮންނަނީ އާސަންދަ... އެއެއް ކަވަރެއް ނުވާނެތާ މީހާ ދުނިޔެ އަޅާ ދިޔަމަކާ،" އޭނާ ބުންޏެވެ. "ކުރިން ވަރަށް އަޑިއަށް ގޮަސް އަށް ފްރީ ޑައިވްގައި 65 މީޓަރަށް ފީޫނި. މިއަދު ވައިފުޅީގައި 15 މިޓަރު! ކުރިން 60 މީޓަރަށް ފީނި ދުވަސްވަރު ރައްޓެހި ތިބީ ޕެރަލައިޒްވެފައި މިއަދު މިއީ އެހެން ދުވަހެއް، މިއަދު އެ މަންޒަރު ފެނުނީމާ ވިސްނާނެތާ އަމިއްލަ ޑިންގީގަނޑާ ސައިކަލާ އެހެން ސާމާނާ ދުކޮށްލާފައި ހަޔާތު ބާކީބައި ގޮނޑިއެއްގައި ނީންނަން... އަޅުގަނޑާމެދު އަޅުގަނޑު ވިސްނާތީ ޑައިވަށް ބަދަލު ކުރީ ތޮޅިއަށް ބިރުން،"\nސޮލާ ބުނާ ގޮތުގައި މީގެ ކުރީންވެސް ފަޅުފަޅުގައި ލަނޑާ އާލާކުރާން ރައީސް މުހައްމަދު ނަޝީދު ހުއިފިލަނޑާ / މެރިކަލްޗަރު ޕްރޮގްރާމް ހިނގި އެވެ. އޭގެ ފަހު މިނިސްޓަރު ޑރ. ޝައިނީ ކޮށި އަޅާފައި އެއަށް އިނގިލިވަރުގެ 3000 އެއް ހާ ހުއިފިލަނޑާ ދޫކޮށް ރަށްފުށު މީހުންލައްވާ 50،000 ރުފިޔާގެ ލޯނު ނަގުވައި ހަތް ރުފިޔާއަށް އެ ވިއްކުވައި ހުރިހާ ފައިދާއެއް ދަމައިގެންފައި ވެއެވެ.\n"އަޅުގަނޑު މިހެން އުޅޭއިރު ދުނިޔެ ވަރަށް ކުޑަ ވެއްޖެ، ޔޫޓިއުބް ބަލައިލުމުން އެމެރިކާގައި ސީކިއުކަންބާ ފާމެއް ބަލައިލެވޭ ޕިލިޕީންސްގައި މިކަން ކުރާ ގޮތް ބެލޭ... އަޅުގަނޑުމެން މީ ރަށްށްފުށު މީހުނަށް ވިޔަސް ވަރަށް ތަހުޒީބު ވެއްޖެ، މިބާވަތުގެ ކަންކަން ހުންނަ ގޮތާއި ލިބޭ އަގުތަކާއި އެނގޭ... އެހެންވީމާ އަނެއްކާވެސް އެކަހަލަ ޑްރާމާއެއް ކުޅެފާނެތީ ވަރަށް ބިރުގެނޭ!"\nމަސްވެރިން މަސްވެރިންގެ ދުވަސް ފިޝަރީޒް އެންޑް އެގްރިކަލްޗާ މިނިސްޓްރީ + ލާމެހޭ ރަށްތައް


Dharifulhu Rangalhah Nindhavan Beynunvaanama Migothah Kanthah Kurey! - Vaguthu\nދަރިފުޅު ރަނގަޅަށް ނިންދަވަން ބޭނުންވާނަމަ މިގޮތަށް ކަންތައް ކުރޭ\nކުޑަކުދިން ހުރިގާ ގޮތަކުން ފިޓްކޮށް ތިބެން ގިނައިން ނިދުން ވަރަށް މުހިންމެވެ. ކޮންމެ ކުއްޖަކުވެސް ކޮންމެ ދުވަހަކު 11 ގަޑިިރާއި 14 ގަޑިއިރާ ދެމެދު ނިދި ބޭނުންވާނެއެވެ. އެއިރުން އެ ކުދިންގެ ހެދި ބޮޑުވުމާއި، މެންޓަލީ އަދި ފިޒިކަލީ ރަނގަޅަށް ތިބުމަށް އެހީވެދޭނެއެެވެ.\nއެކުދިން 7:30 އާއި 8:00 ޖަހާލާ ހާއިރު ނިންދަވާ ނަމަ ރޭގަނޑު ދަންވަރު ވަރަށް ހޭލާ ނޫޅޭނެއެވެ. އަދި އެ ކުދިންނަށް ރަނގަޅު ރެސްޓުވެސް ލިބޭނެއެވެ. ދަރިފުޅު އެ ގަޑިއަށް ނިންދަވާނަމަ ނިދިވެސް ހަމަވާނެއެވެ. އަދި އެގޮތަށް އާދަކުރާނަމަ އެގަޑިއަށް ނިދަން ފަސޭހަވެ އެ ކުއްޖާއަށް ހަމަނިދިވެސް ލިބޭނެއެވެ.\nރޭގަނޑު ގަޑީ އެ ކުއްޖާއަށް މަސައްކަތައް ހަވާލު ކުރުމުގައި ބަދަލުގައި، ދުވާލު ގަޑީގައި ހުރިހާ މަސައްކަތެއް ނިންމާލުމަށްފަހު ރޭގަނޑު އެ ކުއްޖާއަށް ރެސްޓް ކުރުން ފުރުސަތު ދޭނަމަ ނިދި ރަނގަަޅަށް ހަމަވާނެއެވެ.\nއަބަދުވެސް އެއްގަޑިއަކަށް ދަރިފުޅު ނިންދެވުމަށް ސަމާލުކަން ދިނުން މުހިންމެވެ.\nރޭގަނޑު ނިދަން އޮންނައިރު، ހަމައެކަނި ދޭންވީ ކިރުތައްޓެކެވެ. އެހެން ކަހަަލަ އެއްޗެއް ދީގެން ދަރިފުޅަށް ނިދަން އުނދަގޫވާނެއެވެ. ހާއްސަކޮށް ޗީޒް ކަހަލަ އެއްޗެހި ހުންނަ އަދި ފޮނި އެއްޗެހި އެގަޑީގައި ނުދާށެވެ.\nރޭގަނޑު ގަޑީގައި ފޯނާއި ކުޅޭން ނުވަތަ ޓެބްލެޓް ފަދަ އެއްޗެއްސާއި ކުޅުވުން ދުރުކޮށްލާށެވެ. އެފަދަ އެއްޗަސަކީ ކުއްޖާގެ ނިދި ނަގާލާ އެއްޗެއްސެވެ.\nފެބުރުއަރީ 12, 2019 22:58\nވަރަށް ރަނގަޅު ވާހަކަ ކޮޅެއް، އެކަމް މައްސަލަޔަކީ ސްކޫލް ތަކުގެ ޓައިމް އޮންނަ ގޮތުން،\nފެބުރުއަރީ 13, 2019 18:48


ރާއްޖޭގައި ވަރި ގިނަވާން މެދުވެރިވާ ސަބަބުތައް ( 4ވަނަ ބައި) | ޙެޔޮބަސް\nރާއްޖޭގައި ވަރި ގިނަވާން މެދުވެރިވާ ސަބަބުތައް ( 4ވަނަ ބައި)\nޢާއްމުގޮތެއްގައި ވަރިކުރުމަށް ފިރިހެނުން އެދޭ ސަބަބުތައް\nޖެހޭ ތަފާތު މައްސަލަތަކުގައި ޚިޔާލުތަފާތުވެ ޒުވާބުކުރުން\nދެމަފިރިން ވަކިންދިރިއުޅޭނެ އަމިއްލަތަނެއް ނެތުން.\nލޯތްބާއި ރުހުމާއި އޯގާތެރިކަން ނެތުން(ވަގުތު ހޭދަ ނުކުރުން)\nޝައްކު ކުރުމާއި އިތުބާރު ނުކުރުން( އެހެންމީހުންނާއި އަޅުވާ ކިޔުން)\nމައިބަފައިންގެ ނުފޫޒު ގަދަވުން.\nއަނބިމީހާއަކީ ވިޔާނުދާ މީހަކަށްވުން.\nފިރިމީހާގެ އަމުރަށް ނުކިޔަމަންތެރިވުން.\nއަމިއްލައަށް ބަލިމީހެއްކަމށް ޤަބޫލުކޮށް ވަރިވާން އެދުން.\nޢާއިލާ ބެލޭނެ ވަރަށް އެކަށީގެންވާ އާމްދަނީއެއް ނުލިބުން.\n10. އަނބިމީހާ ހިލޭ ފިރިހެނުންކައިރިއަށް ދިޔުން.\nފިރިމީހާގެ ޙައްޤުތައް އަދާ ނުކުރުން.\n12. ދެމަފިރިންގެ ދޭތެރޭ ތަފާތު މައްސަލަތައްޖެހި އޭގެ އަސަރު ދަރިންނަށޤ ކުރާތީ.\n13. ހަޑިހުތުރުބަހުން ވާހަކަ ދައްކާތީ(ޤަދަރު ނުހިފެހެއްޓުން)\n14. ތެލެސީމިއާ ދެ ކެރިއަރުންނަށް ވާތީ.\n15. ދެމީހުންގެ މިޖާޒު ތަފާތުވުން.\n16. ޒިންމާދާރު ހަރުދަނާ މީހަކަށް ނުވާތީ\nދީނީ ކަންކަމަށް ފަރުވާ ކުޑަކުރުން.\n18. ދަރިން ނުލިބޭތީ\n19. ވަރިކޮށް ދިނިމަށް އެދި އަމިއްލަ ނަފްސަށް ގެއްލުންޭން ފެށުން.\n20.ޖިންސީ ގޮތުން ހިތްހަމަ ނުޖެހުން.\nޢާއްމު ގޮތެއްގައި ވަރިވުމަށް އަންހެނުން އެދޭ ސަބަބުތައް\nޢާއިލާ ބެލޭނެވަރަށް އެކަށީގެންވާ ވަރުގެ އާމްދަނީއެއް ނުލިބުން.\nހަޑިހުތުރު ބަހުން ވާހަކަދެއްކުން.\nރުޅިއައުމުން ތަޅާ އަނިޔާކުރުން.\nދަރިން ކުރިމަތީގައި ހަޑިހުތުރު ބަހުން ވާހަކަ ދައްކާ ތަޅާ އަނިޔާކުރުން.\nޖެހޭތަފާތު މައްސަލަތައް ހައްލުނުވެ، ޚިޔާލު ތަފާތުވެ ޒުވާބު ކުރުން.\nފިރިންގެ ލޯއްބާއި އޯގާތެރިކަން ނެތުން.\nއެކުގައި ވަޤުތު ހޭދަނުކުރުން.\nހިލޭ އަންހެނުން ކައިރިއަށް ފިރިމީހާ ދިޔުން.\nފިރިމީހާ ދެއަންބަށް ކައިވެނި ކުރަން އުޅޭތީ.\n10. އަންހެނުން އެހެން މީހަކާ ކައިވެނިކުރަން ބޭނުންވެގެން ވަރިވާން އެދުން.\nފިރިމީހާ މަސްތުވާތަކެތި ބޭނުން ކުރުން.\n12. ޖިންސީ ގޮތުން ހިތްހަމަ ނުޖެހުން.\n13. ޚަރަދު ނުކުރުން.(އަނބީންނާއި ދަރިންނަށް)\n14. މިޖާޒު ތަފާތުވުން.\n15. ތަފާތު މައްސަލަތައްޖެހި ދަރިންނަށް އޭގެ ނޭދެވޭ އަސަރުކުރާތީ.\n16. އަމިއްލައަށް ބަލިމީހެއްކަމަށް ޤަބޫލުކޮށް ވަރިވާން އެދޭތީ.\nޝައްކު ކުރުމާއި އިތުބާރު ނުކުރުން.(އެހެންމީހުންނާ އަޅުވާ ކިޔުން)\n18. ދެމަފިރިން ވަކިން ދިރިއުޅޭނެ ތަނެއް ނެތުން.\n19. މައިންބަފައިންގެ ނުފޫޒު ގަދަވުން.\n20.ދަރިއަކު ބޭނުން ނުވާތީ.\n21. ދަރިން ނުލިބޭތީ.\nބިދޭސީންނާއި ކައިވެނިކޮށްގެ އެމީހުން ރާއްޖެ ނައަންނަ އުޅޭތީ.\n23.ފިރިމީހާއަކީ ވިޔާނުދާ މީހަކަށްވުން.\nފިރިމީހާއަކީ ޒިންމާދާރު ހަރުދަނާ މީހަކަށް ނުވާތީ.\n25.ޢާއިލާ މީހުންނާ ބައްދަލު ނުކުރެވޭތީ.\n26.މަންމަދެކެ ފިރިމީހާ ރުޅި އަންނާތީ.\nޢާއްމުގޮތެއްގައި ވަރިއާ ހަމައަށް ހަމައަށް ދިޔުމަށް މެދުވެރިވާ ސަބަބުތައް\nމައްސަލައެއް ޖެހިއްޖެނަމަ ވާހަކަ ދައްކައިގެ ހައްލުކުރަން ނޫޅުން.\nގެ ދޫކޮށްލާފައި ނުވަތަ ދިރިއުޅޭ ތަން ދޫކޮށްލާފައި ދިޔުން.\nއެކިއެކި ކަންކަމުގައި ހަރުކަށިވުން\nގިނައިން ބޭރުގައި އުޅުން/ ދަތުރުފަތުރުކޮށް ހެދުން.\nކޮފީތަކަށް ދިޔުން / ރައްޓެހިންނާއެކު ގިނަވަޤުތު ހޭދަކުރުން\n10. ބާރުގެ ބޭނުންކުރުން.\nބައެއް ކަންތައްތަކުގައި ދެމީހުންގެ ދެމެދުގައި ހަސަދަވެރިކަން އުފެދިގެން ދިޔުން.\n12. ދޮގު ހެދުން / މަކަރު ހެދުން / އޮޅުވާލުން(ޚާއްސަކޮށް ފައިސާއާއި ގުޅުން ހުންނަ ކަންތައްތަކުގައި)\n13. މޫޑީ މީހަކަށްވުން\n14. ފަރުވާކުޑަ މީހަކަށްވުން\n15. ޕާސަނަލިޓީ ނިކަމެތިވުން.\n16. ހޭލާ ނުނިދާ ހުރުން\n18. ނަފްސާނީ / އަމިއްލަ ސަބަބުތައް\n19. ޤާނޫނީ ސަބަބުތައް\n20.ޖިންސީގޮތުން ދިމާވާ ތަފާތު މައްސަލަތައް\n21. އެއް އަންބަށްވުރެ ގިނަ އަނބިން ގެންގުޅުމުން ޖެހޭ ތަފާތު މައްސަލަތައް\nދީނީ އަދި އަޚްލާޤީ މައްސަލަތަކުގެ ސަބަބުން\n23.ޞިއްޙީ މައްސަލަތަކުގެ ސަބަބުން\nވަރީގެ މައްސަލަ މެދުވެރިވާ ބައެއް ސަބަބުތަކުގެ ތަފްޞީލް:\nރޫޅިގެންދާ ގިނަ ކައިވެނިތަކުގެ ތެރޭގައި، ގިނަ ދުވަހު ރައްޓެހިވެގެންއުޅުމަށްފަހު ކުރާ ކައިވެނި ހިމެނެއެވެ. މިހާރު ގިނަ ކައިވެނިތައް ކުރަނީކައިވެނީ މަޤްޞަދާ ޚިލާފަށެވެ.އަދި ﷲ އާއި ރަސޫލާ ޞައްލަﷲޢަލައިހި ވަސައްލަމްގެ އިރުޝާދުތަކަށް އަންހެން ކުދިންނާއި ފިރިހެންކުދިންވެސް މާބޮޑު ސަމާލުކަމެއް ނުދިނުމަކީ އާއިލާތައް ރޫޅުމުގެ ބޮޑުސަބަބެކެވެ. ފެމިލީ ކޯޓުން ވިދާޅުވާގޮތުގައި ވަރިވާން އެދި ހުށަހަޅާ އަންހެނުންގެ ތެރެއިން ގިނަމީހުން ސަބަބެއް ކަމަށް ޢާއްމުކޮށް ދައްކަނީ ހަރަދު ނުދިނުމާއި ވަފާތެރިނުވުމާއި އަނިޔާކުރުން އަދި އަޅާނުލުން ފަދަ ކަންތައް ކަމަށެވެ.ފިރިންގެއަޅާލުން ނުލިބުމުގެ ޝަކުވާ ބޮޑުކަން ކައިވެނީގެ ރަޖިސްޓްރާފާހަނގަކުރެއްވިއެވެ.އެހެންކަމުން މިހުރިހާވެސް ކަމަކީއިސްލާމްދީނުގައި އަންގަވާފައިވާ ރިވެތި ގޮތްތައް ދޫކޮށް ހުޅަނގުގެފަލްސަފާތަކާއި ގޮތްތަކަށް ބޯލެނބައި އެގޮތަށް ޢަމަލު ކުރުމުގެ ނަތީޖާއެވެ. އެގޮތުން ކައިވެނި ކުރުމުގެ ކުރިން ދެމީހުން އެކީގައި ދެމަފިރިން ފަދައިންއުޅުމާއި، ދެމަފިރިން ކުރާ ހުރިހާ ކަމެއް ކޮށްގެން އެތައް އަހަރެންވަންދެން ތިބުމަށްފަހު ކައިވެނި ކޮށްގެން ދެން އިތުރަށް ކުރާނެ ކަމެއްނެތިގެން ވަރިކޮށްލަނީއެވެ.\nއިސްލާމްދީނުގައިކައިވެނި ކުރުމުގެ ކުރިން އަންހެނުންނާއި ފިރިހެނުން ގާތްވުމުގެ ނުބައިކަން ހާމަ ކޮށްދެއްވައި ކީރިތި ރަސޫލާ صلىاللهعليهوسلم ޙަދީޘް ކުރައްވާފައިވެއެވެ. “އެމީހަކަށް ޙަލާލުނުވާ އަންހެނެއްގެ އަތުގައި ބީހުމަށްވުރެ ތިޔަބައިމީހުންކުރެ މީހެއްގެ ބޮލަށް ދަނގަޑު ތިނޯހެއް ހަރައިލުންވެސް މާ ރަނގަޅެވެ.”\n2009ވަނ އަހަރު ރާއްޖޭގައި ކުރެވިފައިވާ ކައިވެންޏެއްވަނީ ފަސްމިނިޓް ތެރޭގައި ރޫޅިފައެވެ. އަދި މި ކައިވެނި ކޮށްފައިވަނީ އެދެމީހުން 10އަހަރު ރައްޓެހިވެގެން އުޅުމަށްފަހުގައެވެ. ސަބަބަކަށް ބުނަނީ ލޯބި ނުވުމެވެ. ނަމަވެސް ރައްޓެހިވެގެން އުޅުނުއިރު ވަރަށް ލޯބިވާކަމށް ދެމީހުންވެސް ބުނެއެވެ. އަދި މި ކައިވެނި ކުރެވިފައިވަނީ ކައިވެނިކުރި އަންހެންކުއްޖާގެ ޢާއިލާގެ ނުރުހުމުގައެވެ. ކައިވެނީގެކުރިން އެކުގައި އެއް ގެއެއްގައި އުޅޭތާ ހައެއްކަ މަސްވެފައިވާ ކަމަށްބުނެފައިވެއެވެ.އެހާ ދުވަހު ލޯބިން އުޅެފައި ދެޒުވާނުން އަލަށް ކުރި ކައިވެނި ފަހުން ރުޖޫޢަ ނުކުރާކަމަށް ކޯޓުން މަޢުލޫމާތު ދެއްވައެވެ. މި ކައިވެނިވެސް ރޫޅިގެން ދިޔައީ ދީނުގައި އަމުރުކުރައްވާފައިވާ ގޮތަށް ޢަމަލު ނުކުރެވުމުގެ ސަބަބުންނެވެ. އެހެންކަމުން އިސްލާމްދީނުގައި ވާގޮތާއި ޚިލާފަށް އަންޑަސްޓޭންޑިންގް ވުމުގެ ނިޔަތުގައި ކިތަންމެ ދުވަހަކު ރައްޓެހިވެގެން އުޅުނު ކަމުގައި ވިޔަސް އޭގެ ޙަޤީޤީ މަޤްޞަދު ޙާޞިލެއް ނުވާނެއެވެ.\nއިބްރާހިމް ތައުފީޤު، ފެމިލީ ކޯޓު، 13 އޮކްޓޯބަރ 2011\nމިއީ ޙަސަނު ދަރަޖައިގެ ޙަދީޘެއްކަމަށް صحيح فقه السنةގެ މުއައްލަފު ވިދާޅުވެފައިވެއެވެ. صحيح فقه السنة وأدلته وتوضيح مذاهب الأئمة لأبي مالك كمال بن السيد سالم, 3/123, المكتبة التوفيقية, مصرއަދިسلسلة الأحاديث الصحيحة وشيئ من فقهها وفوئدها للشيخ محمد ناصر الدين الألباني, 1/447 ޙަދީޘް ނަންބަރ: 226, مكتبة المعارف, الرياض, 1995م\nނިޢުމަތުﷲ އިދްރީސް، ހަވީރު ނޫސް،”އެކުގައި 10 އަހަރު، ކައިވެންޏަށް5މިނެޓް!!!” 07 ޖުލައި 2011 (ބުރާސްފަތި)\nPrevious articleމުހިންމު ދުޢާތައް\nNext articleކައިވެނީގެ މުހިންމުކަން(5ވަނަ ބައި)


Resort dhookuranee 12 atholhakun, 18,000 vazeefaa\nއަލަށް ރިސޯޓު ހަދަން ރަށް ދޫކުރާނީ 12 އަތޮޅުން ކަމަށާއި، މި ރިސޯޓު ތަކުން 18،000 ވަޒީފާގެ ފުރުސަތު ހުޅުވިގެންދާނެ ކަމަށް މިނިސްޓަރު އަލީ ވަހީދު ވިދާޅުވެއްޖެ އެވެ.\nކައުންސިލްތަކާއެކު، ކްރޮސްރޯޑް މޯލްޑިވްސްގައި މިހާރު ކުރި އަށް ގެންދާ ޕެނަލް ޑިސްކަޝަންގައި ވާހަކަ ދައްކަވަމުން މިނިސްޓަރު އަލީ ވިދާޅުވީ މާދަމާ ރޭ އަލަށް ރިސޯޓު ހަދަން ރަށް ދޫކުރާއިރު، 12 އަތޮޅަކުން 8،000 އެނދު ތައާރަފު ވެގެންދާނެ ކަމަށެވެ.\n"މީގެތެރޭގައި އިސްކަން ދީފައިވާނީ ރާއްޖޭގެ އުތުރާއި ދެކުނަށް. ރައީސްގެ މެނިފެސްޓޯ އެމްޑީޕީގެ މެނިފެސްޓޯ އަށް. މިހާރު ވާނީ އެމްވަޔަރުމަންޓް އެސެސްމަންޓާއި ސޯޝިއޯ އެސެސްމަންޓް ވެސް ހަދާފަ،" މިނިސްޓަރު ވިދާޅުވި އެވެ.\nމިނިސްޓަރު އިތުރަށް ވިދާޅުވީ އާ ރިސޯޓުތައް ހުޅުވާއިރު، ރިސޯޓަށް ބޭނުންވާ މުވައްޒަފުން އެ ރަށުގެ ކައިރީގައި ތަމްރީން ކުރެވޭނެ އިންތިޒާމު ހަމަޖެހިގެންދާނެ ކަމަށެވެ.\n"ޓްރެއިނިން ހަދަން މާލެ އަންނަން ނުޖެހި ރަށް ކައިރީ، މީހުން ތަމްރީން ކުރެވޭނެ. އެކަން ކުރާނީ ސަރުކާރާއި އެ ވިޔަފާރިވެރިޔާ ގުޅިގެން. އެ ރިސޯޓު ހިމެނޭ ރަށުގެ ކައިރީގައި،" އަލީ ވިދާޅުވި އެވެ.\nއޭނާ ވިދާޅުވީ މިހާރު ރާއްޖެ އަންނަ ޓޫރިސްޓުން ބޭނުންވަނީ އެކްސްޕީރިއަންސް ކަމަށާއި، އެހެންކަމުން ކޮންމެ ރަށެއް ބްރޭންޑް ކުރުން މުހިންމު ކަމަށެވެ. އަދި މިހާރަކަށް އައިސް ވޯޓާ ވިލާތައް ކައިރީ ލަނޑާ ނަގާ މީހުން ގިނަވަމުންދާ ކަމަށާއި، އެހެންކަމުން މިއީ ކައުންސިލްތަކާއި ސަލާމަތީ ބާރު ތަކުން ސަމާލުވާން ޖެހޭ ކަމެއް ކަމަށެވެ.\n"ކައުންސިލް ތަކަށް މި ލިބެނީ ބޮޑު ބާރެއް. އަޅުގަނޑުގެ އެދުމަކީ ކައުންސިލްތަކާއި ސަރުކާރާ ގުޅިގެން މަސައްކަތް ކުރުން. ރަށްތަކުގެ މިލްކުވެރިންނަކީ ރައްޔިތުން. އަޅުގަނޑުމެން ރަށްތައް މިތިބީ ލީސް ކޮށްގެން. މި ރަށްތައް ނަގައިގެން ތިބި މީހުން ވެސް ބޭނުންވޭ އެ ރަށްތަކާ ގާތް ގުޅުމެއް އުފައްދަން. ރަށްރަށާ ރިސޯޓުތަކާ ބައްދަލުކުރީމަ އައި ހިޔާލަކީ ސިޓީ އަކުން ގުޅުމެއް ނޫފެދޭނެއޭ. އެހެންވީމަ ސަރުކާރުން ރިސޯޓުތަކާއި ކައުންސިލްތައް އެއް ގަލަކަށް އަރުވައިދޭ ނަން،" އަލީ ވިދާޅުވި އެވެ.


Shah Ge Moonumathy Gai Jahaane Kamah Jaya Bachchan Buni Sababu Miotheee - Vaguthu\nޝާހުގެ މޫނުމަތީ ޖަހާނެ ކަމަށް ޖަޔާ ބައްޗަން ބުނި ސަބަބު މިއޮތީ\nބޮލީވުޑުގެ ސްޕަސްޓާ ޝާހުރުކް ޚާންގެ މޫނު މަތީގައި ޖަހާނެ ކަމަށް އަމީތާބު ބަޗަންގެ އަންހެނުން ބަތަލާ ޖަޔާ ބައްޗަން މީގެ އަހަރުތަކެއް ކުރިން މި ވަނީ ބުނެފައެވެ.\nމިފަދަ ކަމެއްގެ ވާހަކަ ދެކެވެން ފެށީ، 2018 ވަނަ އަހަރު ކެޓްރީނާ ކެއިފުގެ އުފަން ދުވަހުގެ ޕާޓީގެ ތެރެއިން ސަލްމާން ޚާނާއި ޝާހުރުކް ޚާން މައްސަލަ ޖެހުނު ފަހުން ދެކެވުނު ވާހަކަތަކުގެ ތެރެއިންނެވެ. މި މައްސަލަ މި ޕާޓީން ނިންމައެއް ނުލެވުނެވެ.\nއޭގެފަހުން ޝާހުރުކް ވަނީ ސަލްމާން ޚާންގެ ކުރީގެ ލޯބިވެރިންނާއި ބެހޭގޮތުން ވެސް ވާހަކަ ދައްކާފައެވެ. އޭގެތެރޭގައި އަބީޝެކް ބަޗަންގެ އަންހެނުން އައިޝްވާރިޔާ ރާއީ ބައްޗަން ވެސް ހިމެނެއެވެ.\nމިކަމާއި ގުޅިގެން އައިޝްވާރިޔާގެ މައިދައިތަ ޖަޔާ ބައްޗަން ބުނެފައިވަނީ އެކަމާއި ގުޅިގެން ޝާހުރުކް ޚާނާއި ވާހަކަ ދައްކާލާނެ ފުރުސަތެއް ލިބިނެތް ކަމަށާއި ނަމަވެސް ފަހުން ވެސް އެކަމާއި ގުޅިގެން ޝާހުއާއި ވާހަކަ ދައްކާނެ ކަމަށެވެ.\nޖަޔާގެ ދަނބިދަރިއާ ގުޅޭގޮތުން ޝާހު ދެއްކި ވާހަކަތަކަށް ހިތްހަމަ ނުޖެހިފައިވާ ޖަޔާ ބައްޗަން ބުނެފައިވަނީ އެވަގުތު ޝާހު އޭނާގެ ގާތުގައި ހުރި ނަމަ ޝާހުގެ މޫނު މަތީގައި ޖަހާނެ ކަމަށެވެ. ޖަޔާ މިހެން ބުނެފައިވަނީ ޝާހުއަކީ ޖަޔާ ދަރިއެއް ގޮތަށް ދެެކެމުން އަންނަ ފަންނާނަކަށް ވާތީ ކަމަށް ވެސް ޖަޔާ ބުނެފައިވެއެވެ.\nޝާހުރުކް ޚާނާއި އަމީތާބުގެ އާއިލާއަކީ ގާތް ގުޅުމެއް އޮންނަ ދެ އާއިލާއެވެ. ދެ އާއިލާއިން ބާއްވާ ހަފުލާތަކުގައި ބައިވެރިވުމަކީ ވެސް މި ދެ ފަންނާނުންގެ އާއިލާއިން އަބަދުވެސް ކުރަމުން އަންނަ ކަމެކެވެ.\nޝާހުރުކް ޚާންގެ ހަގު ދަރިފުޅު އަބްރަމް ދެކޭ ގޮތުގައި ޝާހުގެ ބައްޕައަކީ އަމީތާބުއެވެ. އަދި އަމީތާބު އެމީހުންނާއި އެކު ދިރިނޫޅޭ މައްސަލައަކީ އަބްރަމް އަބަދުވެސް ޖައްސާ މައްސަލައެއް ކަމަށް އަމީތާބު ބުނެފައިވެއެވެ.\nޖޫން 9, 2021 09:15\nއެހެންވީމަ ބުނަނީ ބަތްކައްކާ ކުޅުނު ވާހަކަ ނުދައްކާށޭ.


ކޭބަލްއަކަށް ގެއްލުންވެ، ހިޔާ ފުލެޓުތަކުން ކަރަންޓު ކެނޑިއްޖެ\nފާތިމަތު ޔަމާނީ 17 ޖެނުއަރީ 2022\nކަރަންޓު ކޭބަލްއަކަށް ގެއްލުންވެ، ހިޔާ ފުލެޓްތަކުން ކަރަންޓު ކެނޑިއްޖެ އެވެ. ހިޔާ ފުލެޓެއްގައި އުޅޭ މީހަކު “ހަފްތާ” އަށް ބުނީ، ކަރަންޓު ކެނޑުނީ މިއަދު ހެނދުނު 9:30 އެހާކަންހާއިރު ކަމަށެވެ. އެކަމާ ގުޅި...\nހިޔާފްލެޓްތަކުގެ ކޭބަލަށް ގެއްލުން ވެ ކަރަންޓު ކެނޑިއްޖެ\nހުޅުމާލެ ހިޔާފުލެޓްތަކުގެ ކޭބަލަށް ދިމާވި ގެއްލުމަކުން ކަރަންޓު ކެނޑިއްޖެއެވެ. ސްޓެލްކޯ އިން ބުނީ ހުޅުމާލޭގެ ހިޔާފްލެޓްތަކަށް ކަރަންޓު ދިނުމަށް އަޅާފައިވާ ކޭބަލަކަށް ކޮނުމުގެ ތެރޭގައި ގެއްލުންވެ، ހިޔާ...\nތޮއްޑޫގެ ކަރަންޓު ކެޕޭސިޓީ އިތުރުކުރަން ސްޓެވޯގެ ޖަނަރޭޓަރެއް ފޮނުވައިފި\nއަފްޝަން އިސްމާއިލް 16 ޖެނުއަރީ 2022\nއއ. ތޮއްޑޫގެ ކަރަންޓު ކެޕޭސިޓީ އިތުރުކުރަން، ސްޓޭޓް އިލެކްޓްރިކް ކޮމްޕެނީ (ސްޓެލްކޯ)ގެ ސްޓެވޯ ބްރެންޑުގެ ޖަނަރޭޓަރެއް ފޮނުވައިފިއެވެ. އެރަށަށް ފޮނުވާފައި ވަނީ އެޓެވޯގެ އެސްޓީޑަބްލިޔު600ގެ ޖަނަރޭޓަރު ސ...\nކާށިދޫ އާއި މަހިބަދޫގެ ކަރަންޓު ނެޓްވޯކް އަޕްގްރޭޑް ކުރަން ކޭބަލް ގެންގޮސްފި\nފައުޒާ މުހައްމަދު 13 ޖެނުއަރީ 2022\nކަރަންޓު ޑިސްޓްރިބިއުޝަން ނެޓްވޯކް އަޕްގްރޭޑް ކުރުމަށް ލޯ-ވޯލްޓޭޖް ކޭބަލް ކ. ކާށިދޫ އަދި އދ. މަހިބަދޫއަށް ގެންގޮސްފިއެވެ. ސްޓެލްކޯއިން ބުނީ މީޑިއަމް ވޯލްޓޭޖްގެ 3400 މީޓަރުގެ ކޭބަލާއި، ލޯ-ވޯލްޓޭޖް 2500...\nހިޔާއިން ކަރަންޓު ގޮސް ދައްޗާ ކުރިމަތި ވެއްޖެ\nފާތުމަތު ސައުޝަން އަލީ 12 ޖެނުއަރީ 2022\nހިޔާގެ ފްލެޓްތަކުގެ ކަރަންޓް ކޭބަލްތަކަށް ގެއްލުންވެ ފްލެޓްތަކުން ކަރަންޓް ގޮސް ހިޔާގައި އުޅޭ މީހުނަށް ދަތިތަކާ ކުރިމަތި ވެއްޖެ އެވެ. ސްޓެލްކޯއިން ބުނީ ކޮނުމުގެ މަސައްކަތެއްގެ ތެރޭގައި ކޭބަލްތަކަށް ގެ...\nފުލިދޫގެ ކަރަންޓު ނެޓްވޯކު އެޅުމުގެ މަސައްކަތް ކުރިއަށް، މިމަހު ނިމޭނެ\nފައުޒާ މުހައްމަދު 10 ޖެނުއަރީ 2022\nވ. ފުލިދޫގެ ކަރަންޓު ޑިސްޓްރިބިއުޝަން ނެޓްވޯކުގެ މަސައްކަތްތައް މިމަހުގެ މެދުތެރޭ ނިންމާލެވޭނެ ކަމަށް ސްޓެލްކޯއިން ބުނެފިއެވެ. ސްޓެލްކޯއިން ބުނީ ފުލިދޫ ކަރަންޓު ޑިސްޓްރިބިއުޝަން ނެޓްވޯކުގެ މަސައްކަތްތ...\nދިގުރަށު ކަރަންޓު ކެޕޭސިޓީ އިތުރުކުރަން ސްޓެވޯގެ ޖަނަރޭޓަރެއް ފޮނުވައިފި\nއަފްޝަން އިސްމާއިލް 09 ޖެނުއަރީ 2022\nއދ. ދިގުރަށުގެ ކަރަންޓު ކެޕޭސިޓީ އިތުރުކުރަން ސްޓޭޓް އިލެކްޓްރިކް ކޮމްޕެނީ ލިމިޓެޑް (ސްޓެލްކޯ)ގެ ސްޓެވޯ ޖަނަރޭޓަރެއް އެރަށަށް ފޮނުވައިފިއެވެ. ސްޓެލްކޯއިން ބުނީ އެރަށުގެ ކަރަންޓު ކެޕޭސިޓީ ވަރުގަދަކުރަނ...\nދަނގެތީގެ ކަރަންޓު ޑިސްޓްރިބިއުޝަން ނެޓްވޯކް އަޕްގްރޭޑް ކުރުމުގެ މަސައްކަތްތައް ކުރިޔަށް\nއަބްދުﷲ ޔާމީން 09 ޖެނުއަރީ 2022\nއދ. ދަނގެތީގެ ކަރަންޓު ޑިސްޓްރިބިއުޝަން ނެޓްވޯކް އަޕްގްރޭޑް ކުރުމުގެ މަސައްކަތްތައް ކުރިޔަށް ދަމުން އަންނަކަން ސްޓެލްކޯއިން ހާމަކޮށްފިއެވެ. ސްޓެލްކޯއިން ބުނެފައިވަނީ އެ މަސައްކަތުގެ ދަށުން މިހާތަނަށް...\nއަލީ ރާޒީ 06 ޖެނުއަރީ 2022\nވެލާނާ އިންޓަނޭޝަނަލް އެއާޕޯޓް (ވީއައިއޭ) ހިންގާ، ހުޅުލެއަށް ކަރަންޓު ފޯރުކޮށްދިނުމަށް ސްޓެލްކޯ އާއި މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން އެއްބަސްވުމެއްގައި ސޮއެކޮށްފި އެވެ.މި އެއްބަސްވު...\nފާތިމަތު ޔަމާނީ 06 ޖެނުއަރީ 2022\nރާއްޖޭގެ މައި އެއާޕޯޓް ހިންގާ ހުޅުލެއަށް ކަރަންޓު ފޯރުކޮށްދިނުމަށް ސްޓޭޓް އިލެކްޓްރިކް ކޮމްޕެނީ (ސްޓެލްކޯ) އާއި މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން އެއްބަސްވުމެއްގައި ސޮއިކޮށްފި އެވެ. އ...


Shifaz Ah Jinsee Goanaage Thuhumathu Koh Massala Eh Husha Alhaafa Eh Nei - Vaguthu\n2 މަސް ކުރިން ( ޖުލައި 14, 2020 )\nއެމްޑީޕީގެ ނައިބު ރައީސް ޝިފާޒް އާއި ރައީސް އިބްރާހިމް މުހައްމަދު ސޯލިހް (އިބޫ) – ވަގުތު އިމޭޖްސް: އަމީން ފަހްމީ\nރައީސް އޮފީހުގެ މިނިސްޓަރު މުހައްމަދު ޝިފާޒަށް ކުރާ ޖިންސީ ގޯނާގެ ތުހުމަތުތަކުގެ ވާހަކަ ރައީސް އިބްރާހިމް މުހައްމަދު ސާލިހުގެ ސަމާލުކަމަށް އެއްވެސް މީހަކު ގެނެސްފައި ނުވާ ކަމަށް ރައީސް އޮފީހުން ވިދާޅުވެއްޖެއެވެ.\nޝިފާޒްގެ ފަރާތުން ޖިންސީ ގޯނާ ލިބުމުން، އެކަމުގެ މައުލޫމާތު ރައީސް ސާލހު އާއި ހިއްސާކުރުމުން ވެސް އެކަމާއި މެދު އެއްވެސް ފިޔަވަޅެއް ނާޅުއްވާ ކަމަށް ބުނެ، މީސްމީޑިއާގައި ދަނީ ސަރުކާރަށް ވަރަށް ބޮޑަށް ފާޑު ކިޔަމުންނެވެ. އަދި ޝިފާޒްއާ މެދު ފިޔަވަޅު ނާޅާ ވަނީ އޭނާ އަކީ ރައީސްގެ އަރިސް ބޭފުޅަކަށް ވެފައި، އޭނާ ނުފޫޒު ގަދަވުމުން ކަމަށް އެފަދަ ފަރާތްތަކުން ވަނީ ތުހުމަތުކޮށްފައެވެ.\nމީގެ އިތުރުން ޝިފާޒްއާ ދެކޮޅަށް ހުށަހެޅި މައްސަލައާ ގުޅޭ ލިޔެކިޔުންތައް ހިއްސާކޮށްފައިވާ ކަމަށް ވެސް އެ ފަރާތްތަކުން ވަނީ ބުނެފައެވެ.\nޝިފާޒްގެ މައްޗަށް މިފަދަ ތުހުމަތުކޮށް އެއްވެސް މައްސަަލައެއް ހުށަހަޅާފައިވޭތޯ ސުވާލު ކުރުމުން ރައީސް އޮފީހުގެ ތަރުޖަމާން އިބްރާހިމް ހޫދު ވިދާޅުވީ، ރައީސްއާ ހަމައަށް އެފަދަ އެއްވެސް ޝަކުވާއެއް ގެނެސްފައި ނުވާ ކަމަށެވެ.\n"އެއީ ސައްހަ ހަބަރެއް ނޫން ފިޔަވަޅު ނާޅާ ވާހަކައަކީ. އެފަދަ އެއްވެސް ޝަކުވާއެއް ވެސް މައްސަލައެއް ވެސް ނެތް ހުށަހެޅިފައެއް. ރަސްމީ ސިފައެއްގައިވެސް ނުރަސްމީ ސިފައެއްގައިވެސް." ހޫދު ވިދާޅުވިއެވެ.\nޝިފާޒްއަށް މިފަދަ ތުހުމަތުތަކެއް ކޮށް މީސްމީޑިއާގައި ވާހަކަދެއްކި ނަމަވެސް ކަމާއި ގުޅޭ އެއްވެސް އިދާރާއަކަށް ވެސް އޭނާ އާއި ދެކޮޅަށް އެއްވެސް މައްސަަލައެއް މިހާތަނަށް ހުށަހަޅާފައެއް ނުވެއެވެ.\nދާދިފަހުން ޓުއަރިޒަމް މިނިސްޓަރގެ މަގާމުގައި ހުންނެވި އަލީ ވަހީދު އެ މިނިސްޓްރީގެ ބައެއް މުވައްޒަފުންނަށް ޖިންސީ ގޯނާ ކުރިކަމަށް ތުހުމަތު ކުރާ މައްސަލަ، ރައީސްގެ ސަމާލުކަމަށް ގެންނެވުމުން ރައީސް ވަނީ އޭނާ މަގާމުން އިސްތިއުފާ ދިނުމަށް އަންގަވައިފައެވެ. އަދި އަލީ ވަހީދު އިސްތިއުފާ ނުދެއްވުމުން ރައީސް ވަނީ އޭނާ މަގާމުން ވަކި ކުރައްވައިފައެވެ.\nއޭގެ ފަހުން ރައީސް އޮފީހުގެ ކޮމިއުނިކޭޝަން ސެކްރެޓަރީ ހަސަން އިސްމާއިލް އަށް ކުރާ ޖިންސީ ގޯނާގެ ތުހުމަތުތަކާއި ގުޅޭ މައްސަލައެއް ފުލުހުން ވަނީ ބަލަން ފަށާފައެވެ. އެހެންކަމުން އަލީ ވަހީދު މަޤާމުން ވަކި ކުރި އިރު ހަސަން އިސްމާއިލް މަޤާމުން ވަކި ނުކުރަނީ ކީއްވެތޯ ބައެއް މީހުން ދަނީ ސުވާލު އުފައްދަމުންނެވެ.\nސަރުކާރުގެ އިސް މަގާމުތަކުގައި ތިބި އެހެން މީހުންނަށް ވެސް ޖިންސީ ފުރައްސާރަ އާއި ޖިންސީ ގޯނާގެ ތުހުމަތު ދަނީ ކުރެވެމުންނެވެ. އެގޮތުން ޓުއަރިޒަމް މިނިސްޓްރީގެ ބައެއް އިސް މުވައްޒަފުންނަށް ކުރާ ތުހުމަތުތަކުގެ އިތުރުން، ހޯމް މިނިސްޓަރ އިމްރާން އަބްދުﷲގެ ފަރާތުން ޖިންސީ ގޯނާ ލިބުނުކަމަށް ބުނާ އޯޑިއޯއެއް ވަނީ ދާދިފަހުން ލީކުވެފައެވެ.\nއެ އޯޑިއޯގެ ސައްހަކަން މިހާރު ދަނީ ބަލަމުންނެވެ.\nއެމްޑީޕީ އާއި ދެކޮޅަށް އެެއްޗެއް ބުނާއިރު ހަފަހަރަށް ވިސްނަން ޖެހޭނެ - ޝިފާޒް\nޖުލައި 14, 2020 13:44\nމިބައިމީހުންގެ މި ބޮޑާކަމާ ކިބުރުވެރިކަމުން ހިންގަމުންމިދާ ޖަރީމާ ތަކުން ދިވެހިން ސަލާމަތްކުރައްވާންދޭ...\nޖުލައި 14, 2020 20:49\nހުށަހަޅާނެކަމެއްވެސް ނެތޭ. ކީރިތި ކުރައްވަން ފައްޓަވާފާނެ. ދެން ކިހިނެއް ކަމެއްގެ ވާހަކަ ދެންނެވޭނީވެސް. ހިތް ހުއްޓިއްޖެއްޔާ މާދެރައެއްނު.\nޖުލައި 14, 2020 20:56\nތިޔަ މީހާ އަކީ އަންޓަޗަބްލް މީހުން ތެރޭން މީހެއް، ކުއްކުރުމުގެ ޕާސްޕޯޓް އޮންނާނެ އެމްޑީޕީން ދީފަ


Ferry ge sababun igthisoadhu kuri araane kamaa medhu shakkeh neh: Modi | Jazeera\tފެރީގެ ސަބަބުން އިގުތިސޯދު ކުރިއަރާނެ ކަމާމެދު ޝައްކެއް ނެތް: މޯދީ - Jazeera\nފެރީގެ ސަބަބުން އިގުތިސޯދު ކުރިއަރާނެ ކަމާމެދު ޝައްކެއް ނެތް: މޯދީ\nނާޒިމް ހަސަން September 27, 2020 60 views0\nއިންޑިއާގެ ކޮޗިން އާއި ރާއްޖެއާ ދެމެދު ކާގޯ ފެރީގެ ހިދުމަތް ފެށުމާއެކު ދެ ގައުމުގެ އިގުތިސޯދު ވެސް ކުރިއަރައިގެންދާނެ ކަމަށް އިންޑިއާގެ ބޮޑު ވަޒީރު ނަރެންދުރަ މޯދީ ވިދާޅުވެއްޖެއެވެ.\nއިންޑިއާގެ ފެރީއާ ގުޅިގެން އެ ގައުމަށް ޝުކުރު އަދާ ކުރައްވައި ރައީސް އިބްރާހިމް މުހައްމަދު ސޯލިހު ކުރެއްވި ޓްވީޓް، ރީޓްވީޓް ކުރައްވަމުން މޯދީ ވިދާޅުވީ ފެރީގެ ހިދުމަތް ފެށިގެން ދިޔުމަކީ އުފާ ކުރައްވާ ކަމެއް ކަމަށެވެ.\n"ފެރީގެ ސަބަބުން ދެ ގައުމުގެ ވިޔަފާރީގެ ގުޅުންތަކާއި އިގުތިސޯދު ކުރިއަރައިގެން ދާނެ ކަމާމެދު އެއްވެސް ޝައްކެއް ނެތް،" މޯދީ ވިދާޅުވިއެވެ.\nމޯދީ އިތުރަށް ވިދާޅުވީ ރާއްޖެ އާއި އިންޑިއާގެ ގުޅުން ދެން ވެސް ދާނީ ބަދަހިވަމުން ކަމަށެވެ.\nރައީސް ސޯލިހު ކުރެއްވި ޓްވީޓްގައި ވިދާޅުވެފައިވަނީ ކާގޯ ފެރީގެ ހިދުމަތާއެކު، ދިވެހިންގެ ދިރުއުޅުމަށް އިތުރު ބާއްޖަވެރިކަމެއް ލިބިގެންދާނޭ ކަމަށެވެ. އިންޑިއާއަކީ ރާއްޖެއަށް އެންމެ ގިނައިން ކާބޯތަކެތި އަދި ކޮންސްޓްރަކްޝަން މެޓީރިއަލްސް އެތެރެކުރާ އެއް ގައުމެވެ.\nއިއްޔެ ހެނދުނު ކުޅުދުއްފުށީ ސަރަހައްދީ ބަނދަރުގައި ބަނދަރުކުރި ފެރީއަކީ އިންޑިއާއިން މި މަހުގެ 22 ވަނަ ދުވަހު ފުރި ފެރީއެކެވެ.\nކުޅުދުއްފުއްޓަށް ބަނދަރުކުރި ފެރީއަކީ އެއްފަހަރާ 3000ޓަނުގެ މުދާ އުފުލޭ ބޯޓެކެވެ. ފުރަތަމަ ދަތުރުގައި ކުޅުދުއްފުއްޓަށް 500 ޓަނުގެ ސިމެންތި އާއި އެހެނިހެން މުދާ ހިމެނޭ ދެ ކޮންޓެއިނަރު ބާލާނެއެވެ. އެ މުދާ ބޭލުމަށް ހަމަޖެހިފައިވަނީ އެހެން އުޅަނދުތައް ބޭނުންކޮށްގެންނެވެ.\nމި ފެރީގެ ރާއްޖޭގެ އެޖެންޓަކީ ދާދި ފަހުން އުފެއްދި މޯލްޑިވްސް ސްޓޭޓް ޝިޕިން ކުންފުންޏެވެ.